text:
(ສພຊ) ສາມອົງການຈັດຕັ້ງມະຫາຊົນຂອງສະພາແຫ່ງຊາດ ຮ່ວມກັບຄະນະຮັບຜິດຊອບກອງທຶນຊ່ວຍ ເຫລືອສັງຄົມສະພາແຫ່ງຊາດ ຈັດພິທີສະເຫຼີມສະຫຼອງວັນເດັກນ້ອຍສາກົນ ຄົບຮອບ 98 ປີ (1/6/1924-1/6/2022) ແລະ ວັນປູກຕົ້ນໄມ້ແຫ່ງຊາດ ຄົບຮອບ 42 ປີ (1/6/1980-1/6/2022) ໃນວັນທີ 31 ພຶດສະພາ 2022 ທີ່ສະພາແຫ່ງຊາດ ໂດຍການເຂົ້າຮ່ວມຂອງທ່ານ ປອ. ໄຊສົມພອນ ພົມວິຫານ ປະທານສະພາແຫ່ງຊາດ ພ້ອມດ້ວຍບັນດາຄະນະນຳສະພາແຫ່ງຊາດ ແລະ ລູກ-ຫຼານຂອງພະນັກງານ-ລັດຖະກອນພາຍໃນສະພາແຫ່ງຊາດ ແລະ ພາກສ່ວນກ່ຽວຂ້ອງເຂົ້າຮ່ວມ.
ໃນພິທີ, ທ່ານ ນາງ ມະນີວັນ ເຢຍປາວເຮີ ຄະນະບໍລິຫານງານສູນກາງສະຫະພັນແມ່ຍິງລາວ, ປະທານຄະນະບໍລິຫານງານສະຫະພັນແມ່ຍິງສະພາແຫ່ງຊາດ ໄດ້ມີຄໍາເຫັນກ່າວເປີດພິທີວ່າ: ການສະເຫຼີມສະຫຼອງວັນເດັກນ້ອຍສາກົນ 1 ມິຖຸນາໃນແຕ່ລະປີ ເປັນການສ້າງໂອກາດໃຫ້ພວກເຮົາໄດ້ທົບທວນຄືນການຈັດຕັ້ງປະຕິບັດແນວທາງນະໂຍບາຍຂອງພັກ, ນິຕິກຳຂອງລັດ ແລະ ແຜນພັດທະນາເສດຖະກິດ-ສັງຄົມ ລວມທັງເປົ້າໝາຍການພັດທະນາແບບຍືນຍົງທີ່ພົວພັນເຖິງວຽກແມ່ ແລະ ເດັກ ກໍຄືສົນທິສັນຍາສາກົນກ່ຽວກັບເດັກທີ່ ສປປລາວ ເປັນພາຄີ ລວມທັງເປັນການໂຄສະນາເຜີຍແຜ່ຢ່າງກວ້າງຂວາງ ກ່ຽວກັບແນວທາງນະໂຍບາຍຂອງພັກ ແລະ ລັດເຮົາ. ເພື່ອເປັນການປູກຈິດສຳນຶກໃຫ້ແກ່ພະນັກງານ-ລັດຖະກອນ, ຜູ້ປົກຄອງເດັກ ແລະ ລູກຫຼານ ຂອງພະນັກງານທົ່ວສະພາແຫ່ງຊາດ ກໍຄືໃນທົ່ວສັງຄົມໄດ້ຮັບຮູ້ຄວາມໝາຍ ແລະ ຄວາມສໍາຄັນຂອງວັນເດັກນ້ອຍສາກົນ ກໍຄືວັນປູກຕົ້ນໄມ້ແຫ່ງຊາດ ພິທີສະເຫຼີມສະຫຼອງ ປະກອບມີຫຼາຍກິດຈະກຳຄື: ພິທີປູກຕົ້ນໄມ້ເປັນທີ່ລະນຶກ ຂອງຄະນະປະຈຳສະພາແຫ່ງຊາດກັບຫຼານນ້ອຍ, ຈັດໃຫ້ນັກຮຽນມາຢ້ຽມຊົມຫ້ອງປະຊຸມໃຫຍ່ສະພາແຫ່ງຊາດ, ການສະແດງສິລະປະ-ວັນນະຄະດີ, ເດີນແຟຊັ້ນໂຊ ຂອງເດັກ, ຫຼິ້ນເກມຖາມ-ຕອບ ຄວາມຮູ້ຮອບຕົວ, ຄວາມຮູ້ດ້ານວິທະຍາສາດ ແລະ ມອບຂອງຂວັນ, ກວດສຸຂະພາບ, ແຈກຢາຍວິຕາມິນ, ເຂົ້າໜົມ ແລະ ອາຫານໃຫ້ແກ່ເດັກ.
ພິທີສະເຫຼີມສະຫຼອງໃນມື້ນີ້, ດຳເນີນດ້ວຍບັນຍາກາດທີ່ຟົດຟື້ນ ໄດ້ຮັບການຊີ້ນຳ, ການສ້າງເງື່ອນໄຂອຳນວຍຄວາມສະດວກ ຈາກຄະນະພັກ, ຄະນະປະຈຳສະພາແຫ່ງຊາດ, ການສະໜັບສະໜູນງົບປະມານ, ການປະກອບສ່ວນວັດຖຸ-ປັດໄຈຈາກຄະນະເລຂາທິການສະພາແຫ່ງຊາດ, ຄະນະກອງທຶນຊ່ວຍເຫຼືອສັງຄົມສະພາແຫ່ງຊາດ ກໍຄືຄອບຄົວການນຳຂອງສະພາແຫ່ງຊາດ, ກຸ່ມທະນາຄານພົງສະຫວັນ, ບໍລິສັດເບຍລາວ, ບໍລິສັດເມົາຕີເພັສ, ໂຮງໝໍ ລາວ-ອາຊຽນ ແລະ ການຮ່ວມຈິດຮ່ວມໃຈ ຂອງສະມາຊິກສາມອົງການຈັດຕັ້ງມະຫາຊົນສະພາແຫ່ງຊາດ ຢ່າງຕັ້ງໜ້າ.
ໄລຍະຜ່ານມາ, ພັກ ແລະ ລັດເຮົາ ເວົ້າລວມ, ເວົ້າສະເພາະ ຄະນະພັກ, ຄະນະນໍາສະພາແຫ່ງຊາດ ໄດ້ເອົາໃຈໃສ່ ຊີ້ນໍາ ແລະ ວາງນະໂຍບາຍ, ສ້າງ-ປັບປຸງນິຕິກຳທີ່ຕິດພັນກັບການປົກປ້ອງສິດ ແລະ ຜົນປະໂຫຍດຂອງເດັກ ລວມມີ 22 ສະບັບ, ເອົາໃຈໃສ່ວຽກງານສຶກສາອົບຮົມ ແລະ ກໍ່ສ້າງເດັກໃຫ້ມີນໍ້າໃຈຮັກຊາດ, ຮັກບ້ານເກີດເມືອງນອນ, ສ້າງ ແລະ ຂະຫຍາຍໂຮງຮຽນສາມັນ, ໂຮງຮຽນວິຊາຊີບ, ສະຖານທີ່ເບິ່ງແຍງປິ່ນປົວ, ສົ່ງເສີມໃຫ້ເດັກໄດ້ມີສ່ວນຮ່ວມໃນການເຄື່ອນໄຫວທາງສັງຄົມ, ສ້າງ ແລະ ປັບປຸງມາດຕະການໃນການປົກປ້ອງເດັກຈາກການຂູດຮີດ, ການປະລະ, ການທາລຸນ ແລະ ອື່ນໆ, ທົ່ວສັງຄົມມີຄວາມຮັບຜິດຊອບປະກອບສ່ວນສ້າງ ແລະ ພັດທະນາເດັກທາງດ້ານຮ່າງກາຍ, ສະຕິປັນຍາ ເປັນຕົ້ນເຂົ້າຮ່ວມໃນການສ້າງສະຖານທີ່ປິ່ນປົວສຸຂະພາບ, ສຶກສາຮໍ່າຮຽນ, ເຄື່ອນໄຫວສິລະປະ-ວັນນະຄະດີ, ກິລາ-ກາຍຍະກໍາ ແລະ ປົກປ້ອງເດັກຈາກສິ່ງຫຍໍ້ທໍ້ຕ່າງໆ ໃນສັງຄົມ.
(ພາບ ແລະ ຂ່າວ: ນາງ ໄຊໂສພາພອນ ມິ່ງມຸງຄຸນ)


c: text/html

text:
ໃນໂອກາດເຄື່ອນໄຫວຢ້ຽມຢາມ ແລະ ເຮັດວຽກຮ່ວມກັບ ຄະນະພັກ, ສະພາປະຊາຊົນແຂວງ, ອໍານາດການປົກຄອງແຂວງເຊກອງ ໃນວັນທີ 4 ພຶດສະພານີ້, ທ່ານ ປອ. ໄຊສົມພອນ ພົມວິຫານ ກໍາມະການກົມການເມືອງສູນກາງພັກ, ປະທານສະພາແຫ່ງຊາດ ໄດ້ມີບາງຄວາມຄິດເຫັນ ກ່ຽວກັບການຈັດຕັ້ງປະຕິບັດແຜນພັດທະນາເສດຖະກິດ-ສັງຄົມ ເພື່ອເປັນທິດໃນການຊີ້ນໍາ-ນໍາພາວຽກງານໃນຕໍ່ໜ້າ ເຊິ່ງທ່ານໄດ້ເນັ້ນ 6 ຂໍ້ດັ່ງນີ້:
(1) ແຂວງເຊກອງ ເປັນແຂວງໜຶ່ງທີ່ມີຄວາມອຸດົມສົມບູນທາງດ້ານຊັບພະຍາກອນທໍາມະຊາດ, ເປັນແຂວງທີ່ມີຫຼາຍຊົນເຜົ່າ, ພົນລະເມືອງມີຈໍານວນບໍ່ຫຼາຍ ແລະ ດໍາລົງຊີວິດຢູ່ກະແຈກກະຈາຍ. ສະນັ້ນ, ຈຶ່ງສະເໜີໃຫ້ ຄະນະພັກ, ສະພາປະຊາຊົນແຂວງ, ອົງການປົກຄອງແຂວງ ເພີ່ມທະວີຄວາມເອົາໃຈໃສ່ຈັດຕັ້ງຜັນຂະຫຍາຍແນວທາງປ້ອງກັນຊາດ-ປ້ອງກັນຄວາມສະຫງົບ ທົ່ວປວງຊົນຮອບດ້ານຢ່າງທົ່ວເຖິງ ແລະ ເລິກເຊິ່ງ; ສ້າງ ແລະ ປັບປຸງຕາໜ່າງປ້ອງກັນຊາດ-ປ້ອງກັນຄວາມສະຫງົບ ຢູ່ທ້ອງຖິ່ນຮາກຖານ ໃຫ້ເຂັ້ມແຂງ, ໜັກແໜ້ນ; ສະກັດກັ້ນອາດສະຍາກໍາຕ່າງໆຢ່າງທັນການ, ເດັດຂາດ ແລະ ເຂັ້ມງວດ; ເອົາໃຈໃສ່ການຄຸ້ມຄອງສໍາມະໂນຄົວ, ການຄຸ້ມຄອງຄົນຕ່າງປະເທດ ໃຫ້ເຂັ້ມງວດຕາມກົດໝາຍ.
(2) ແຂວງເຊກອງ ເປັນແຂວງທີ່ມີເນື້ອທີີ່ສ່ວນໃຫຍ່ເປັນພູດອຍ ແຕ່ເປັນດິນທີ່ມີຄວາມອຸດົມສົມບູນ, ມີແມ່ນໍ້າລໍາເຊຫຼາຍສາຍ, ມີຄວາມຊຸ່ມຊື່ນ, ດິນຟ້າອາກາດ ກໍເອື້ອອໍານວຍໃຫ້ແກ່ການປູກຝັງ ແລະ ລ້ຽງສັດ . ສະນັ້ນ, ຄະນະພັກ, ສະພາປະຊາຊົນແຂວງ, ອົງການປົກຄອງແຂວງ ຈະຕ້ອງໄດ້ເພີ່ມທະວີການນໍາພາ ຊີ້ນໍາຂະແໜງການທີ່ກ່ຽວຂ້ອງຂອງແຂວງ ນໍາໃຊ້ທ່າແຮງບົ່ມຊ້ອນຂອງແຂວງ ເພື່ອສຸມທຶນຮອນ, ເຕັກນິກວິຊາການ ເຂົ້າໃສ່ການຜະລິດເປັນສິນຄ້າຂອງປະຊາຊົນ ເປັນຕົ້ນ ການປູກເຂົ້າ, ກາເຟ, ໝາກແໜ່ງ, ໄມ້ໃຫ້ໝາກ, ການປູກໄມ້ອຸດສາຫະກໍາ, ການປູກຜັກປອດສານພິດ, ການປູກຫຍ້າເພື່ອລ້ຽງສັດ; ການລ້ຽງສັດໃຫຍ່ເປັນສິນ ຄ້າ ເພື່ອສ້າງອາຊີບ ແລະ ລາຍຮັບອັນໝັ້ນຄົງໃຫ້ພໍ່ແມ່ປະຊາຊົນ; ສົ່ງເສີມການຜະລິດກະສິກໍາເປັນກຸ່ມ, ເປັນຟາມ ເພື່ອຂະຫຍາຍຖານການຜະລິດໃຫ້ກວ້າງໃຫຍ່ ແລະ ມີຜົນຜະລິດຈໍານວນຫຼາຍ, ມີທ່າແຮງໃນການເຂົ້າເຖິງແຫຼ່ງທຶນ ແລະ ການເຂົ້າເຖິງຕະຫຼາດທີ່ມີປະສິດທິພາບ.
(3) ຕາມແຜນພັດທະນາເສດຖະກິດ-ສັງຄົມຂອງແຂວງເຊກອງ ເຫັນວ່າ ເປັນແຂວງທີ່ອຸດົມສົມບູນໄປດ້ວຍບໍ່ແຮ່ທີ່ມີຄຸນຄ່າປະເພດຕ່າງໆ ເຊັ່ນ: ບໍ່ຄໍາ, ອາລູມີນຽມ, ຖ່ານຫີນ ແລະ ແຮ່ອື່່ນໆ. ພ້ອມກັນນັ້ນ ແຂວງເຊກອງ ຍັງມີແມ່ນໍ້າລໍາເຊຫຼາຍສາຍ ທີ່ເປັນທ່າແຮງດ້ານການສ້າງເຂື່ອນໄຟຟ້າພະລັງນໍ້າຫລາຍແຫ່ງ ເຊິ່ງຕາມແຜນພັດທະນາເສດຖະກິດ-ສັງຄົມ ມີໂຄງການທີ່ຢູ່ໃນຂັ້ນຕອນການສໍາຫຼວດ 33 ແຫ່ງ, ໃນຕໍ່ໜ້າຈະກາຍເປັນແຫຼ່ງລາຍຮັບສໍາຄັນ ໃນການພັດທະນາເສດຖະກິດຂອງແຂວງເຊກອງ. ສະນັ້ນ, ຄະນະພັກ, ສະພາປະຊາຊົນແຂວງ, ອົງການປົກຄອງແຂວງ ຈະຕ້ອງໄດ້ເພີ່ມທະວີຄວາມເອົາໃຈໃສ່ ໃນການນໍາພາຊີ້ນໍາ ຂະແໜງ ການທີ່ກ່ຽວຂ້ອງໃນການຕິດຕາມ, ຊຸກຍູ້ໂຄງການລົງທຶນດັ່ງກ່າວ ໃຫ້ນໍາຜົນປະໂຫຍດສູງສຸດມາສູ່ປະເທດຊາດ ກໍຄືຜົນປະໂຫຍດຂອງແຂວງເຊກອງ ຕາມກົດໝາຍກໍານົດ, ຮັບປະກັນເຮັດໃຫ້ການຈັດຕັ້ງປະຕິບັດໂຄງການດັ່ງກ່າວ ໄດ້ປະກອບສ່ວນເຂົ້າໃນການພັດທະນາທ້ອງຖິ່ນ ໃຫ້ມີການຫັນປ່ຽນໃໝ່ຢ່າງຕັ້ງໜ້າ; ຕິດຕາມ, ກວດກາ ການປົກປັກຮັກສາສິ່ງແວດລ້ອມທໍາມະຊາດ, ແກ້ໄຂຜົນກະທົບທາງສັງຄົມ ຈາກໂຄງການ ໂດຍມີການຊົດເຊີຍທີ່ສົມເຫດສົມຜົນ.
(4) ເພີ່ມທະວີການນໍາພາຊີ້ນໍາ ວຽກງານການພັດທະນາຊັບພະຍາກອນມະນຸດ ໃຫ້ໄປຕາມແຜນພັດ ທະນາເສດຖະກິດ-ສັງຄົມຂອງແຂວງທີ່ວາງອອກ ທັງຮັບປະກັນຄຸນນະພາບ, ສາມາດສ້າງບຸກຄະລາກອນທີ່ມີຄວາມຮູ້, ຄວາມສາມາດ ເພື່ອສະໜອງໃຫ້ແກ່ການສ້າງສາພັດທະນາເສດຖະກິດ-ສັງຄົມ ມີປະສິດທິຜົນສູງ. ການພັດທະນາຊັບພະຍາກອນມະນຸດ ສິ່ງສໍາຄັນ ແມ່ນການສ້າງບຸກຄະລາກອນ ໃຫ້ສອດຄ່ອງກັບຄວາມຮຽກຮ້ອງຕ້ອງການຂອງການພັດທະນາເສດຖະກິດ-ສັງຄົມ ທັງແກ້ໄຂໃຫ້ໄດ້ການສ້າງວຽກເຮັດງານທໍາໃຫ້ແກ່ນັກສຶກສາທີ່ຮຽນຈົບ, ແກ້ໄຂບັນຫາການໄປອອກແຮງງານຢູ່ປະເທດໃກ້ຄຽງ ເຊິ່ງມີຄວາມສ່ຽງຫລາຍດ້ານ ໂດຍສະເພາະໃນສະພາບການລະບາດຂອງພະຍາດໂຄວິດ-19 ເຮັດໃຫ້ຊາວໜຸ່ມພົບຄວາມຫຍຸ້ງຍາກໃນການຊອກຫາວຽກເຮັດງານທໍາ ເຊິ່ງສົ່ງຜົນກະທົບຕໍ່ການດໍາລົງຊີວິດປະຈໍາວັນ. ພ້ອມກັນນັ້ນ ກໍໃຫ້ເອົາໃຈໃສ່ການສຶກສາອົບຮົມ ແລະ ຮຽນຮູ້ມູນເຊື້ອຄວາມສາມັກຄີປອງດອງ, ນໍ້າໃຈຮັກຊາດ ແລະ ເສຍສະຫລະ ເພື່ອຜົນປະໂຫຍດສ່ວນລວມ, ສ້າງສະຕິເຄົາລົບກົດໝາຍ, ການປະຕິບັດພັນທະຂອງປະຊາຊົນ.
(5) ການເຄື່ອນໄຫວວຽກງານຂອງສະພາປະຊາຊົນແຂວງເຊກອງ ມາຮອດປີນີ້ ກໍກ້າວເຂົ້າສູ່ສະພາປະຊາຊົນແຂວງ ຊຸດທີ II. ຜ່ານການຈັດຕັ້ງປະຕິບັດໜ້າທີ່ວຽກງານ ກໍສາມາດສ້າງປະສົບການນັບມື້ດີຂຶ້ນ. ເຖິງແນວໃດກໍຕາມ ເພື່ອຕອບສະໜອງກັບຄວາມຮຽກຮ້ອງຕ້ອງການຂອງວຽກງານໃນຕໍ່ໜ້າ ເຫັນວ່າ ສະພາປະຊາຊົນແຂວງເຊກອງ ຍັງຈະຕ້ອງໄດ້ບຸກບືນສູ້ຊົນໃນຫລາຍດ້ານຕື່ມ ຈຶ່ງສະເໜີໃຫ້ຄະນະພັກແຂວງເຊກອງ ເພີ່ມທະວີຄວາມເອົາໃຈໃສ່ນໍາພາຊີ້ນໍາ ເຮັດໃຫ້ການປະຕິບັດໜ້າທີ່ຂອງສະພາປະຊາຊົນແຂວງ ໃນການເປັນຕົວແທນໃຫ້ແກ່ປະຊາຊົນບັນດາເຜົ່າຂອງແຂວງ ມີປະສິດທິພາບ ແລະ ປະສິດທິຜົນສູງຂຶ້ນ; ນໍາພາຊີ້ນໍາອົງການປົກຄອງແຂວງ, ບັນດາພະແນກການ ໃນການປະສານສົມທົບວຽກງານກັບສະພາປະຊາຊົນແຂວງ ໂດຍສະເພາະການກະກຽມເນື້ອໃນກອງປະຊຸມສະໄໝສາມັນຂອງສະພາປະຊາຊົນແຂວງ ເພື່ອພິຈາລະນາຮັບ ຮອງເອົາບັນຫາສໍາຄັນຂອງແຂວງ, ການພິຈາລະນາຮັບຮອງນິຕິກໍາທີ່ສໍາຄັນຂອງແຂວງ ລວມທັງການເຄື່ອນ ໄຫວຕິດຕາມກວດກາຂອງສະພາປະຊາຊົນແຂວງເຊກອງ ເຊິ່ງຈະເປັນຂໍ້ມູນໃຫ້ຄະນະພັກແຂວງ ໃນການປັບປຸງແກ້ໄຂບັນຫາຕ່າງໆໄດ້ຢ່າງຖືກຕ້ອງ; ສະເໜີໃຫ້ຄະນະພັກ, ອົງການປົກຄອງແຂວງ ເພີ່ມທະວີການນໍາພາຊີ້ນໍາ ຂະແໜງການກ່ຽວຂ້ອງຂອງແຂວງ ໃນການສ້າງເງື່ອນໄຂອໍານວຍຄວາມສະດວກໃຫ້ແກ່ການປັບປຸງກົງຈັກຊ່ວຍວຽກຂັ້ນຂະແໜງການຂອງສະພາປະຊາຊົນແຂວງ ລວມທັງບຸກຄະລາກອນ ໃຫ້ສາມາດຮັບປະ ກັນການປະຕິບັດໜ້າທີ່ການເມືອງ ໄດ້ຮັບຜົນສໍາເລັດ.
(6) ການປະສານສົມທົບວຽກງານ ລະຫວ່າງຄະນະສະມາຊິກສະພາແຫ່ງຊາດປະຈໍາເຂດເລືອກຕັ້ງ ກັບສະພາປະຊາຊົນແຂວງ ມີຄວາມສໍາຄັນຕໍ່ປະສິດທິພາບ ການປະຕິບັດໜ້າທີ່ເປັນຕົວແທນແຫ່ງສິດ ແລະ ຜົນປະໂຫຍດຂອງປະຊາຊົນບັນດາເຜົ່າຢູ່ແຂວງຂອງຕົນ. ສະນັ້ນ, ຄະນະສະມາຊິກສະພາແຫ່ງຊາດປະຈໍາເຂດເລືອກຕັ້ງ ຈະຕ້ອງເຮັດໜ້າທີ່ໃນການເກັບກໍາ, ສັງລວມເອົາບັນຫາຕ່າງໆ ກ່ຽວກັບການຄຸ້ມຄອງລັດ, ຄຸ້ມຄອງເສດຖະກິດ-ສັງຄົມຂອງທ້ອງຖິ່ນ ນໍາໄປສະເໜີຕໍ່ກອງປະຊຸມສະພາແຫ່ງຊາດ ເພື່ອພິຈາລະນາ, ຊອກຫາວິທີການແກ້ໄຂ. ພາຍຫຼັງກອງປະຊຸມສະພາແຫ່ງຊາດ ຕົກລົງເປັນມະຕິກອງປະຊຸມສະພາແຫ່ງຊາດ ແລ້ວ, ຄະນະສະມາຊິກສະພາແຫ່ງຊາດປະຈໍາເຂດເລືອກຕັ້ງ ກໍນໍາເອົາການຕົກລົງຂອງສະພາແຫ່ງຊາດ ມາສົມທົບກັບສະພາປະຊາຊົນແຂວງ, ອົງການປົກຄອງແຂວງ ຈັດຕັ້ງປະຕິບັດ ລວມທັງຕິດຕາມຊຸກຍູ້ການຈັດຕັ້ງປະຕິບັດ ໃຫ້ໄດ້ຮັບຜົນສໍາເລັດ. ສະນັ້ນ, ຄະນະສະມາຊິກສະພາແຫ່ງຊາດປະຈໍາເຂດເລືອກຕັ້ງ, ສະພາປະຊາຊົນແຂວງ, ອົງການປົກຄອງແຂວງ ຈະຕ້ອງໄດ້ປະຊຸມ ເພື່ອປຶກສາຫາລືວຽກງານຮ່ວມກັນຢ່າງເປັນປົກກະຕິ.
ໃນການລົງເຄື່ອນໄຫວຄັ້ງນີ້ ປະທານສະພາແຫ່ງຊາດໄດ້ນຳເອົາອຸປະກອນສື່ສານທີ່ທັນສະໄໝ ສະມາດບອດ ( ViewSonic IFP 6570 ) ຈຳນວນ 1ຊຸດ ທີ່ໄດ້ຮັບການຊ່ວຍເຫຼືອຈາກແຜນງານ ເຊກາ ມາມອບໃຫ້ສະພາປະຊາຊົນແຂວງເຊກອງ. ໃນຕອນທ້າຍຄະນະໄດ້ໄປທ່ຽວຊົມແຫຼ່ງທ່ອງທ່ຽວອີກແຫ່ງນື່ງຂອງແຂວງເຊກອງທີ່ມີຄວາມສວຍສົດງົດງາມ ທຳມະຊາດຍັງອຸດົມສົມບຸນຫຼາຍ ” ນ້ຳຕົກຕາດແຝກ ” ຕັ້ງຢູ່ບໍລິເວນເຂດບ້ານດ່ານ, ເມືອງລະມາມ ຫ່າງຈາກເທດສະບານແຂວງ ໄປທາງທິດໃຕ້ 18 km ແລະ ຫ່າງຈາກເສັ້ນທາງເລກທີ 16 B ໄປຫາຕາດ 2 km. ນ້ຳຕົກຕາດແຝກສູງ 10-15 m ແລະ ກວ້າງ 250 m, ມີຄວາມສວຍສົດງົດງາມ ແລະ ອຸດົມສົມບູນໄປດ້ວຍປ່າໄມ້ສີຂຽວ, ມີອາກາດປອດໂປ່ງແຈ່ມໃສ ແລະ ມີນ້ຳໄຫຼຕະຫຼອດລະດູການ.

robotstxt: allowed

filter: keep


text:
Elizabeth McGeveran ກ່າວວ່າ $ 1 ໃນທຸກໆ 3 $ McKnight ການລົງທຶນຈະກ້າວໄປສູ່ເປົ້າຫມາຍສັງຄົມຂອງຕົນ. ການປ່ອຍສິນເຊື່ອຮູບພາບ: Molly Miles
ບົດລາຍງານດັ່ງຕໍ່ໄປນີ້ໄດ້ຖືກຈັດພີມມາໂດຍຕົ້ນສະບັບ Chronicle of Philanthropy ໃນວັນທີ 8 ມັງກອນ 2019 ເປັນສ່ວນຫນຶ່ງຂອງ ຊຸດພິເສດ ຂອງເລື່ອງກ່ຽວກັບຜົນກະທົບການລົງທຶນ. ມັນຖືກພິມຄືນໃຫມ່ທີ່ມີການອະນຸຍາດຢ່າງເຕັມທີ່.
ຂອງພື້ນຖານທີ່ໃຫຍ່ທີ່ສຸດໃນສະຫະລັດ - 100 ຫຼືຫຼາຍກວ່ານັ້ນມີມູນຄ່າ 1 ຕື້ໂດລາຫຼືຫຼາຍກວ່ານັ້ນ - ບໍ່ມີຄວາມມຸ່ງຫມັ້ນທີ່ເຂັ້ມງວດກວ່າທີ່ຈະມີຜົນກະທົບຕໍ່ການລົງທຶນຫຼາຍກວ່າມູນຄ່າ McKnight.
Ford, ເພື່ອໃຫ້ແນ່ໃຈວ່າ, ເຮັດໃຫ້ splash ໃນ 2017 ໃນເວລາທີ່ມັນຫມັ້ນສັນຍາທີ່ຈະປະຕິບັດ $ 1 ຕື້ກັບຜົນກະທົບການລົງທຶນ. ແຕ່ວ່າມູນຄ່າ 1 ຕື້ໂດລາສະແດງຫນ້ອຍກວ່າ 9% ຂອງຊັບສິນຂອງຟອດແລະພື້ນຖານກ່າວວ່າມັນຈະໃຊ້ເວລາ 10 ປີເພື່ອຈັດສັນເງິນນັ້ນ.
ໃນຂະນະດຽວກັນ, McKnight, ເຊິ່ງມີຊັບສິນປະມານ 2,3 ຕື້ໂດລາສະຫະລັດ, ໄດ້ມອບເງິນ 187 ລ້ານໂດລາໃຫ້ກັບສິ່ງທີ່ມັນຮຽກຮ້ອງໃຫ້ມີການລົງທຶນທີ່ມີຜົນກະທົບສູງ, ເພື່ອເພີ່ມຄວາມສາມາດໃນການປົກປ້ອງສິ່ງແວດລ້ອມແລະສົ່ງເສີມການປ່ຽນແປງທາງສັງຄົມ. ອີກ 637 ລ້ານໂດລາສະຫະລັດແມ່ນລົງທຶນໃນກອງທຶນກວ້າງຂວາງທີ່ສອດຄ່ອງກັບພາລະກິດແລະມູນຄ່າໂດຍລວມຂອງໂຄງການ.
Elizabeth McGeveran, ຜູ້ທີ່ໄດ້ນໍາພາໂຄງການລົງທຶນທີ່ມີຜົນກະທົບຈາກ McKnight ຈາກປີ 2014, ກ່າວວ່າ "ຫນຶ່ງໃນສາມຂອງເງິນໂດລາມີການຈັດການກັບພາລະກິດ. ບໍ່ມີພື້ນຖານອື່ນຂອງຂະຫນາດ McKnight ສາມາດເວົ້າໄດ້ວ່າ.
ໃນເດືອນນີ້, McGeveran ກາຍເປັນຜູ້ອໍານວຍການຂອງການລົງທຶນທີ່ McKnight. ທ່ານນາງ Kate Wolford, ປະທານາທິບໍດີ McKnight ກ່າວວ່າ "ການຊ່ວຍເຫຼືອຂອງພວກເຮົາໃນລະບົບຫຼັກຊັບທັງຫມົດຈະຊ່ວຍໃຫ້ພວກເຮົາແນມເບິ່ງການລົງທຶນຂອງພວກເຮົາໃຫ້ມີຜົນກະທົບຫລາຍຂຶ້ນ.
ມູນນິທິຄອບຄົວໃນມິນນີໂຊຕາຖືກສ້າງຕັ້ງຂື້ນໃນ 1953 ໂດຍ William McKnight ແລະພັນລະຍາຂອງລາວ, Maude McKnight. William McKnight ໄດ້ໃຊ້ເວລາທັງຫມົດອາຊີບ 59 ປີຂອງຕົນຢູ່ທີ່ 3M Corporation, ເພີ່ມຂຶ້ນກາຍເປັນ CEO ແລະຄະນະກໍາມະການ. ລູກຫລານຂອງລາວແມ່ນສະມາຊິກຂອງຄະນະກໍາມະການຂອງຄະນະກໍາມະການ, ແລະສະມາຊິກໃນຄອບຄົວທີສີ່ສ້າງຄວາມຫມັ້ນໃຈຕໍ່ຜົນກະທົບຕໍ່ການລົງທຶນ.
"ຄວາມຮີບດ່ວນຂອງບັນຫາສະພາບອາກາດກໍ່ເຮັດໃຫ້ພວກເຮົາເວົ້າວ່າພວກເຮົາຢາກເຮັດຫຼາຍກວ່າ", Wolford ເວົ້າ. McKnight ໄດ້ເຮັດການລົງທຶນທີ່ກ່ຽວຂ້ອງກັບໂຄງການ, ສ່ວນໃຫຍ່ແມ່ນຢູ່ໃນຮູບແບບເງິນກູ້ທີ່ມີຄ່າໃຊ້ຈ່າຍຕ່ໍາເພື່ອການກຸສົນ. ແຕ່, ນາງເວົ້າວ່າ, "ມັນຕ້ອງມີຄວາມຄິດທີ່ແຕກຕ່າງກັນເພື່ອເບິ່ງເງິນທີ່ມີຄ່າທັງຫມົດ."
Nimble Operation
McKnight ບໍ່ມີການຕໍ່ສູ້ກັບທີມງານການລົງທືນພາຍໃນ, ເຊິ່ງອາດຈະຕໍ່ຕ້ານກັບວິທີການໃຫມ່. (ຄະນະກໍາມະການຄະນະກໍາມະການ, ໂດຍມີການຊ່ວຍເຫຼືອຈາກທີ່ປຶກສາ, ການລົງທຶນທີ່ຄຸ້ມຄອງ.) ດ້ວຍການປ່ຽນແປງ, McKnight ໄດ້ນໍາເອົາ John Goldstein ຂອງ Imprint Capital ເປັນຜູ້ໃຫ້ຄໍາປຶກສາ. Goldstein ກ່າວວ່າ McKnight: "ພວກເຂົາເປັນອົງການທີ່ມີສຸຂະພາບທີ່ມີຄຸນນະພາບດ້ານວັດທະນະທໍາແລະມີຄຸນນະພາບທາງດ້ານວັດທະນະທໍາຂອງຜູ້ທີ່ເຮັດວຽກຮ່ວມກັນໄດ້ດີ. ມັນອາດຈະບໍ່ແມ່ນກໍລະນີທີ່ມີພື້ນຖານໃຫຍ່ທັງຫມົດ. "
McKnight ຍັງຢາກຈະປະຕິບັດ. "ພວກເຮົາພະຍາຍາມທີ່ຈະຄິດແລະເຮັດຄວາມພາກພຽນຂອງພວກເຮົາ, ແຕ່ພວກເຮົາຕ້ອງການຢາກເລີ່ມຕົ້ນ", Wolford ເວົ້າ. ໃນປີ 2014, ຮຸ້ນດັ່ງກ່າວໄດ້ສ້າງລາຍໄດ້ 200 ລ້ານໂດລາສໍາລັບຜົນກະທົບທີ່ລົງທຶນ, ປະມານ 10% ຂອງເງິນທຶນຂອງ McKnight.
"ໃນຖານທີ່ໃຫຍ່ທີ່ສຸດໃນສະຫະລັດ - 100 ຫຼືຫຼາຍກວ່ານັ້ນມີມູນຄ່າ 1 ຕື້ໂດລາຫຼືຫຼາຍກວ່ານັ້ນ - ບໍ່ມີຄວາມມຸ່ງຫມັ້ນທີ່ເຂັ້ມຂົ້ນຕໍ່ການລົງທຶນທີ່ກ່ວາມູນຄ່າ McKnight Foundation."
ໃນມື້ນີ້, ເງິນທຶນຂອງ McKnight ໄດ້ປະກອບມີການລົງທຶນປະມານສອງສິບລ້ານໂດລາສໍາລັບຜົນກະທົບ, ໃນກຸ່ມອາຊີບສິນຄ້າ: ຕະຫລາດສາທາລະນະ, ທຶນຮຸ້ນ, ທຶນເອກະຊົນ, ແລະ PRIs ສ້າງຕັ້ງຂຶ້ນດ້ວຍຄວາມຕັ້ງໃຈໃນການກຸສົນ. ບາງຄົນຖືກຈັດປະເພດເປັນ "ການລົງທຶນສອດຄ່ອງ," ຊຶ່ງຫມາຍຄວາມວ່າພວກເຂົາສະທ້ອນໃຫ້ເຫັນຄຸນຄ່າຂອງມູນຄ່າຂອງຮາກຖານ. ພວກເຂົາປະກອບມີ:
Generation Investment Management McKnight ໄດ້ລົງທຶນ 157 ລ້ານໂດລາໃນກອງທຶນຄຸ້ມຄອງໂດຍ Generation, ຜູ້ຈັດການຊັບສິນທີ່ຢູ່ລອນດອນທີ່ສ້າງຂຶ້ນໂດຍອະດີດຮອງປະທານ Al Gore ແລະຄູ່ຮ່ວມ Goldman Sachs, David Blood. ປະມານ $ 125 ລ້ານໄດ້ເຂົ້າໄປໃນ ກອງທຶນ Global Equity Fund ຂອງທົ່ວໂລກ, ເຊິ່ງລົງທຶນໃນບໍລິສັດສາທາລະນະທີ່ຊອກຫາໂອກາດດ້ານເສດຖະກິດທີ່ເກີດຂຶ້ນຈາກດາວເຄາະພາຍໃຕ້ຄວາມກົດດັນ, ນໍາໃຊ້ແນວໂນ້ມເຊັ່ນ: ການເຕີບໂຕຂອງຕົວເມືອງ, ການຂາດແຄນນ້ໍາ, ແລະຄວາມຕ້ອງການທີ່ຈະຢຸດການປ່ຽນແປງດິນຟ້າອາກາດ. ໃນຄວາມເປັນຈິງ, ມັນແມ່ນກອງທຶນຫຼັກຊັບທີ່ດີທີ່ສຸດທີ່ມີຜົນປະໂຫຍດໃນ McKnight ໃນສີ່ປີຜ່ານມາ, McGeveran ເວົ້າວ່າ. ໃນໄລຍະເວລາ, McKnight ເພີ່ມຂຶ້ນການລົງທຶນຂອງຕົນແລະກອງທຶນ "ຈົບລົງ" ຈາກຜົນປະໂຫຍດທີ່ມີຜົນກະທົບຕໍ່ສະກຸນເງິນທີ່ສໍາຄັນ, ສ້າງຊ່ອງຫວ່າງສໍາລັບການລົງທຶນອື່ນໆ.
Mellon Capital Management ດ້ວຍການລົງທຶນ 100 ລ້ານໂດລາ, McKnight ໄດ້ຊັກຊວນ Mellon, ຫນຶ່ງໃນຜູ້ຈັດການທີ່ມີເງິນທຶນຍາວນານ, ເພື່ອສ້າງຄວາມກວ້າງ ກອງທຶນປະສິດທິພາບກາກບອນ ທີ່ເຮັດໃຫ້ການລົງທຶນນ້ອຍລົງໃນບໍລິສັດກາກບອນທີ່ມີມົນລະພິດແລະຫຼາຍຂື້ນໃນບໍລິສັດທີ່ມີຄາບອນປະສິດທິພາບ. (ມັນບໍ່ລວມເອົາບໍລິສັດຖ່ານຫີນແຕ່ບໍ່ແມ່ນຜູ້ຜະລິດເຊື້ອໄຟຟູອໍໂຕ້ອື່ນໆ). ດ້ວຍກອງທຶນປະມານ 1,000, ກອງທຶນຫຼຸດຜ່ອນຄວາມຫນາແຫນ້ນກາກບອນຂອງຫຼັກຊັບຂອງຕົນ - ຖືກວັດແທກເປັນການປ່ອຍອາຍພິດເຮືອນແກ້ວຕໍ່ການຂາຍ - 53% ເມື່ອທຽບໃສ່ກັບມາດຕະຖານຂອງມັນ, McKnight ກ່າວ. ທີ່ຢູ່ ການປະຕິບັດງານທາງດ້ານການເງິນຂອງກອງທຶນໄດ້ສົມທຽບມາດຖານມາດຕະຖານ.
Midwestern BioAg ເຮັດວຽກຮ່ວມກັບຜູ້ຜະລິດເພື່ອບັນລຸ ການກະສິກໍາທີ່ດີກວ່າຜ່ານດິນທີ່ດີກວ່າທີ່ຢູ່ PosiGen ຊ່ວຍໃຫ້ເຈົ້າຂອງລາຍໄດ້ຕ່ໍາຫາປານກາງປະຫຍັດຄ່າໃຊ້ຈ່າຍປະຈໍາເດືອນໃນການຜະລິດພະລັງງານທີ່ສະອາດ.
ກອງທຶນອື່ນໆ, ເອີ້ນວ່າ "ການລົງທຶນທີ່ມີຜົນກະທົບສູງ", ແມ່ນສອດຄ່ອງໂດຍກົງກັບໂຄງການຂອງ McKnight. ພວກເຂົາມີແນວໂນ້ມທີ່ຈະຂະຫນາດນ້ອຍແລະມີຄວາມສ່ຽງສູງກວ່າການລົງທຶນໃນຮຸ້ນຫຼືພັນທະບັດທີ່ມີການຊື້ຂາຍສາທາລະນະແລະຖືກອອກແບບມາເພື່ອມີຄວາມຄາດຫວັງທາງການເງິນທີ່ໃກ້ຄຽງກັບຕະຫຼາດ.
G2VP ບໍລິສັດທຶນຮຸ້ນໃນ Silicon Valley, G2VP ກັບຄືນໄປບ່ອນບໍລິສັດເລີ່ມຕົ້ນທີ່ໃຊ້ເຕັກໂນໂລຢີດິຈິຕອນເພື່ອເຮັດໃຫ້ອຸດສາຫະກໍາພື້ນເມືອງມີປະສິດທິພາບຫຼາຍຂຶ້ນ ບໍລິສັດຫຼັກຊັບຂອງຕົນປະກອບມີ Scoop, ແອັບຯທີ່ເຊື່ອມຕໍ່ກັບບໍລິສັດທີ່ເຊື່ອມຕໍ່ commuters ກັບເພື່ອນຮ່ວມງານແລະ Proterra ເຊິ່ງເຮັດໃຫ້ລົດໄຟຟ້າ. McKnight ໄດ້ລົງທຶນ 7,5 ລ້ານໂດລາ.
Midwestern Bio-Ag. ນີ້ແມ່ນກໍລະນີພິເສດທີ່ McKnight ໄດ້ລົງທຶນໂດຍກົງໃນບໍລິສັດໂດຍບໍ່ໄດ້ຜ່ານຜູ້ຈັດການກອງທຶນຫຼືຜູ້ກາງກາງອື່ນໆ. Midwestern Bio-Ag ຂາຍຜະລິດຕະພັນເພື່ອປັບປຸງດິນ, ເຮັດໃຫ້ການຫຼຸດຜ່ອນຄວາມຕ້ອງການຂອງຝຸ່ນເຄມີ. McKnight ໄດ້ລົງທຶນ 5 ລ້ານໂດລາເນື່ອງຈາກວ່າວຽກງານຂອງບໍລິສັດໂດຍກົງສະຫນັບສະຫນູນໂຄງການພື້ນຖານເພື່ອຟື້ນຟູຄຸນນະພາບນ້ໍາແລະຄວາມຢືດຢຸ່ນຂອງແມ່ນ້ໍາ Mississippi.
PosiGen ມີເງິນກູ້ຢືມປະມານ 8 ລ້ານໂດລາສະຫະລັດ, McKnight ໄດ້ເຂົ້າຮ່ວມກຸ່ມຂອງນັກລົງທຶນໃນການສະຫນັບສະຫນູນບໍລິສັດໃຫ້ເຊົ່າແບບພະລັງງານແສງຕາເວັນທີ່ເຮັດຫນ້າທີ່ເປັນເຈົ້າຂອງລາຍໄດ້ຕໍ່າລົງໄປໃນລະດັບປານກາງ. PosiGen ໄດ້ສະແດງໃຫ້ເຫັນວ່າມັນເປັນໄປໄດ້ທີ່ຈະສ້າງທຸລະກິດແສງຕາເວັນທີ່ໄດ້ຮັບຜົນປະໂຫຍດທີ່ສາມາດແຂ່ງຂັນກັບພະລັງງານໄຟເຜົາຢູ່ໃນສະຖານທີ່ເຊັ່ນ: ລັດຂອງລັດ PosiGen ຂອງ Louisiana.
McKnight ລາຍງານປະຊາຊົນກ່ຽວກັບການລົງທຶນທີ່ມີຜົນກະທົບທັງຫມົດ. "ເຖິງຕອນນັ້ນ, ຜົນຕອບແທນດ້ານການເງິນແມ່ນດີຫລືດີກ່ວາທີ່ພວກເຮົາຄາດໄວ້," Wolford ເວົ້າ. "ບໍ່ມີສິ່ງທີ່ມີປະກົດຂຶ້ນຫຼືມີຄວາມຈໍາເປັນກ່ຽວກັບເງິນຂອງເຈົ້າ."


text:
ນະຄອນຫຼວງວຽງຈັນ, ສປປ ລາວ – ໃນວັນທີ 9 ພະຈິກ 2018, ທ່ານ ອີຣິກ ຮາແກນ, ຮອງລັດຖະມົນຕີກະຊວງສາທາລະນະສຸກ ຂອງສະຫະລັດອາເມຣິກາ ແລະ ທ່ານ. ຮສ. ດຣ. ບຸນກອງ ສີຫາວົງ ລັດຖະມົນຕີກະຊວງສາທາລະນະສຸກ ປຶກສາຫາລື ກ່ຽວກັບ ການ
ຮ່ວມມຶືດ້ານສາທາລະນະສຸກ ລະຫວ່າງ ສະຫະລັດອາເມຣິກາ ແລະ ສປປ ລາວ. ສປປ
ລາວ ແມ່ນຄູ່ຮ່ວມງານທີ່ສໍາຄັນ ໃນຄວາມພະຍາຍາມລະດັບສາກົນ ຂອງວຽກງານຕ້ານ
ແລະ ສະກັດກັ້ນໄພຂົ່ມຂູ່ພະຍາດທີ່ກໍາລັງເກີດຂຶ້ນ ແລະ ເກີດຂຶ້ນໃໜ່ ໂດຍສະເພາະ ພະຍາດໄຂ້ຫວັດສັດປີກ ແລະ ໄຂ້ຫວັດໃຫຍ່ສາຍພັນໃໝ່, ການຕ້ານຕໍ່ຢາຂອງໄຂ້ມາ
ເລເຣຍ, ໄຂ້ເລືອດອອກ, HIV/AIDS ແລະ ພະຍາດວັນນະໂລກ.
ທ່ານນາງ ຣີນາ ບິດເຕີ ເອກອັກຄະລັດຖະທູດສະຫະລັດອາເມລິກາ ປະຈໍາ ສປປ ລາວ
ກ່າວວ່າ: ສະຫະລັດອາເມລິກາ ມີຄວາມມຸ້ງໝັ້ນທີ່ຈະສືບຕໍ່ເພີ່ມທະວີການຮ່ວມມືກັບ ລັດຖະບານ ແລະ ປະຊາຊົນລາວ ໃນຂົງເຂດສາທາລະນະສຸກ ແລະ ການພັດທະນາ
ທີ່ຍືນຍົງ. ການຮ່ວມມືດ້ານສາທາລະນະສຸກ ແມ່ນໜຶ່ງຕົວຢ່າງທີ່ພົ້ນເດັ່ນທີ່ສຸດຂອງ
ການເຮັດວຽກຮ່ວມກັນຂອງພວກເຮົາ ແລະ ການເດີນທາງມາຢ້ຽມຢາມຂອງທ່ານຮອງ
ລັດຖະມົນຕີ ຮາແກນ ແມ່ນອີກສັນຍານໜຶ່ງ ທີ່ຢັ້ງຢືນວ່າ ການຮ່ວມມືດ້ານສາທາລະ
ນະສຸກ ຂອງພວກເຮົາ ຈະສືບຕໍ່ຂະຫຍາຍຕົວ.
ນອກຈາກພົບກັບທ່ານລັດຖະມົນຕີ. ຮສ. ດຣ. ບຸນກອງ ໃນວັນທີ 9 ພະຈິກ ທີ່ຜ່ານມາ, ທ່ານຮອງລັດຖະມົນຕີ ຮາແກນ ຍັງໄດ້ໄປຢ້ຽມຢາມ ໂຮງໝໍ ແລະຫ້ອງວິເຄາະການແພດ
ຕ່າງໆ ເພື່ອເບິ່ງໂຄງການຝຶກອົບຮົມ ທີ່ສະໜັບສະໜູນ ໂດຍລັດຖະບານ ສະຫະລັດ
ອາເມລິກາ ຈັດຂຶ້ນສໍາລັບ ວິຊາການດ້ານສາທາລະນະສຸກ ວ່າ ສາມາດສ້າງຄວາມເຂັ້ມ
ແຂງແນວໃດໃຫ້ກັບວຽກປ້ອງກັນ, ຄົ້ນຫາ, ການກຽມຄວາມພ້ອມ ແລະຕອບໂຕ້ຕໍ່ເຫດ
ການສຸກເສີນດ້ານສາທາລະນະສຸກ.
ກ່ອນເດີນທາງມາຮອດ ສປປ ລາວ, ທ່ານຮອງລັດຖະມົນຕີ ຮາແກນ ໄດ້ນໍາພາຄະນະ
ຜູ້ແທນສະຫະລັດອາເມລິກາ ເຂົ້າຮ່ວມ ກອງປະຊຸມລະດັບລັດຖະມົນຕີຂອງວຽກງານ
ຄວາມໝັ້ນຄົງດ້ານສຸຂະພາບໂລກຄັ້ງທີ່ 5 (the Global Health Security Agenda (GHSA) ຢູ່ປະເທດອິນໂດນີເຊຍ, ເຊິ່ງເປັນການເປີດໂຄງການ GHSA ໄລຍະ 5 ປີ ຢ່າງເປັນທາງການ ເຊິ່ງເອີ້ນວ່າ GHSA 2024. GHSA ແມ່ນຄວາມພະຍາຍາມລະ
ດັບສາກົນໃນການສ້າງຄວາມອາດສາມາດໃຫ້ບັນດາປະເທດ ເພື່ອຊ່ວຍໃຫ້ໂລກ ມີ
ຄວາມປອດໄພ ແລະ ປາດສະຈາກໄພຂົ່ມຂູ່ຈາກພະຍາດຊຶມເຊື້ອ ແລະ ຍົກລະດັບ
ຄວາມໝັ້ນຄົງດ້ານສຸຂະພາບໂລກ ໃຫ້ກາຍເປັນບຸລີມະສິດແຫ່ງຊາດ ແລະ ສາກົນ.
ການສະໜັບສະໜູນຂະແໜງສາທາລະນະສຸກແມ່ນບຸລີມະສິດທີ່ສໍາຄັນຂອງຍຸດທະສາດ ອິນໂດຈີນ-ປາຊິຟິກ ຂອງສະຫະລັດອາເມລິກາ ເຊິ່ງສະຫະລັດອາເມລິກາໄດ້ປະກອບ
ສ່ວນດ້ານຄວາມຊຳນິຊໍານານ ແລະ ການຊ່ວຍເຫຼືອ ເພື່ອສ້າງຄວາມເຂັ້ມແຂງ ໃຫ້
ຂະແໜງສາທາລະນະສຸກ ຂອງບັນດາຄູ່ຮ່ວມງານ ໃນທົ່ວພາກພື້ນ ເຊິ່ງລວມທັງ ສປປ
ລາວ. ນອກຈາກຄວາມພະຍາຍາມຮ່ວມກັນໃນການຕໍ່ສູ້ກັບພະຍາດຕິດເຊື້ອ, ລັດ
ຖະບານ ສະຫະລັດອາເມລິກາ ຍັງສະໜັບສະໜູນໂຄງການທີ່ກ່ຽວກັບສຸຂະພາບຕ່າງໆ
ຢູ່ ສປປ ລາວ ເພື່ອສົ່ງເສີມດ້ານໂພຊະນາການ, ນໍ້າສະອາດ, ວິດຖ່າຍ ແລະ ສຸຂະ-
ອານາໄມ, ສຸຂະພາບແມ່ ແລະ ເດັກ, ສະໜັບສະໜູນຄົນພິການ ແລະ ການລ້ຽງອາຫານ
ໃນໂຮງຮຽນ.


text:
ແຜງອາລູມີນຽມທີ່ທໍາຄວາມສະອາດດ້ວຍຕົນເອງ nano
ລາຍລະອຽດຜະລິດຕະພັນ
ປ້າຍກຳກັບສິນຄ້າ
ພາບລວມຂອງຜະລິດຕະພັນ:
ບົນພື້ນຖານຄວາມໄດ້ປຽບຂອງການປະຕິບັດຂອງແຜງອາລູມິນຽມ - ພາດສະຕິກ fluorocarbon ແບບດັ້ງເດີມ, ເຕັກໂນໂລຢີການເຄືອບ nano ເຕັກໂນໂລຢີສູງຖືກນໍາໃຊ້ເພື່ອເພີ່ມປະສິດທິພາບດັດສະນີການປະຕິບັດເຊັ່ນ: ມົນລະພິດແລະການທໍາຄວາມສະອາດຕົນເອງ.ມັນເຫມາະສົມສໍາລັບການຕົບແຕ່ງຝາ curtain ທີ່ມີຄວາມຕ້ອງການສູງສໍາລັບການທໍາຄວາມສະອາດພື້ນຜິວກະດານແລະສາມາດຮັກສາຄວາມງາມສໍາລັບເວລາດົນນານ.
ພື້ນຜິວຂອງ nano fluorocarbon ແຜ່ນພາດສະຕິກອາລູມິນຽມມີຫນ້າທີ່ທໍາຄວາມສະອາດຕົນເອງທີ່ດີເລີດ.ໂດຍທົ່ວໄປແລ້ວ, ຝາຜະຫນັງຜ້າມ່ານອາລູມິນຽມ - ພາດສະຕິກຈະຖືກມົນລະພິດຍ້ອນຂີ້ຝຸ່ນແລະຝົນຫຼັງຈາກໃຊ້ເປັນໄລຍະເວລາ, ໂດຍສະເພາະແມ່ນການປະທັບຕາຊິລິໂຄນທີ່ມີການຮັບປະກັນຄຸນນະພາບທີ່ບໍ່ເຄັ່ງຄັດທີ່ໃຊ້ໃນບາງໂຄງການ, ພາຍຫຼັງການແຊ່ນ້ໍາຝົນເປັນເວລາດົນນານ, ຈໍານວນຫຼວງຫຼາຍ. ຮອຍເປື້ອນສີດໍາໄຫຼອອກຈາກຂໍ້ຕໍ່, ເຊິ່ງບໍ່ພຽງແຕ່ເພີ່ມເວລາທໍາຄວາມສະອາດ, ແຕ່ຍັງມີຜົນກະທົບຢ່າງຮຸນແຮງຕໍ່ຮູບລັກສະນະຂອງກໍາແພງ.ເນື່ອງຈາກຄວາມກົດດັນດ້ານຕ່ໍາຂອງການເຄືອບຕົວມັນເອງ, ຮອຍເປື້ອນແມ່ນຍາກທີ່ຈະຍຶດຕິດ.ຈໍານວນຂະຫນາດນ້ອຍຂອງຝຸ່ນສາມາດເອົາອອກໄດ້ຫຼັງຈາກລ້າງດ້ວຍນ້ໍາຝົນ, ເຊິ່ງສາມາດບັນລຸຜົນຂອງການທໍາຄວາມສະອາດຕົນເອງ.ມັນສາມາດປະຫຍັດຄ່າໃຊ້ຈ່າຍໃນການເຮັດຄວາມສະອາດແລະການບໍາລຸງຮັກສາຫຼາຍສໍາລັບເຈົ້າຂອງ.
ຄຸນນະສົມບັດຜະລິດຕະພັນ:
1. ຜົນປະໂຫຍດປະຫຍັດນ້ໍາ: ການທໍາຄວາມສະອາດກໍາແພງຊ່ວຍປະຢັດຊັບພະຍາກອນນ້ໍາຫຼາຍ;
2. ປະໂຫຍດການປະຫຍັດພະລັງງານທີ່ຍິ່ງໃຫຍ່: TiO2 ຂອງ OKer nano ການທໍາຄວາມສະອາດຕົນເອງເຄືອບປ້ອງກັນສິ່ງແວດລ້ອມແລະຮັງສີ ultraviolet ແສງແດດບໍ່ພຽງແຕ່ຫຼຸດຜ່ອນມົນລະພິດແສງສະຫວ່າງ, ແຕ່ຍັງຕັນ 15% ຂອງພະລັງງານແສງຕາເວັນທັງຫມົດເຂົ້າໄປໃນຫ້ອງ, ແລະຫຼຸດຜ່ອນການບໍລິໂພກພະລັງງານ, ເຮັດໃຫ້ມັນເຢັນແລະສະດວກສະບາຍ.
3. ການຟອກອາກາດ: 10000 ຕາແມັດຂອງການເຄືອບທໍາຄວາມສະອາດຕົນເອງແມ່ນທຽບເທົ່າກັບຜົນກະທົບການທໍາຄວາມສະອາດອາກາດຂອງ 200 ຕົ້ນ poplar.Nano-TiO2 ບໍ່ພຽງແຕ່ສາມາດທໍາລາຍມົນລະພິດອະນົງຄະທາດໄດ້, ແຕ່ຍັງມີຄວາມສາມາດຕ້ານເຊື້ອແບັກທີເຣັຍແລະເຊື້ອແບັກທີເຣັຍທີ່ເຂັ້ມແຂງ, ເຊິ່ງສາມາດມີບົດບາດທີ່ດີໃນການເຮັດຄວາມສະອາດອາກາດໃນພາກພື້ນແລະປັບປຸງຄຸນນະພາບຂອງສະພາບແວດລ້ອມໃນບັນຍາກາດ.
4. ຊະລໍຄວາມແກ່ ແລະການເສື່ອມຂອງສີ substrate: OKer nano-TiO2 ເຄືອບທໍາຄວາມສະອາດຕົນເອງຕັນການດໍາເນີນການໂດຍກົງຂອງຮັງສີ ultraviolet ເທິງ substrate ໄດ້, ປະສິດທິພາບຊ້າລົງການຈາງລົງຂອງເມັດສີເຊັ່ນ: ຝາ curtains ແລະປ້າຍໂຄສະນາໃນແສງແດດ, ແລະ. ບໍ່ແມ່ນງ່າຍທີ່ຈະມີອາຍຸເປັນເວລາດົນນານ, ດັ່ງນັ້ນທີ່ຈະບັນລຸຜົນກະທົບຂອງ prolonging luster ແລະຊີວິດ.
ຊ່ອງຂໍ້ມູນຄໍາຮ້ອງສະຫມັກ:
ມັນຖືກນໍາໃຊ້ຕົ້ນຕໍໃນຝາຜ້າມ່ານຂອງອາຄານຊັ້ນສູງ, ໂຮງແຮມດາວ, ສູນວາງສະແດງ, ສະຫນາມບິນ, ສະຖານີອາຍແກັສແລະສະຖານທີ່ອື່ນໆທີ່ມີຄວາມຕ້ອງການສູງກ່ຽວກັບມົນລະພິດທາງອາກາດ.


text:
ໜ້າຫຼັກ / ລາຍການຂໍ້ມູນ / ລາຍລະອຽດຂ່າວ
ກະຊວງຖະແຫຼງຂ່າວ, ວັດທະນະທຳ ແລະ ທ່ອງທ່ຽວ (ຖວທ) ໄດ້ຈັດພິທີປະກາດການຈັດຕັ້ງ ແລະ ປະກາດໃຫ້ພະນັກງານຂັ້ນກົມ, ກອງ ອອກພັກການ-ຮັບອຸດໜູນບຳນານ, ປະກອບມີຕຳແໜ່ງບໍລິຫານປະເພດ 2, ຍົກຍ້າຍ, ສັບຊ້ອນ ແລະ ແຕ່ງຕັ້ງຕຳແໜ່ງບໍລິຫານປະເພດ 3 ເພື່ອຕອບສະໜອງຕາມຄວາມຮຽກຮ້ອງຕ້ອງການຂອງໜ້າທີ່ວຽກງານໃນຂົງເຂດ ຖວທ ໃນໄລຍະໃໝ່.
ພິທີດັ່ງກ່າວ ໄດ້ຈັດຂຶ້ນໃນວັນທີ 17 ພຶດສະພາ ນີ້ ທີ່ຫໍວັດທະນະທຳແຫ່ງຊາດ ໂດຍການເປັນປະທານຂອງທ່ານ ນາງ ສວນສະຫວັນ ວິຍະເກດ ລັດຖະມົນຕີກະຊວງ ຖວທ, ມີບັນດາຫົວໜ້າກົມ, ກອງ, ພະນັກງານຫຼັກແຫຼ່ງອ້ອມຂ້າງກະຊວງ, ມີພາກສ່ວນກ່ຽວຂ້ອງເຂົ້າຮ່ວມ.
ໃນພິທີ ໄດ້ປະກາດໃຫ້ພະນັກງານອອກພັກການ-ຮັບອຸດໜູນບຳນານ ຈຳນວນ 3 ທ່ານ ຄື: ທ່ານ ບຸນສະໜອງ ສີຫາລາດ ຫົວໜ້າກົມວິຈິດສິນ; ທ່ານ ຄຳພັນ ພົນທອງສີ ວ່າການຫົວໜ້າກົມສິລະປະການສະແດງ ແລະ ທ່ານ ດວງຈັນ ພົມມະຈິດ ອອກພັກການ-ຮັບອຸດໜູນບຳນານ. ໃນຂະນະດຽວກັນກໍໄດ້ຜ່ານດຳລັດ ວ່າດ້ວຍການແຕ່ງຕັ້ງ ທ່ານ ອຳຄາ ວົງໝື່ນກ້າ ເປັນຜູ້ອຳນວຍການໃຫຍ່ ໂທລະພາບແຫ່ງຊາດລາວ, ທ່ານ ສຸວັນ ວິໄລແສງ ເປັນຜູ້ອຳນວຍການໃຫຍ່ ວິທະຍຸກະຈາຍສຽງແຫ່ງຊາດລາວ, ທ່ານ ນາງ ບົວໄຂ ເພັງພະຈັນ ເປັນຫົວໜ້າກົມສິລະປະ-ວັດທະນະທຳ, ທ່ານ ນາງ ຈັນເພັດ ຄຳຟອງ ເປັນຫົວໜ້າກົມວັນນະຄະດີ ແລະ ພິມຈຳໜ່າຍ; ພ້ອມກັນນັ້ນ ໄດ້ປະກາດແຕ່ງຕັ້ງ ທ່ານ ວົງໄຊ ບົວພະຈັນ ຮອງຜູ້ອຳນວຍການກອງສິລະປະກອນແຫ່ງຊາດ ຂຶ້ນເປັນຜູ້ອຳນວຍການກອງສິລະປະກອນແຫ່ງຊາດ ແລະ ອອກຂໍ້ຕົກລົງ ວ່າດ້ວຍການຍົກຍ້າຍ ແລະ ສັບຊ້ອນ ພະນັກງານ-ລັດຖະກອນ ຕຳແໜ່ງບໍລິຫານ ປະເພດ 3 ຂັ້ນຮອງຫົວໜ້າກົມ ທ່ານ ບຸນເລື່ອມ ສຸວັນຄຳ ຮອງຜູ້ອຳນວຍການໃຫຍ່ໂທລະພາບແຫ່ງຊາດລາວ ໄປເປັນຮອງຫົວໜ້າສະຖາບັນສື່ມວນຊົນ, ທ່ານ ນາງ ອຳໄພວັນ ວົງມະນີ ຮອງຫົວໜ້າກົມການເງິນ ໄປເປັນຮອງຫົວໜ້າຫ້ອງການກະຊວງ ຖວທ, ທ່ານ ລັດອຸດອນ ສຸລິນທອງ ຮອງຫົວໜ້າກົມການເງິນ ໄປເປັນຮອງຫົວໜ້າຫ້ອງການ, ທ່ານ ພັນທະນາສອນ ພິນພັກດີ ຮອງຫົວໜ້າກົມວັດທະນະທຳມະຫາຊົນ ໄປເປັນຮອງຫົວໜ້າກົມສິລະປະ-ວັດທະນະທຳ, ທ່ານ ບຸນເພັງ ສຸພາບ ຮອງຫົວໜ້າກົມສິລະປະການສະແດງ ໄປເປັນຮອງຫົວໜ້າກົມສິລະປະ-ວັດທະນະທຳ, ທ່ານ ສີວັນ ສຸກຈະເລີນ ຮອງຫົວໜ້າກົມສິລະປະການສະແດງ ໄປເປັນຮອງຫົວໜ້າກົມສິລະປະ-ວັດທະນະທຳ, ທ່ານ ນາງ ລັດດາວັນ ດວງດາລາ ຮອງຫົວໜ້າກົມສິລະປະການສະແດງ ໄປເປັນຮອງຫົວໜ້າກົມສິລະປະ-ວັດທະນະທຳ, ທ່ານ ທອງລິດ ຫຼວງໂຄດ ຜູ້ອຳນວຍການກອງບູຮານວິທະຍາ ໄປເປັນຮອງຫົວໜ້າກົມມໍລະດົກ, ທ່ານ ພູເຮືອງ ສຸວັນນະລາດ ຮອງຫົວໜ້າກົມວິຈິດສິນ ໄປເປັນຮອງຫົວໜ້າກົມມໍລະດົກ.
ໂອກາດດັ່ງກ່າວ, ທ່ານ ນາງ ສວນສະຫວັນ ວິຍະເກດ ໄດ້ມີຄຳເຫັນວ່າ: ການສັບຊ້ອນ, ປ່ຽນແທນໜ້າທີ່ຕຳແໜ່ງ ຂອງພະນັກງານການນຳຂັ້ນດັ່ງກ່າວນີ້ ແມ່ນເປັນເລື່ອງປົກກະຕິສຳລັບພັກ-ລັດເຮົາ ດັ່ງມະຕິກອງປະຊຸມໃຫຍ່ຄັ້ງທີ XI ວາງອອກ ພະນັກງານຕ້ອງມີຂຶ້ນ-ມີລົງ, ມີເຂົ້າ-ມີອອກ ເພື່ອແນໃສ່ປັບປຸງການຈັດຕັ້ງ ແລະ ບຸກຄະລາກອນໃຫ້ສອດຄ່ອງ ຕອບສະໜອງກັບຄວາມຮຽກຮ້ອງຕ້ອງການຂອງໜ້າທີ່ວຽກງານ; ບໍ່ວ່າຈະພະນັກງານຂັ້ນໃດ ຈະແມ່ນພະນັກງານຂັ້ນສູງ, ຂັ້ນກາງ ແລະ ພະນັກງານ-ລັດຖະກອນທົ່ວໄປໃນເມື່ອມີຄວາມຮຽກຮ້ອງຕ້ອງການຂອງພັກລັດແລ້ວ ກໍຕ້ອງໄດ້ປະຕິບັດຕາມການມອບໝາຍ.
ຂ່າວ: ນາງຍຸພິນທອງ
ວຽກງານເສນາ
ຂປລ. ກະຊວງຖະແຫລງຂ່າວ ວັດທະນະທຳ...ອ່ານເພີ່ມຕື່ມ
ວຽກງານຖະແຫຼງຂ່າວ
...ອ່ານເພີ່ມຕື່ມ
ວຽກງານເສນາ
ກະຊວງ ຖະແຫຼງຂ່າວ, ວັດທະນະທໍາ...ອ່ານເພີ່ມຕື່ມ
ວຽກງານວັດທະນະທໍາ
ຂປລ. ກະຊວງ...ອ່ານເພີ່ມຕື່ມ


text:
ຄຸນນະພາບຂອງອຸປະກອນເຄື່ອງເຮັດຄວາມເຢັນລວມທັງຕູ້ເຢັນສະແດງແລະຕູ້ແຊ່ເຢັນທີ່ໃຊ້ໃນສັບພະສິນຄ້າແມ່ນກ່ຽວຂ້ອງຢ່າງໃກ້ຊິດກັບຄວາມຮັບຮູ້ທາງດ້ານຮ່າງກາຍຂອງລູກຄ້າ. ລູກຄ້າຂອງພວກເຮົາຈາກທົ່ວໂລກໄດ້ຮັບການຕິດຕໍ່ກັບບໍລິສັດຂອງພວກເຮົາໂດຍຜ່ານເວທີສະຖານີສາກົນ, ໂດຍຜ່ານການສື່ສານຊ້ໍາຊ້ອນກັບເຄື່ອງມືສົນທະນາ, ແລະສຸດທ້າຍໄດ້ຢືນຢັນປະເພດຂອງຕູ້ເຢັນສະແດງແລະຕູ້ແຊ່ແຂງ, ເພື່ອໃຫ້ລູກຄ້າກໍາຈັດຄຸນນະພາບຂອງຜະລິດຕະພັນແລະຮູບລັກສະນະສໍາລັບ Gu ການກັ່ນຕອງ, ບໍລິສັດຂອງພວກເຮົາສະຫນອງການກວດກາໃນສະຖານທີ່ແລະການບໍລິການກວດກາອອນໄລນ໌. ເວລາກວດກາແມ່ນຕົກລົງກັນກ່ອນການຜະລິດ batch ນີ້, ແລະບຸກຄົນທີ່ອຸທິດຕົນຈະເລືອກເອົາຂຶ້ນແລະລົງຈາກຄະນະກໍາມະການກວດກາໂດຍບໍ່ມີການເສຍເວລາຂອງຄົນອື່ນ. ການກວດການີ້ແມ່ນປະສົບຜົນສໍາເລັດຫຼາຍ, ແລະລູກຄ້າໄດ້ຍົກຍ້ອງຜະລິດຕະພັນຂອງພວກເຮົາຢ່າງຫຼວງຫຼາຍ, ບໍ່ພຽງແຕ່ຄຸນນະພາບຂອງຜະລິດຕະພັນ, ແຕ່ຍັງເປັນການຮັບຮູ້ຂອງລູກຄ້າກ່ຽວກັບຂະບວນການຜະລິດ, ເຕັກໂນໂລຢີ, ການຄວບຄຸມຄຸນນະພາບແລະການເຊື່ອມໂຍງອື່ນໆຂອງພວກເຮົາ. ຫຼັງຈາກການຕິດຕັ້ງຜະລິດຕະພັນ, ລູກຄ້າໄດ້ແບ່ງປັນຮູບພາບຂອງຜະລິດຕະພັນແລະຕົກລົງທີ່ຈະແບ່ງປັນມັນໃນອິນເຕີເນັດ.
ຈຸດປະສົງຂອງພວກເຮົາແມ່ນເພື່ອສະຫນອງການບໍລິການທີ່ດີທີ່ສຸດແລະຜະລິດຕະພັນທີ່ດີທີ່ສຸດໃຫ້ແກ່ລູກຄ້າຂອງພວກເຮົາ, ເພື່ອຮັບໃຊ້ປະຊາຊົນຫຼາຍຈາກທົ່ວໂລກ, ພວກເຮົາເຊື່ອສະເຫມີວ່າຕາບໃດທີ່ລູກຄ້າຂອງພວກເຮົາປະສົບຜົນສໍາເລັດ, ພວກເຮົາສາມາດປະສົບຜົນສໍາເລັດເຊັ່ນກັນ.
ຂອບໃຈສໍາລັບຄວາມໄວ້ວາງໃຈຂອງທ່ານ, ແລະພວກເຮົາຈະສືບຕໍ່ໃຫ້ລູກຄ້າຂອງພວກເຮົາມີຜະລິດຕະພັນທີ່ດີກວ່າແລະຫຼາຍ.
ກັບພວກເຮົາ, ທຸລະກິດຂອງທ່ານຢູ່ໃນຄວາມປອດໄພ, ເງິນຂອງທ່ານຢູ່ໃນຄວາມປອດໄພ.
ຄຸນນະພາບແມ່ນຈິດວິນຍານຂອງວິສາຫະກິດ, ຄຸນນະພາບຜະລິດຕະພັນກໍານົດວ່າວິສາຫະກິດມີຕະຫຼາດ, ກໍານົດລະດັບຜົນປະໂຫຍດທາງດ້ານເສດຖະກິດຂອງວິສາຫະກິດ, ແລະກໍານົດວ່າວິສາຫະກິດສາມາດຢູ່ລອດແລະພັດທະນາໃນການແຂ່ງຂັນຕະຫຼາດຢ່າງຮຸນແຮງ. “ການຢູ່ລອດດ້ວຍຄຸນນະພາບ, ພັດທະນາດ້ວຍປະສິດທິຜົນ” ໄດ້ກາຍເປັນຈຸດໝາຍຍຸດທະສາດຂອງວິສາຫະກິດສ່ວນຫຼາຍ; ການຄຸ້ມຄອງຄຸນນະພາບແມ່ນຈິດວິນຍານຂອງວິສາຫະກິດ, ຕາບໃດທີ່ວິສາຫະກິດມີ, ມັນເປັນເປົ້າຫມາຍນິລັນດອນຂອງວິສາຫະກິດໄດ້ດໍາເນີນການ.
ເວລາປະກາດ: 22-06-2021


text:
ກອງບັນຊາການ ປກສ ແຂວງຈຳປາສັກ ແລກປ່ຽນສະພາບວຽກງານຊາຍແດນ ກັບກອງບັນຊາການຕຳຫຼວດ ແຂວງກວາງຈິ ສສ ຫວຽດນາມ.
ໃນວັນທີ 20 ມິຖຸນາ 2018 ຢູ່ທີ່ກອງບັນຊາການ ປກສ ແຂວງຈຳປາສັກ ໄດ້ຈັດກອງປະຊຸມພົບປະ ແລກປ່ຽນວຽກງານປ້ອງກັນຄວາມສະງົບ ລະຫວ່າງກອງບັນຊາການ ປກສ ແຂວງຈຳປາສັກ ກັບກອງບັນຊາການຕຳຫຼວດ ແຂວງກວາງຈິ ສສ ຫວຽດນາມ ເຊິ່ງນຳໂດຍ ພົນຈັດຕະວາ ສີພັນ ວົງເຮືອງຄຳ ຫົວໜ້າກອງບັນຊາການ ປກສ ແຂວງຈຳປາສັກ ແລະ ພັນເອກ ເຈິນເດິກ ຫວຽດ ຫົວໜ້າກອງບັນຊາການຕຳຫຼວດ ແຂວງກວາງຈິ ພ້ອມທັງຄະນະຜູ້ແທນທັງສອງຝ່າຍເຂົ້າຮ່ວມ.
ການພົບປະໃນຄັ້ງນີ້ ທັງສອງຝ່າຍໄດ້ຜັດປ່ຽນກັນລາຍງານສະພາບການເຄື່ອນໄຫວຊີ້ນຳນຳພາ ໂດຍສະເພາະແມ່ນ ສະພາບຈຸດພິເສດ, ທີ່ຕັ້ງ ແລະ ທາງດ້ານວຽກງານປ້ອງກັນຄວາມສະຫງົບ, ຕະຫຼອດຮອດການພັດທະນາເສດຖະກິດ-ວັດທະນະທຳ-ສັງຄົມ ພ້ອມທັງໄດ້ຕີລາຄາສະພາບການພົວພັນຮ່ວມມື ແລະ ສະພາບການຕ່າງໆເປັນຕົ້ນແມ່ນ: ສະພາບການປ້ອງກັນ ແລະ ສະກັດກັ້ນປະກົດການຫຍໍ້ທໍ້ໃນສັງຄົມເຊັ່ນ: ບັນຫາຢາເສບຕິດ, ລັກຊັບ, ບັນຫາອຸປະຕິເຫດ, ຄາດຕະກຳ, ກຸ່ມແກ້ງກວນເມືອງ ແລະ ບັນຫາອື່ນໆ, ເພື່ອຄົ້ນຄວ້າຊອກຫາວິທີແກ້ໄຂ.
ຈາກນັ້ນ, ທັງສອງກອງບັນຊາການ ກໍ່ໄດ້ເຊັນບົດບັນທຶກຊ່ວຍຈຳ ການປຶກສາຫາລື ລະຫວ່າງ ຄະນະຜູ້ແທນກອງບັນຊາການ ປກສແຂວງຈຳປາສັກ ກັບຄະນະຜູ້ແທນກອງບັນຊາການຕຳຫຼວດ ແຂວງກວາງຈິ ສສ ຫວຽດນາມ ໂດຍທັງສອງຝ່າຍຈະສືບຕໍ່ ເພີ່ມທະວີປະສານສົມທົບແລກປ່ຽນຂໍ້ມູນຂ່າວສານທີ່ພົວພັນເຖິງຄວາມບໍ່ສະຫງົບ ແລະ ຄວາມບໍ່ເປັນລະບຽບຮຽບຮ້ອຍຂອງສັງຄົມ ເປັນຕົ້ນແມ່ນ: ເກັບກຳສະພາບການ, ຄຸ້ມຄອງການເຄື່ອນໄຫວຂອງກຸ່ມຄົນບໍ່ດີ, ແລກປ່ຽນຂໍ້ມູນຂ່າວສານສະພາບການແກ້ໄຂຄະດີທີ່ພົວພັນເຖິງສອງຝ່າຍ, ເກັບກຳສະພາບການ, ຄຸ້ມຄອງການເຄື່ອນໄຫວຂອງປະຊາຊົນ ທີ່ດຳເນີນທຸລະກິດ, ຢ້ຽມຢາມ, ທ່ອງທ່ຽວ, ດຳລົງຊີວິດຢູ່ແຕ່ລະປະເທດໃຫ້ຈະແຈ້ງ.
ໃນຕອນທ້າຍທັງສອງຝ່າຍ ຍັງໄດ້ມອບຂອງຂວັນເປັນທີ່ລະນຶກໃຫ້ກັນ ແລະ ກັນອີກດ້ວຍ.


text:
ໃນວັນທີ 4 ເມສາ 2022 ຢູ່ທີ່ຫ້ອງປະຊຸມສະພາປະຊາຊົນແຂວງຊຽງຂວາງ ໄດ້ປາຖະກາຖາເອກະສານມູນເຊື້ອ ວັນສໍາຄັນຂອງພັກ-ຂອງຊາດ ໂດຍການໃຫ້ກຽດເຂົ້າຮ່ວມຂອງທ່ານ ວຽງໄຊ ສີວິໄລ ຄະນະປະຈໍາ-ຮອງປະທານສະພາປະຊາຊົນແຂວງ, ມີຄະນະປະຈໍາສະພາປະຊາຊົນແຂວງ, ປະທານ-ຮອງປະທານຄະນະກໍາມະການ, ຄະນະເລຂາທິການ, ຫົວໜ້າ-ຮອງຫົວໜ້າຂະແໜງ ແລະ ພະນັກງານສະພາປະຊາຊົນແຂວງເຂົ້າຮ່ວມ.
ເອກະສານທີ່ນໍາມາປາຖະກາຖາໃນຄັ້ງນີ້ມີ: ເອກະສານສ້າງຕັ້ງພັກປະຊາຊົນປະຕິວັດລາວ ຄົບຮອບ 67 ປີ, ເອກະສານວັນນັກຮົບເສຍອົງຄະ ແລະ ເສຍສະຫຼະຊີວິດເພື່ອປະເທດຊາດ ແລະ ຜ່ານມະຕິກອງປະຊຸມລັດຖະບານສະໄໝສາມັນ ປະຈໍາເດືອນກຸມພາ ປີ 2022. ຈຸດປະສົງໃນການປະຖະກາຖາໃນຄັ້ງນີ້ ແມ່ນເພື່ອເຮັດໃຫ້ພະນັກງານ-ລັດຖະກອນສະພາປະຊາຊົນແຂວງ ໄດ້ຮັບຮູ້ ແລະ ເຊື່ອມຊືມມູນເຊື້ອປະຫວັດສາດ, ວິລະກໍາຕໍ່ສູ້ອັນອົງອາດກ້າຫານເຫັນໄດ້ຜົນງານ ແລະ ໄຊຊະນະອັນໃຫຍ່ຫຼວງຂອງພັກປະຊາຊົນປະຕິວັດລາວ ທີ່ຍາດມາໄດ້ຕະຫຼອດໄລຍະ 67 ປີ ທີ່ຜ່ານມາໃຫ້ກໍາໄດ້ຢ່າງເລິກເຊິ່ງ, ເປັນການສຶກສາອົບຮົບໃຫ້ພະນັກງານສືບຕໍ່ຂະຫຍາຍມູນເຊື້ອຮັກຊາດ, ມູນເຊື້ອອົງອາດກ້າຫານ, ມູນເຊື້ອຄວາມສາມັກຄີຂອງປະຊາຊົນລາວທີ່ຕໍ່ສູ້ຢ່າງພິລະອາດຫານ ແລະ ພ້ອມກັນນັ້ນ, ກໍຖືເອົາໂອກາດດັ່ງກ່າວປຸກລະດົມສ້າງໃຫ້ມີຂະບວນການ ເປັນຕົ້ນແມ່ນ ເຮັດວຽກປ້ອງກັນຊາດ, ປ້ອງກັນຄວາມສະຫງົບ, ສ້າງໃຫ້ມີຂະບວນການພັດທະນາເສດຖະກິດ-ສັງຄົມກໍຄືການພັດທະນາຄວາມຮູ້ສາມາດ, ດ້ານສີລະປະ ແລະ ອື່ນໆ ເພື່ອປະກອບສ່ວນເຂົ້າການປະຕິບັດວຽກງານຕົວຈິ່ງໃຫ້ໄດ້ສໍາເລັດຜົນຕາມລະດັບຄາດໝາຍທີ່ວາງໄວ້ ແລະ ເພື່ອສ້າງຜົນງານຂໍ່ານັບຮັບຕ້ອນວັນສ້າງຕັ້ງພັກປະຊາຊົນປະຕິວັດລາວ ຄົບຮອບ 67 ປີ.
ໃນຕອນທ້າຍ ທ່ານ ວຽງໄຊ ສີວິໄລ ໄດ້ມີຄໍາເຫັນໂອ້ລົມຕໍ່ພິທີ ເຊິ່ງທ່ານໄດ້ໃຫ້ພະນັກງານສະພາປະຊາຊົນແຂວງ ຈົ່ງສືບຕໍ່ພັດທະນາຕົນເອງໃນການການຊອກຮູ້ຮໍ່າຮຽນວຽກງານຈາກດ້ານຕ່າງໆ ເພື່ອນໍາໃຊ້ເຂົ້າວຽກງານໃຫ້ດີຂຶ້ນກວ່າເກົ່າ, ສືບຕໍ່ຂະຫຍາຍສະມາຊິກພັກ, ກໍ່ສ້າງຊ່ວຍເຫຼືອເຊິ່ງກັນ ແລະ ກັນ, ເອົາໃຈໃສ່ຈັດຕັ້ງປະຕິບັດໜ້າທີ່ວຽກງານຂອງຕົນ ໃຫ້ຖືກຕ້ອງຕາມຂັ້ນເທິງວາງອອກ ແລະ ຮັກສາມູນເຊື້ອຄວາມສາມັກຄີພາຍໃນໃຫ້ດີຂຶ້ນກວ່າເກົາ.
ສະພາປະຊາຊົນແຂວງຊຽງຂວາງ
ຂ່າວໂດຍ: ນາງ ສຸກສະຫວັນ ອິນທະແສງ


text:
ກອງປະຊຸມລັດຖະບານ ສະໄໝສາມັນ ປະຈໍາເດືອນພຶດ ສະພາ 2021 ໄດ້ໄຂຂຶ້ນຢ່າງເປັນທາງການ ໃນຕອນເຊົ້າຂອງວັນທີ 20 ແລະ ໄດ້ອັດລົງ ໃນຕອນແລງວັນທີ 21 ພຶດສະພາ 2021 ໂດຍໄດ້ດຳເນີນຜ່ານລະບົບກອງປະຊຸມທາງໄກ ແລະ ພາຍໃຕ້ການເປັນປະທານຂອງ ທ່ານ ພັນຄຳ ວິພາວັນ,ນາຍົກລັດຖະມົນຕີ; ມີບັນດາທ່ານ ສະມາຊິກລັດຖະບານ ເຂົ້າຮ່ວມຢ່າງພ້ອມພຽງ. ກອງປະຊຸມ ໄດ້ຮັບຟັງ, ຄົ້ນຄວ້າປຶກສາຫາລື ແລະ ປະກອບຄຳເຫັນຢ່າງກົງໄປກົງມາ ດ້ວຍຄວາມຮັບຜິດຊອບສູງ ຕໍ່ບັນດາເອກະສານສຳຄັນດັ່ງນີ້:
1. ບົດລາຍງານຮອບດ້ານ ການຈັດຕັ້ງປະຕິບັດວຽກງານ ຂອງລັດຖະບານ ປະຈໍາເດືອນພຶດສະພາ ແລະ ທິດທາງແຜນວຽກຈຸດສຸມ ເດືອນມິຖຸນາ 2021: ກອງປະຊຸມ ເຫັນ ດີດ້ານຫຼັກການ ຮັບຮອງເອົາເນື້ອໃນຂອງບົດລາຍງານດັ່ງກ່າວ. ສຳລັບແຜນວຽກຈຸດສຸມ ປະຈຳເດືອນມິຖຸນາ 2021
2. ຮ່າງຄຳສັ່ງ ຂອງນາຍົກລັດຖະມົນຕີ ວ່າດ້ວຍການເພີ່ມທະວີການຄຸ້ມຄອງ ແລະ ຕ້ານການຮົ່ວໄຫຼ ຂອງລາຍຮັບງົບປະມານແຫ່ງລັດ: ເນື້ອໃນ ຂອງຮ່າງຄຳສັ່ງສະບັບນີ້ ແມ່ນເນັ້ນໜັກໃສ່ການເພີ່ມຄວາມເປັນເຈົ້າການ ຈັດຕັ້ງປະຕິບັດບັນດາມາດຕະການຕ່າງໆໃຫ້ຖືກຕ້ອງ ຕາມກົດໝາຍ ແລະ ນິຕິກໍາໃຕ້ກົດໝາຍທີ່ກ່ຽວຂ້ອງ ຢ່າງເຂັ້ມງວດ; ກຳນົດຄວາມຮັບຜິດຊອບ ໃຫ້ບັນດາກະຊວງ, ອົງການທຽບເທົ່າກະຊວງ ແລະ ທ້ອງຖິ່ນ ເປັນເຈົ້າການ ຈັດຕັ້ງປະຕິບັດມາດຕະການ ທີ່ຕິດພັນກັບການເກັບລາຍຮັບເຂົ້າງົບປະມານຂອງລັດ ໃນຂະແໜງການ ແລະ ທ້ອງຖິ່ນຂອງຕົນ ໃຫ້ຄົບຖ້ວນ, ບໍ່ມີການຮົ່ວໄຫຼ, ພ້ອມທັງ ເອົາໃຈໃສ່ໃນການສ້າງ ແລະ ປັບປຸງນິຕິກຳ ທີ່ກ່ຽວຂ້ອງ, ສ້າງ ແລະ ປັບປຸງໂຄງລ່າງພື້ນຖານການເກັບລາຍຮັບ ໂດຍສະເພາະ ຫັນສູ່ການຄຸ້ມຄອງ ໂດຍນຳໃຊ້ລະບົບເອເລັກໂຕຣນິກ.
3. ຮ່າງດຳລັດ ວ່າດ້ວຍການປະຢັດ ແລະ ຕ້ານການຟູມເຟືອຍ: ເນື້ອໃນຂອງຮ່າງດຳລັດສະບັບນີ້ ແມ່ນເນັ້ນໃສ່ການກຳນົດຫຼັກການ, ມາດຕະການ ໃນການຄຸ້ມຄອງ ແລະ ນຳໃຊ້ງົບປະມານຂອງລັດ, ແຫຼ່ງທຶນຂອງລັດ, ຊັບສິນຂອງລັດ ແລະ ເວລາລັດຖະການ ຂອງການຈັດຕັ້ງລັດ ແລະ ລັດວິສາຫະກິດ ໃຫ້ມີຄວາມປະຢັດ ແລະ ມີປະສິດທິຜົນສູງ ເພື່ອສະສົມທຶນຮອນ ເຂົ້າໃນການພັດທະນາເສດຖະກິດ-ສັງຄົມແຫ່ງຊາດ, ແນໃສ່ຊຸກຍູ້ສົ່ງເສີມ ທົ່ວສັງຄົມ ໃຫ້ມີສະຕິຕື່ນຕົວ ແລະ ເປັນເຈົ້າການ ປະກອບສ່ວນເຂົ້າໃນການປະຢັດ ແລະ ຕ້ານການຟູມເຟືອຍ ໂດຍສະເພາະ ການຊົມໃຊ້ຊັບສິນສ່ວນຕົວ, ຊັບພະຍາກອນທຳມະຊາດ, ພາຫະນະ, ວັດຖຸສິ່ງຂອງ ແລະ ເວລາ ເພື່ອສະສົມເປັນທຶນຮອນ ໄວ້ພັດທະນາຄອບຄົວ, ປະເທດຊາດບ້ານເມືອງ ແລະ ສ້າງອະນາຄົດທີ່ສົດໃສ ໄວ້ໃຫ້ລູກ-ຫຼານ ສືບທອດຕໍ່ໄປ.
4. ຮ່າງດຳລັດ ວ່າດ້ວຍລົດບໍລິຫານຂອງລັດ: ດຳລັດສະບັບນີ້ ສ້າງຂຶ້ນເພື່ອເປັນເປັນບ່ອນອີງໃຫ້ແກ່ການຄຸ້ມຄອງ ແລະ ນຳໃຊ້ລົດຂອງລັດ ລວມສູນ ແລະ ເປັນເອກະພາບ, ຖືກຕ້ອງກັບເປົ້າໝາຍ, ແທດກັບຈຸດພິເສດ ແລະ ພູມສັນຖານ, ປະຢັດ-ຕ້ານການຟູມເຟືອຍ, ໂປ່ງໃສ, ສາມາດກວດສອບໄດ້, ທັງເປັນບ່ອນອີງໃນການຂຶ້ນແຜນ ການຈັດຊື້ພາຫະນະຂອງລັດໃນຕໍ່ໜ້າ ໄດ້ຢ່າງຖືກຕ້ອງ, ແທດຕົວຈິງ, ມີປະສິດທິພາບ ແລະ ປະສິດທິຜົນ. ຕໍ່ເອກະສານທີ 2, 3 ແລະ 4, ກອງປະຊຸມ ເຫັນດີດ້ານຫຼັກການ ຮັບຮອງເອົາຮ່າງເອກະສານ 3 ສະບັບດັ່ງກ່າວໂດຍມອບໃຫ້ກະຊວງການເງິນ ສົມທົບກັບພາກສ່ວນທີ່ກ່ຽວຂ້ອງ ນຳໄປປັບປຸງ ແລະ ຮຽບຮຽງຄືນ ຕາມການປະກອບຄຳເຫັນຂອງສະມາຊິກລັດຖະບານ ເພື່ອເຮັດໃຫ້ຮ່າງນິຕິກຳ 3 ສະບັບນີ້ ມີເນື້ອໃນຄົບຖ້ວນສົມບູນ ແລະ ສາມາດຈັດຕັ້ງປະຕິບັດໄດ້ ຢ່າງມີປະສິດທິພາບ ແລະ ປະສິດທິຜົນ, ເປັນນິຕິກຳທີ່ສຳຄັນ ໃນການຫັນເປັນອັນລະອຽດເນື້ອໃນວາລະແຫ່ງຊາດ ວ່າດ້ວຍການແກ້ໄຂຄວາມຫຍຸ້ງຍາກ ທາງດ້ານເສດຖະກິດ-ການເງິນ.
5. ບົດລາຍງານ ຄວາມຄືບໜ້າ ໃນການກະກຽມບັນດາຮ່າງກົດໝາຍ ເພື່ອສະເໜີຄະນະປະຈຳສະພາແຫ່ງຊາດ ນຳເຂົ້າພິຈາລະນາ ຕໍ່ກອງປະຊຸມສະໄໝສາມັນເທື່ອທີ 2 ຂອງສະພາແຫ່ງຊາດ ຊາດທີ IX ຊຶ່ງລັດຖະບານ ຈະສະເໜີຮ່າງກົດໝາຍ 11 ສະບັບ, ໃນນີ້ ມີກົດໝາຍສ້າງໃໝ່ ຈຳນວນ 4 ສະບັບ ແລະ ກົດໝາຍປັບປຸງ ຈຳນວນ 7 ສະບັບ.
6. ຮ່າງກົດໝາຍ ວ່າດ້ວຍການສຳຫຼວດວັດແທກ ແລະ ສ້າງແຜນທີ່;7. ຮ່າງຍຸດທະສາດການພັດທະນາພະລັງງານແຫ່ງຊາດ;8. ຮ່າງແຜນຍຸດທະສາດ ການຫຼຸດຜ່ອນຄວາມສ່ຽງໄພພິບັດແຫ່ງຊາດ ປີ 2021 ຫາ 2030;9. ຮ່າງແຜນດຳເນີນງານແຫ່ງຊາດເພື່ອຄວາມສະເໝີພາບຍິງ-ຊາຍ;


text:
(ສພຊ) ຕອນເຊົ້າຂອງວັນທີ 20 ກຸມພາ 2022 ນີ້, ສະຫາຍ ໂຮ່ ດ້າຍ ນາມ ກຳມະການປະຈຳພັກແຂວງ, ຫົວໜ້າຄະນະໂຄສະນາ-ສຶກສາແຂວງກວາງຈິ ແຫ່ງ ສສ ຫວຽດນາມ ໃນໂອກາດທີ່ສະຫາຍເດີນທາງມາພົບປະຢ້ຽມຢາມ ແລະ ເຮັດວຽກຢູ່ແຂວງສາລະວັ ຖືໂອກາດເຂົ້າພົບ ແລະ ເຮັດວຽກກັບ ສະຫາຍ ຮອງເລຂາພັກແຂວງ ປະທານ ສະພາປະຊາຊົນແຂວງ (ສພຂ)ສາລະວັນ ແຫ່ງ ສປປລາວ; ໂດຍໃຫ້ການຕ້ອນຮັບຂອງ ສະຫາຍ ສີເຮັງ ຫອມສົມບັດ ຮອງເລຂາພັກແຂວງ ປະທານ ສພຂ ສາລະວັນ ແຫ່ງ ສປປລາວ, ເຂົ້າຮ່ວມມີ ສະຫາຍ ຂັນໄຊ ລັດຖະເຮົ້າ ຄະນະປະຈຳພັກແຂວງ ຮອງປະທານ ສພຂ; ສະຫາຍ ຈັນສະໝອນ ພົມມະແສງ ຄະນະປະຈໍາພັກແຂວງ ຫົວໜ້າຄະນະໂຄສະນາອົບຮົມແຂວງ ພ້ອມດ້ວຍຄະນະ, ມີຄະນະປະຈໍາ ສພຂ; ພ້ອມດ້ວຍເລຂາທິການ ສພຂ ເຂົ້າຮ່ວມໃນຄັ້ງນີ້.
ສະຫາຍ ສີເຮັງ ຫອມສົມບັດ ຮອງເລຂາພັກແຂວງ ປະທານ ສພຂ ສາລະວັນ ໄດ້ກ່າວສະແດງຄວາມປິຕິຍິນດີເປັນຢ່າງສູງ ທີ່ ສະຫາຍ ໂຮ່ ດ້າຍ ນາມ ກຳມະການປະຈຳພັກແຂວງ, ຫົວໜ້າຄະນະໂຄສະນາ-ສຶກສາແຂວງກວາງຈິ ແຫ່ງ ສສ ຫວຽດນາມ ທີ່ໄດ້ເດີນທາງມາພົບປະຢ້ຽມຢາມ ແລະ ເຮັດວຽກຢູ່ແຂວງສາລະວັນ, ພ້ອມນັ້ນກໍ່ໄດ້ລາຍງານສະພາບເສດຖະກິດ-ສັງຄົມພາຍໃນແຂວງສາລະວັນ ແລະ ວຽກງານການເຄື່ອນໄຫວຂອງ ສພຂ ສາລະວັນ ຮອບດ້ານ ໃນໄລຍະທີ່ຜ່ານມາ;
ໂອກາດດຽວກັນ ສະຫາຍ ໂຮ່ ດ້າຍ ນາມ ກຳມະການປະຈຳພັກແຂວງ, ຫົວໜ້າຄະນະໂຄສະນາ-ສຶກສາແຂວງກວາງຈິ ແຫ່ງ ສສ ຫວຽດນາມ ກໍ່ໄດ້ສະແດງຄວາມຂອບໃຈເປັນຢ່າງສູງ ທີ່ທາງ ສພຂ ສາລະວັນ ພ້ອມດ້ວຍຄະນະ ທີ່ໄດ້ໃຫ້ການຕ້ອນຮັບຢ່າງອົບອຸ່ນ ແລະ ສະຫາຍໄດ້ສະເໜີຈຸດປະສົງຂອງຄະນະການນຳຂັ້ນສູງທີ່ເດີນທາງມາເຄື່ອນໄຫວເຮັດວຽກຢູ່ແຂວງສາລະວັນໃນຄັ້ງນີ້, ນອກນັ້ນສະຫາຍ ກໍ່ໄດ້ລາຍງານສະພາບໂດຍລວມ ຈຸດພິເສດການພັດທະນາເສດຖະກິດຂອງແຂວງກວາງຈິ ແຫ່ງ ສສ ຫວຽດນາມ ແລະ ສະພາບສາຍພົວພັນຫັດແໜ້ນຄວາມສາມັກຄີທີ່ດີລະຫວ່າງສອງແຂວງກວາງຈິ ແຫ່ງ ສສ ຫວຽດນາມ ແລະ ແຂວງສາລະວັນ ແຫ່ງ ສປປລາວ ຕະຫຼອດມາ ແລະ ພ້ອມທັງແລກປ່ຽນບາງບົດຮຽນແບບເຊິ່ງໜັາກັນ ແລະ ກັນ ດ້ວຍໄມຕີຈິດອັນອົບອຸ່ນ ທີ່ເຕັມໄປດ້ວຍເນື້ອໃນອຸດົມສົມບູນ ບົນພື້ນຖານສາຍພົວພັນຮ່ວມມື ແລະ ຄວາມສາມັກຄີພິເສດ.
ຕອນທ້າຍ ສະຫາຍ ສີເຮັງ ຫອມສົມບັດ ຮອງເລຂາພັກແຂວງ ປະທານ ສພຂ ກໍ່ໄດ້ມອບຮູບພາບອະດີດຜູ້ນຳ ອົງແກ້ວ ເພື່ອເປັນຂອງຂວັນທີ່ລະນຶກ ມອບໃຫ້ສະຫາຍ ໂຮ່ ດ້າຍ ນາມ ກຳມະການປະຈຳພັກແຂວງ, ຫົວໜ້າຄະນະໂຄສະນາ-ສຶກສາແຂວງກວາງຈິ ແຫ່ງ ສສ ຫວຽດນາມ.
ພາບ ແລະ ຂ່າວ: ດີລຳພົນ ພົມະຈັນ


text:
ສິດ ແລະ ໜ້າທີ່ຂອງ ລັດຖະບານ ແລະ ຫົວໜ້າລັດຖະບານ ແຫ່ງ ສປປ.ລາວ
ລັດຖະບານແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ແມ່ນອົງການບໍລິຫານແຫ່ງລັດ ເຊິ່ງຖືກຮັບຮອງເອົາໂດຍກອງປະຊຸມສະພາແຫ່ງຊາດ, ມີຄວາມຮັບຜິດຊອບຕໍ່ສະພາແຫ່ງຊາດ ແລະ ປະທານປະເທດ.
ລັດຖະບານມີພາລະບົດບາດຄຸ້ມຄອງບໍລິຫານລັດຢ່າງຮອບດ້ານ ແລະ ເປັນເອກະພາບໃນຂອບເຂດທົ່ວປະເທດເປັນຕົ້ນ ດ້ານການເມືອງ, ການປົກຄອງ, ເສດຖະກິດ-ສັງຄົມ, ການປ້ອງກັນຊາດ-ປ້ອງກັນຄວາມສະຫງົບ, ການຕ່າງປະເທດ, ການຄຸ້ມຄອງ, ການນຳໃຊ້ຊັບພະຍາກອນຂອງຊາດ ໃຫ້ມີຄຸນປະໂຫຍດສູງສຸດ ແລະ ການປົກປັກຮັກສາສິ່ງແວດລ້ອມຕາມທິດຍືນຍົງ.
ໂດຍອີງຕາມກົດໝາຍວ່າດ້ວຍລັດຖະບານ ເລກທີ 04/ສພຊ ລົງວັນທີ 08 ພະຈິກ 2016 ໄດ້ລະບຸສິດ ແລະ ໜ້າທີ່ຂອງລັດຖະບານ ແລະ ຫົວໜ້າລັດຖະບານ (ນາຍົກລັດຖະມົນຕີ) ໄວ້ດັ່ງນີ້:
- ສິດ ແລະ ໜ້າທີ່ຂອງລັດຖະບານ:
1. ປະຕິບັດລັດຖະທຳມະນູນ, ກົດໝາຍ, ມະຕິຂອງກອງປະຊຸມສະພາແຫ່ງຊາດ, ມະຕິຂອງຄະນະປະຈຳສະພາແຫ່ງຊາດ, ລັດຖະບັນຍັດ ແລະ ລັດຖະດຳເລັດຂອງປະທານປະເທດ;
2. ສະເໜີຮ່າງກົດໝາຍຕໍ່ສະພາແຫ່ງຊາດ, ຮ່າງລັດຖະບັນຍັດຕໍ່ຄະນະປະຈຳສະພາແຫ່ງຊາດ ແລະ ຮ່າງລັດຖະດຳລັດຕໍ່ປະທານປະເທດ;
3. ອອກດຳລັດ, ມະຕິກ່ຽວກັບການຄຸ້ມຄອງລັດ, ຄຸ້ມຄອງເສດຖະກິດ-ສັງຄົມ, ວິທະຍາສາດ-ເຕັກໂນໂລຊີ, ຊັບພະຍາກອນທຳມະຊາດ, ສິ່ງແວດລ້ອມ, ການປ້ອງກັນຊາດ-ປ້ອງກັນຄວາມສະຫງົບ ແລະ ການຕ່າງປະເທດ;
4. ກຳນົດແຜນຍຸດທະສາດ, ແຜນພັດທະນາເສດຖະກິດ-ສັງຄົມ, ແຜນງົບປະມານແຫ່ງລັດ ແລະ ແຜນເງິນຕາແຫ່ງຊາດ ແລ້ວສະເໜີຕໍ່ສະພາແຫ່ງຊາດ;
5. ຄົ້ນຄວ້າ ແລະ ສະເໜີກ່ຽວກັບການກຳນົດ, ການປ່ຽນແປງ, ການລົບລ້າງ ຫຼື ການຍົກເວັ້ນອັດຕາພາສີ, ອາກອນຕໍ່ສະພາແຫ່ງຊາດ, ຄ່າທຳນຽມ ແລະ ຄ່າບໍລິການຕໍ່ຄະນະປະຈຳສະພາແຫ່ງຊາດ;
6. ສະເໜີສະພາແຫ່ງຊາດຮັບຮອງເອົາການສ້າງຕັ້ງ, ໂຮມເຂົ້າ, ແຍກອອກ ຫຼື ຍຸບເລີກກະຊວງ, ອົງການລັດທຽບເທົ່າກະຊວງ, ແຂວງ, ນະຄອນຫຼວງ ແລະ ການກຳນົດເຂດແດນຂອງແຂວງ, ນະຄອນຫຼວງ;
7. ຕົກລົງສ້າງຕັ້ງ ຫຼື ຍຸບເລີກທະບວງ, ອົງການລັດທຽບເທົ່າທະບວງ, ກົມ ຫຼື ອົງການລັດທຽບເທົ່າກົມ;
8. ຕົກລົງສ້າງຕັ້ງ ຫຼື ຍຸບເລີກເມືອງ, ເທດສະບານ, ນະຄອນ ແລະ ກຳນົດເຂດແດນຂອງເມືອງ, ເທດສະບານ, ນະຄອນຕາມການສະເໜີຂອງເຈົ້າແຂວງ, ເຈົ້າຄອງນະຄອນຫຼວງພາຍຫຼັງປະຊຸມສະພາປະຊາຊົນຂັ້ນແຂວງຮັບຮອງເອົາ;
9. ສ້າງຕັ້ງ ຫຼື ຍຸບເລີກເຂດເສດຖະກິດພິເສດ;
10. ໂຄສະນາ, ເຜີຍແຜ່, ສຶກສາອົບຮົມສະຕິເຄົາລົບ ແລະ ປະຕິບັດລັດຖະທຳມະນູນ, ກົດໝາຍ ແລະ ລະບຽບການ;
11. ຊີ້ນຳ, ຕິດຕາມ ແລະ ກວດກາການເຄື່ອນໄຫວຂອງບັນດາຂະແໜງການ, ອົງການປົກຄອງທ້ອງຖິ່ນ ແລະ ກຳລັງປ້ອງກັນຊາດ-ປ້ອງກັນຄວາມສະຫງົບ;
12. ຕົກລົງໃຫ້ສັນຊາດ, ຖອນສັນຊາດ, ປະສັນຊາດ, ໃຫ້ສັນຊາດລາວຄືນ;
13. ຕົກລົງໃຫ້ຄົນຕ່າງປະເທດ ເປັນພົນລະເມືອງກິດຕິມະສັກ;
14. ສະເໜີຕໍ່ປະທານປະເທດ ເພື່ອພິຈາລະນາການໃຫ້ອະໄພຍະໂທດ;
15. ຄຸ້ມຄອງພົນລະເມືອງຢ່າງເປັນເອກະພາບໃນຂອບເຂດທົ່ວປະເທດ; ກຳນົດ ແລະ ນຳໃຊ້ບັນດາມາດຕະການ ເພື່ອປ້ອງກັນສິດ ແລະ ຜົນປະໂຫຍດອັນຊອບທຳຂອງປະຊາຊົນ ລວມທັງພົນລະເມືອງລາວຢູ່ຕ່າງປະເທດ;
16. ສ້າງ, ເຂົ້າຮ່ວມ, ຕີຄວາມໝາຍ ແລະ ຈັດຕັ້ງປະຕິບັດສົນທິສັນຍາ ທີ່ ສປປ.ລາວ ເປັນພາຄີ ແລະ ສັນຍາສາກົນໃນລະດັບລັດຖະບານ;
17. ຈັດຕັ້ງ, ຊີ້ນຳ ແລະ ຕິດຕາມກວດກາການບໍລິການຮັບໃຊ້ປະຊາຊົນ ແລະ ການແກ້ໄຂຄຳສະເໜີຂອງປະຊາຊົນ;
18. ລາຍງານການເຄື່ອນໄຫວຂອງຕົນຕໍ່ສະພາແຫ່ງຊາດ, ຄະນະປະຈຳສະພາແຫ່ງຊາດ ແລະ ປະທານປະເທດ;
19. ນຳໃຊ້ສິດ ແລະ ປະຕິບັດໜ້າທີ່ອື່ນຕາມທີ່ກຳນົດໄວ້ໃນກົດໝາຍ ແລະ ລະບຽບການ.
- ສິດ ແລະ ໜ້າທີ່ຂອງນາຍົກລັດຖະມົນຕີ: ນາຍົກລັດຖະມົນຕີ ເປັນຫົວໜ້າລັດຖະບານ, ຮັບຜິດຊອບໂດຍກົງຕໍ່ສະພາແຫ່ງຊາດ ແລະ ປະທານປະເທດ, ຊີ້ນຳ ແລະ ຄຸ້ມຄອງການເຄື່ອນໄຫວວຽກງານຂອງລັດຖະບານ ແລະ ອົງການປົກຄອງທ້ອງຖິ່ນໃນຂອບເຂດທົ່ວປະເທດ ໂດຍນາຍົກລັດຖະມົນຕີມີສິດ ແລະ ໜ້າທີ່ດັ່ງນີ້:
1. ຮຽກໂຮມ ແລະ ເປັນປະທານກອງປະຊຸມລັດຖະບານ;
2. ຊີ້ນຳ ແລະ ອຳນວຍຄວບຄຸມວຽກງານຂອງລັດຖະບານ, ການເຄື່ອນໄຫວວຽກງານຂອງກະຊວງ, ອົງການລັດທຽບເທົ່າກະຊວງ, ອົງການອື່ນທີ່ຂຶ້ນກັບລັດຖະບານ ແລະ ອົງການປົກຄອງທ້ອງຖິ່ນ;
3. ຊີ້ນຳ ແລະ ຕິດຕາມກວດກາການຈັດຕັ້ງປະຕິບັດລັດຖະທຳມະນູນ, ກົດໝາຍ, ມະຕິຂອງກອງປະຊຸມສະພາແຫ່ງຊາດ, ຂອງຄະນະປະຈຳສະພາແຫ່ງຊາດ, ຂອງກອງປະຊຸມລັດຖະບານ, ແຜນພັດທະນາເສດຖະກິດ-ສັງຄົມແຫ່ງຊາດ, ແຜນງົບປະມານແຫ່ງລັດ, ແຜນເງິນຕາແຫ່ງຊາດ ແລະ ນິຕິກຳຂອງລັດຖະບານ;
4. ສະເໜີແຕ່ງຕັ້ງ, ຍົກຍ້າຍ ຫຼື ປົດຕຳແໜ່ງຮອງນາຍົກລັດຖະມົນຕີ, ລັດຖະມົນຕີ ແລະ ຫົວໜ້າອົງການລັດທຽບເທົ່າກະຊວງ ຕໍ່ສະພາແຫ່ງຊາດ ເພື່ອພິຈາລະນາຮັບຮອງເອົາ;
5. ແຕ່ງຕັ້ງ, ຍົກຍ້າຍ ຫຼື ບົດຕຳແໜ່ງຮອງລັດຖະມົນຕີ, ຮອງຫົວໜ້າອົງການລັດທຽບເທົ່າກະຊວງ, ຫົວໜ້າທະບວງ, ຮອງຫົວໜ້າທະບວງ, ຜູ້ຊ່ວຍລັດຖະມົນຕີ, ຜູ້ຊ່ວຍຫົວໜ້າອົງການລັດທຽບເທົ່າກະຊວງ, ຫົວໜ້າກົມ, ຫົວໜ້າອົງການລັດທຽບເທົ່າກົມ;
6. ແຫ່ງຕັ້ງ ຫຼື ປົດຕຳແໜ່ງເຈົ້າແຂວງ, ເຈົ້າຄອງນະຄອນຫຼວງ ພາຍຫຼັງກອງປະຊຸມສະພາປະຊາຊົນຂັ້ນແຂວງຮັບຮອງເອົາ; ມີຄຳເຫັນຕໍ່ການສະເໜີຂອງເຈົ້າແຂວງ, ເຈົ້າຄອງນະຄອນຫຼວງກ່ຽວກັບການແຕ່ງຕັ້ງ, ຍົກຍ້າຍ ຫຼື ປົດຕຳແໜ່ງຮອງເຈົ້າແຂວງ, ຮອງເຈົ້າຄອງນະຄອນຫຼວງ, ເຈົ້າເມືອງ, ຫົວໜ້າເທດສະບານ, ເຈົ້ານະຄອນກ່ອນນຳສະເໜີສະພາປະຊາຊົນ ຫຼື ຄະນະປະຈຳສະພາປະຊາຊົນຂັ້ນແຂວງພິຈາລະນາຮັບຮອງ;
7. ເລື່ອນຊັ້ນ ຫຼື ປົດຊັ້ນພັນເອກກຳລັງປ້ອງກັນຊາດ-ປ້ອງກັນຄວາມສະຫງົບ; ສະເໜີປະທານປະເທດເລື່ອນຊັ້ນ ຫຼື ປົດຊັ້ນນາຍພົນ ກຳລັງປ້ອງກັນຊາດ-ປ້ອງກັນຄວາມສະຫງົບ;
8. ສະເໜີປະທານປະເທດແຕ່ງຕັ້ງເອກະອັກຄະລັດຖະທູດ ຫຼື ຜູ້ຕ່າງໜ້າທີ່ມີອຳນາດເຕັມແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ໄປປະຈຳຢູ່ຕ່າງປະເທດ ຫຼື ຮຽກກັບຄືນປະເທດ;
9. ອອກຂໍ້ຕົກລົງໃຫ້ສັນຊາດ, ຖອນສັນຊາດ, ປະສັນຊາດ, ໃຫ້ສັນຊາດລາວຄືນ ແລະ ອອກຂໍ້ຕົກລົງໃຫ້ຄົນຕ່າງປະເທດເປັນພົນລະເມືອງກິດຕິມະສັກ;
10. ສະເໜີສະພາແຫ່ງຊາດພິຈາລະນາ, ຮັບຮອງເອົາການຍົກເລີກ, ການລົບລ້າງການເຂົ້າຮ່ວມສົນທິສັນຍາສາກົນ ທີ່ ສປປ.ລາວ ເປັນພາຄີ ແລະ ສັນຍາສາກົນໃນລະດັບລັດ;
11. ສະເໜີຄະນະປະຈຳສະພາແຫ່ງຊາດພິຈາລະນາ, ຕົກລົງໃຫ້ສັດຕະຍາບັນແກ່ສົນທິສັນຍາ ທີ່ ສປປ.ລາວ ເປັນພາຄີ ແລະ ສັນຍາສາກົນໃນລະດັບລັດ;
12. ສະເໜີປະທານປະເທດຕົກລົງມອບ ຫຼື ປະດັບຫຼຽບຄຳແຫ່ງຊາດ, ຫຼຽນກຽດຕິຄຸນ, ຫຼຽນໄຊ, ນາມມະຍົດສູງສຸດແຫ່ງຊາດ ແລະ ຕົກລົງໃຫ້ການຍ້ອງຍໍດ້ວຍຮູບການອື່ນ;
13. ອອກດຳລັດ, ຄຳສັ່ງ ແລະ ຂໍ້ຕົກລົງກ່ຽວກັບການຈັດຕັ້ງປະຕິບັດນະໂຍບາຍ, ກົດໝາຍ, ລະບຽບການ, ແຜນການຂອງລັດຖະບານ, ການຈັດຕັ້ງ ແລະ ການເຄື່ອນໄຫວຂອງກະຊວງ, ອົງການລັດທຽບເທົ່າກະຊວງ, ອົງການອື່ນທີ່ຂຶ້ນກັບລັດຖະບານ ແລະ ອົງການປົກຄອງທ້ອງຖິ່ນ;
14. ງົດການປະຕິບັດ, ລົບລ້າງ ຫຼື ຍົກເລີກຂໍ້ຕົກລົງ, ຄຳສັ່ງ, ຄຳແນະນຳຂອງກະຊວງ, ອົງການລັດທຽບເທົ່າກະຊວງ, ອົງການທີ່ຂຶ້ນກັບລັດຖະບານ ແລະ ອົງການປົກຄອງທ້ອງຖິ່ນ ທີ່ຂັດກັບກົດໝາຍ ແລະ ນິຕິກຳອື່ນ, ຍົກເວັ້ນຄຳຕົກລົງກ່ຽວກັບການດຳເນີນຄະດີຂອງອົງການໄອຍະການປະຊາຊົນ ແລະ ສານປະຊາຊົນ;
15. ມອບສິດໃຫ້ລັດຖະມົນຕີ, ຫົວໜ້າອົງການລັດທຽບເທົ່າກະຊວງຕ່າງໜ້າລັດຖະບານເຂົ້າຮ່ວມກອງປະຊຸມ, ລົງນາມໃນສັນຍາ ແລະ ສົນທິສັນຍາກັບຕ່າງປະເທດ;
16. ສະຫຼຸບ ແລະ ລາຍງານປະຈຳປີກ່ຽວກັບການປະຕິບັດໜ້າທີ່ຂອງລັດຖະບານຕໍ່ສະພາແຫ່ງຊາດ ແລະ ປະທານປະເທດ;
17. ລາອອກຈາກຕຳແໜ່ງ ເມື່ອເຫັນວ່າຕົນບໍ່ສາມາດປະຕິບັດໜ້າທີ່ໄດ້ຍ້ອນເຫດຜົນທາງສຸຂະພາບ ຫຼື ດ້ວຍເຫດຜົນອື່ນ;
18. ນຳໃຊ້ສິດ ແລະ ປະຕິບັດໜ້າທີ່ອື່ນຕາມທີ່ໄດ້ກຳນົດໄວ້ໃນກົດໝາຍ ແລະ ລະບຽບການ.


text:
ຈຳປາສັກຈັດສະຫຼອງວັນສ້າງຕັ້ງກອງທັບຄົບຮອບ 70 ປີ ຢ່າງສະຫ່ງາຜ່າເຜີຍ
ໃນຕອນເຊົ້າຂອງວັນທີ 28 ມັງກອນ 2019, ຢູ່ສະຫນາມກີລາຫຼັກ 2 ນະຄອນປາກເຊ, ແຂວງຈຳປາສັກ, ພິທີສະເຫຼີມສະຫຼອງວັນສ້າງຕັ້ງກອງທັບປະຊາຊົນລາວ ວັນທີ 20 ມັງກອນ ຄົບຮອບ 70 ປີ ໄດ້ຖືກຈັດຂື້ນຢ່າງສະຫງ່າຜ່າເຜີຍ, ໂດຍການໃຫ້ກຽດເຂົ້າຮ່ວມ ຂອງທ່ານ ທອງລຸນ ສີສຸລິດ, ກໍາມະການກົມການເມືອງສູນກາງພັກ, ນາຍົກລັດຖະມົນຕີ, ຮອງປະທານຄະນະປ້ອງກັນຊາດປ້ອງກັນຄວາມສະຫງົບຂັ້ນສູນກາງ, ພ້ອມດ້ວຍ ບັນດາທ່ານການນຳພັກ-ລັດ, ບັນດາ ນາຍ ແລະ ພົນທະຫານ ແລະ ຕຳຫຼວດ, ແລະ ບັນດາຜູ້ຕາງຫນ້າອົງການຈັດຕັ້ງຕ່າງໆ, ຕະຫຼອດຮອດປະຊາຊົນຊາວແຂວງຈຳປາສັກ ຈຳນວນ 4 ພັນກ່ວາຄົນ.
ໃນພິທີ, ທ່ານ ບຸນຖອງ ດີວິໄຊ ກຳມະການສູນກາງພັກ, ເລຂາຄະນະບໍລິການງານພັກແຂວງ ແລະ ເຈົ້າແຂວງໆຈຳປາສັກ, ທັງແມ່ນ ປະທານຄະນະປ້ອງກັນຊາດ-ປ້ອງກັນຄວາມສະຫງົບແຂວງຈຳປາສັກ ໄດ້ຂຶ້ນກ່າວຄຳປາໄສ ຕໍ່ພິທີໂຮມຊຸມນຸມ ໂດຍທ່ານໄດ້ຍົກໃຫ້ເຫັນຄວາມໝາຍຄວາມສຳຄັນ, ຜົນງານ ແລະ ມູນເຊື້ອຂອງກອງທັບປະຊາ ຊົນລາວ ໃນໄລຍະຜ່ານມາ, ພາຍໃຕ້ການຊີ້ນຳ- ນຳພາອັນປີຊາສາມາດ ແລະສະຫຼາດ ສ່ອງໃສຂອງພັກປະຊາຊົນປະຕິວັດລາວ, ເຊິ່ງໄດ້ເຮັດໃຫ້ກອງທັບ ໄດ້ເຕີບໃຫຍ່ຂະຫຍາຍຕົວ ແລະ ເຂັ້ມແຂງຢ່າງຕໍ່ເນື່ອງ ທັງດ້ານປະລິ ມານ ແລະ ຄຸນນະພາບ, ໂດຍຜ່ານການເຝິກຝົນຫລໍ່ຫຼອມແລະ ທົດສອບ ໃນແປວໄຟຂອງສົງຄາມຕໍ່ສູ້ເພື່ອຍາດເອົາເອກະລາດແຫ່ງຊາດ. ໃນໄລຍະ 70 ປີຜ່ານມາ, ກອງທັບປະຊາຊົນລາວໄດ້ສ້າງວິລະກຳອັນລໍ້າເລີດ, ສ້າງປະຫວັດສາດ ໃນຍຸກໃໝ່ ແລະ ສ້າງມູນເຊື້ອວິລະຊົນຂອງຊາດລາວ ວິລະຊົນຢ່າງສະຫງ່າງາມ, ແລະ ໄດ້ດຳເນີນພາລະກິດປົດປ່ອຍຊາດ ກໍ່ຄື ພາລະກິດປົກປັກຮັກສາ ແລະ ສ້າງສາພັດທະນາປະເທດຊາດ, ໂດຍຍາດໄດ້ຜົນງານອັນດີເດັ່ນ ແລະ ໄຊຊະນະ ເປັນກ້າວໆມາ, ຈຶ່ງສາມາດເວົ້າໄດ້ວ່າ ກອງທັບປະຊາຊົນລາວ ແມ່ນສົມແລ້ວທີ່ເປັນກອງທັບວິລະຊົນແຫ່ງ ຊາດລາວວິລະຊົນຢ່າງແທ້ຈິງ.
ທ່ານເຈົ້າແຂວງ ປະທານປ້ອງກັນຊາດ - ປ້ອງກັນຄວາມສະຫງົບແຂວງຫຼວງພະບາງ ຍັງໄດ້ຮຽກຮ້ອງໃຫ້ທຸກກຳລັງປະກອບອາວຸດ, ປະຊາຊົນບັນດາເຜົ່າຊັ້ນຄົນຕ່າງໆ ຈົ່ງສືບຕໍ່ເສີມຂະຫຍາຍມູນເຊື້ອຂອງກອງທັບເຂົ້າໃນການປົກປັກຮັກສາ ແລະ ພັດທະນາປະເທດຊາດ. ພິທີສະເຫຼີມສະຫຼອງວັນສ້າງຕັ້ງກອງທັບປະຊາຊົນລາວ ຄົບຮອບ 70 ປີ ທີ່ແຂວງຈຳປາສັກໃນຄັ້ງນີ້ ແມ່ນດຳເນີນໄປຢ່າງຄຶກຄື້ນ ແລະ ມີຄວາມຫມາຍອັນເລິກເຊິ່ງ, ດວ້ຍການສະແດງສີລະປະວັນນະຄະດີ, ການສະແດງສິລະ ປະຍຸດ, ຍຸດທະວິທີມວຍສູ້ຮົບ ຂອງເຫລົ່າຮົບຕີພິເສດ, ແລະ ເຫລົ່າຮົບສືບຂ່າວ. ພ້ອມນີ້, ຍັງມີການສະແດງເດີນສວນສະໜາມຂອງກອ້ນກໍາລັງຂອງກຳລັງປ້ອງກັນຊາດແຂວງ, ກ້ອນກຳລັງກອງພົນທະຫານຮາບທີ 5 , ໂຮງຮຽນວຽງໄຊ, ກອງບັນຊາການປ້ອງກັນຄວາມສະຫງົບແຂວງ, ສະຫະພັນແມ່ຍິງນະຄອນປາກເຊ ແລະ ສະຖາບັນການສຶກສາ ແລະ ພາກສ່ວນຕ່າງໆອີກດ້ວຍ. ພິເສດ, ແມ່ນໄດ້ມີການສະແດງໂດດຈ້ອງຂອງກອງທັບປະຊາຊົນລາວ ຕື່ມອີກ. ທັງໝົດນີ້ ແມ່ນສ່ອງແສງໃຫ້ເຫັນເຖິງຄວາມອົງອາດກ້າ ຫານ, ແລະ ຄວາມເຕີບໃຫ່ຍເຂັ້ມແຂງຂອງກອງທັບປະຊາຊົນລາວ, ແຕ່ອະດິດຈົນເຖີງປະຈຸບັນ.
© ໂຕະນໍ້າຊາ | tonamcha.com
___________


text:
ກອງປະຊຸມວິທະຍາສາດຂອງກະຊວງປ້ອງກັນຄວາມສະຫງົບສະໄໝທີ IV
ໃນວັນທີ 3 ສິງຫາ 2016 ນີ້ ກະຊວງປ້ອງກັນຄວາມສະຫງົບ ໄດ້ຈັດກອງປະຊຸມວິທະຍາສາດ ພາຍໃຕ້ຫົວຂໍ້ “ແຜນການດຳເນີນງານ ຂອງຄະນະພັກກະຊວງປ້ອງກັນຄວາມສະຫງົບ ສະໄໝທີ IV ແຕ່ປີ 2016-2020” ພາຍໃຕ້ການເປັນປະທານຂອງ ພົນຕີ ສິນທະວົງ ໄຊຍະກອນ ກຳມະການສູນກາງພັກ ຮອງລັດຖະມົນຕີກະຊວງປ້ອງກັນຄວາມສະຫງົບ, ມີຄະນະພັກກະຊວງ, ກົມໃຫຍ່ ກົມກອງອ້ອມຂ້າງ ແລະ ແຕ່ລະອະນຸກຳມະການເຂົ້າຮ່ວມ. ເພື່ອເຮັດໃຫ້ບັນດາເນື້ອໃນຈິດໃຈ ມະຕິກອງປະຊຸມກອງປະຊຸມໃຫຍ່ຄັ້ງທີ IV ຂອງອົງຄະນະພັກກະຊວງປ້ອງກັນຄວາມສະຫງົບ ໄດ້ຮັບການຈັດຕັ້ງຜັນຂະຫຍາຍໃຫ້ເຂົ້າສູ່ວຽກງານຕົວຈິງ, ຄະນະບໍລິຫານງານພັກກະຊວງປ້ອງກັນຄວາມສະຫງົບ ສະໄໝທີ IV ໄດ້ກໍານົດແຜນດໍາງານຂອງຕົນ ໂດຍມີ 5 ໂຄງການຄື: ໂຄງການປົກປັກຮັກສາສະຖຽນລະພາບທາງດ້ານການເມືອງ ແລະ ຄວາມເປັນລະບຽບຮຽບຮ້ອຂອງສັງຄົມ, ໂຄງການປັບປຸງ-ກໍ່ສ້າງກຳລັງປ້ອງກັນຄວາມສະຫງົບ, ປັບປຸງຊີວິດການເປັນຢູ່ຂອງພະນັກງານ-ນັກຮົບ ທາງດ້ານວັດຖຸ ແລະ ຈິດໃຈ, ໂຄງການພົວພັນ ແລະ ຮ່ວມມືກັບຕ່າງປະເທດ ແລະ ໂຄງການຍົກສູງຄຸນນະພາບເປັນເສນາທິການ ໃຫ້ກັບຄະນະພັກ-ຄະນະບັນຊາແຕ່ລະຂັ້ນ ໃຫ້ເຂົ້າສູ່ລະບອບລະບຽບ ແລະ ຄຸນນະພາບໃຫມ່.
ໃນກອງປະຊຸມ, ຜູ້ເຂົ້າຮ່ວມໄດ້ພ້ອມກັນປຶກສາຫາລື ແລະ ປະກອບຄໍາເຫັນໃສ່ແຕ່ລະໂຄງການ ແລະ ແຜນການຍຸດທະສາດ ເພື່ອຄວາມເປັນເອກກະພາບທາງດ້ານທັດສະນະ, ຄວາມຮູ້ ແລະ ການເຄື່ອນໄຫວຊີ້ນຳ-ນຳພາ ພ້ອມກັນຈັດຕັ້ງປະຕິບັດໃຫ້ມີປະສິດທິຜົນສູງສຸດ.
ໂອກາດດຽວກັນນີ້, ພົນຕີ ສິນທະວົງ ໄຊຍະກອນ ຍັງໄດ້ເໜັ້ນໜັກໃຫ້ຄະນະພັກ-ຄະນະບັນຊາ ແລະ ແຕ່ລະອະນຸກຳມະການຕ້ອງຍົກສູງຄວາມຮັບຜິດຊອບການເມືອງຂອງຕົນ ເຂົ້າໃສ່ການຄົ້ນຄ້ວາເຊື່ອມຊືມມະຕິມະຕິກອງປະຊຸມໃຫຍ່ຄັ້ງທີ X ຂອງພັກ ແລະ ມະຕິກອງປະຊຸມໃຫຍ່ຄັ້ງທີ IV ຂອງຄະນະບໍລິຫານງານພັກກະຊວງປ້ອງກັນຄວາມສະຫງົບ ພ້ອມທັງ, ຫັນເປັນໂຄງການ, ແຜນການອັນລະອຽດຂອງຕົນ ໃຫ້ສອດຄ່ອງກັບສະພາບການຕົວຈິງຂອງກົມກອງທ້ອງຖິ່ນ ແລະ ຈັດຕັ້ງປະຕິບັດໃຫ້ມີປະສິດທິຜົນສູງສຸດ, ເຊີດຊູບົດບາດການນຳພາເດັດຂາດ, ໂດຍກົງ ແລະ ຮອບດ້ານຂອງພັກ ຕໍ່ທຸກຂົງເຂດວຽກງານປ້ອງກັນຄວາມສະຫງົບ.


text:
ຕອບສະໜອງຕາມຄໍາເຊີນ ຂອງທ່ານ ໄຊສົມພອນ ພົມວິຫານ ປະທານສະພາແຫ່ງຊາດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ, ສົມເດັດ ອັກຄະ ມະຫາ ໂປເຢຍ ຈັກກຣີ ເຮັງຊໍາຣິນ ປະທານສະພາແຫ່ງຊາດ ແຫ່ງ ຣາຊະອານາຈັກກໍາປູເຈຍ ພ້ອມດ້ວຍ ຄະນະຜູ້ແທນຂັ້ນສູງ ໄດ້ເດີນທາງມາ ຢ້ຽມຢາມ ສາທາ ລະນະລັດ ປະຊາທິປະໄຕ ປະຊາຊົນລາວ ຢ່າງເປັນທາງການ ໃນລະຫວ່າງ ວັນທີ 14-16 ກັນຍາ2022 ເຊີ່ງພີທີຕ້ອນຮັບໄດ້ຈັດຂື້ນຢ່າງສົມກຽດຢູ່ເດີ່ນສະຫນາມຫລວງຫນ້າຫໍສະພາແຫ່ງຊາດ ນະຄອນຫລວງວຽງຈັນ ນໍາໂດຍທ່ານໄຊສົມພອນ ພົມວິຫານ ປະທານສະພາເເຫ່ງຊາດລາວ ພ້ອມດ້ວຍຄະນະຜຸ້ເເທນຂັ້ນສູງ ເເລະ ພາກສ່ວນກ່ຽວຂ້ອງເຂົ້າຮ່ວມ.
ພາຍຫຼັງທີ່ຄະນະຜູ້ແທນຂັ້ນສູງ ຂອງສະພາແຫ່ງຊາດ ແຫ່ງ ຣາຊະອານາຈັກກຳປູເຈຍ ໄດ້ເຂົ້າຮ່ວມພິທີຕ້ອນຮັບຢ່າງເປັນທາງການ ຢູ່ເດີ່ນສະຫນາມຫລວງຕໍ່ໜ້າຫໍສະພາແຫ່ງຊາດລາວ ຢ່າງສົມກຽດ ເເລ້ວ ໄດ້ດໍາເນີນການພົບປະສອງຝ່າຍຢ່າງເປັນທາງການ ລະຫວ່າງ ສອງປະທານສະພາແຫ່ງຊາດລາວ-ກໍາປູເຈຍ,ກໍາປູເຈຍ-ລາວ ໃນການພົບປະດັ່ງກ່າວ, ສອງຝ່າຍ ໄດ້ພ້ອມກັນປຶກສາຫາລືກັນຫຼາຍບັນຫາສໍາຄັນ ເປັນຕົ້ນ:ແມ່ນ ຮ່ວມກັນຕີລາຄາຄືນກ່ຽວກັບສະພາບ ການພົວພັນຮ່ວມມື ລະຫວ່າງ ສອງປະເທດລາວ-ກຳປູເຈຍ ກໍ່ຄືການພົວພັນຮ່ວມມື ລະຫວ່າງ ສອງສະພາແຫ່ງຊາດ ໃນໄລຍະຜ່ານມາ ແລະ ເປັນເອກະພາບກັນ ຕໍ່ກັບທິດທາງແຜນການໃນຕໍ່ໜ້າ, ຊຶ່ງສອງຝ່າຍ ຈະສືບຕໍ່ຈັດຕັ້ງປະຕິບັດບົດບັນທຶກຄວາມເຂົ້າໃຈ ວ່າດ້ວຍການຮ່ວມມື ທີ່ສອງປະທານສະພາແຫ່ງຊາດ ໄດ້ລົງນາມຮ່ວມກັນ ໃນປີ 2019 ໃຫ້ມີປະສິດທີຜົນຫລາຍຂື້ນກວ່າເກົ່າ, ສືບຕໍ່ການແລກປ່ຽນຄະນະຜູ້ແທນນຳກັນ ໃນທຸກລະດັບ, ແລກປ່ຽນຂໍ້ມູນຂ່າວສານ ກ່ຽວກັບການຈັດຕັ້ງປະຕິບັດພາລະບົດບາດ ຂອງອົງການນິຕິບັນຍັດ, ການສະໜັບສະໜູນກັນ ໃນເວທີລັດຖະສະພາພາກພື້ນ ແລະສາກົນ. ໃນເວລາພົບປະ, ສອງຝ່າຍ ໄດ້ເປັນເອກະພາບທີ່ຈະຮ່ວມມືກັນ ຊຸກຍູ້ ແລະ ສົ່ງເສີມ ໃຫ້ຂະແໜງການທີ່ກ່ຽວຂ້ອງ ຂອງລັດຖະບານ ຂອງສອງປະເທດ ຈັດຕັ້ງປະຕິບັດບັນດາສັນຍາ, ສົນທິສັນຍາ ແລະ ຂໍ້ຕົກລົງ ທີ່ໄດ້ລົງນາມຮ່ວມກັນ ໃຫ້ໄດ້ຮັບປະສິດຜົນສູງ ໂດຍສະເພາະ ແມ່ນການຊຸກຍູ້ລັດຖະບານ ທັງສອງປະເທດ ມີການບັນລຸການເຊັນສົນທິສັນຍາ ວ່າດ້ວຍເສັ້ນຊາຍແດນທີ່ໄດ້ປັກຫຼັກໝາຍສຳເລັດ 86% ແລະ ສືບຕໍ່ເຮັດໃຫ້ເສັ້ນຊາຍແດນ ສອງປະເທດ ເປັນຊາຍແດນແຫ່ງສັນຕິພາບ, ມິດຕະພາບ ແລະ ການຮ່ວມມື ເພື່ອການພັດທະນາຢ່າງຍືນຍົງ, ຕອບສະໜອງຜົນປະໂຫຍດທີ່ແທ້ຈິງຂອງປະຊາຊົນສອງຊາດ. ໂອກາດນີ້ ທ່ານໄຊສົມພອນ ພົມວິຫານ ປະທານສະພາແຫ່ງຊາດລາວ ໄດ້ສະແດງຄວາມເຊື້ອໝັ້ນວ່າ ດ້ວຍບົດຮຽນອັນອຸດົມສົມບູນ ຂອງປະທານສະພາແຫ່ງຊາດ ແຫ່ງ ຣາຊະອານາຈັກກຳປູເຈຍ, ຝ່າຍກຳປູເຈຍ ຈະແລກປ່ຽນບົດຮຽນໃນການເປັນປະທານໄອປາ (AIPA) ຄັ້ງທີ 43 ຊຶ່ງຈະຈັດຂຶ້ນ ຢູ່ນະຄອນຫຼວງພະນົມເປັນ ໃນເດືອນພະຈິກ 2022. ພ້ອມກັນນີ້, ສະພາແຫ່ງຊາດລາວ ມີຄວາມຍິນດີທີ່ຈະເຂົ້າຮ່ວມ ແລະ ສະໜັບສະໜູນ ສະພາແຫ່ງຊາດກໍາປູເຈຍ ເປັນເຈົ້າພາບກອງປະຊຸມ AIPA ຄັ້ງທີ 43 ແລະ ກອງປະຊຸມປິ່ນອ້ອມອື່ນໆທີ່ສໍາຄັນຕື່ມອີກ.
ຫຼັງຈາກພົບປະສອງຝ່າຍສຳເລັດແລ້ວ ສອງປະທານສະພາແຫ່ງຊາດລາວ-ກໍາປູເຈຍໄດ້ ສືບຕໍ່ຮ່ວມກັນປູກຕົ້ນໄມ້ທີ່ລະນຶກ ຢູ່ສວນຂ້າງຫໍສະພາແຫ່ງຊາດ ຫລັງຈາກນັ້ນ ປະທານກໍາມາທິການການຕ່າງປະເທດສະພາແຫ່ງຊາດລາວ ໄດ້ສືບຕໍ່ພົບປະກັບຄູ່ຮ່ວມຕໍາແໜ່ງ ຂອງສະພາແຫ່ງຊາດກຳປູເຈຍ ແລະ ສອງປະທານຄະນະມິດຕະພາບລັດຖະສະພາ ລາວ-ກໍາປູເຈຍ ແລະກຳປູເຈຍ-ລາວ ໄດ້ພົບປະສອງຝ່າຍຮ່ວມກັນຕື່ມອີກ ເພື່ອເສີມຂະຫຍາຍການຮ່ວມມື ສອງຝ່າຍໃຫ້ນັບມື້ເເຕກອອກອອກຜົນຍີ່ງໆຂື້ນ ເເລະ ໃຫ້ມີຄວາມເລິກເຊິ່ງຫລາຍຂື້ນກວ່າເກົ່າ.
ຂ່າວ: ເດດອາລຸນ ແກ້ວວິໄລ


text:
ກອງປະຊຸມໃຫຍ່ສະຫະພັນລັດຖະສະພາສາກົນຄັ້ງທີ 137 ຫລື IPU ໄດ້ເປີດຂື້ນຢ່າງເປັນທາງການ ໃນຕອນຄໍ່າຂອງວັນທີ 14 ຕຸລາ 2017, ທີ່ ຫໍວາງສະແດງສາກົນ ນະຄອນ ເຊັນປີເຕີສະເບີກ, ສະຫະພັນລັດເຊຍ. ໃນພິທີເປີດກອງປະຊຸມຄັ້ງສໍຄັນນີ້, ທ່ານ ວະລາ ດີເມຍ ປູຕີນ ປະທານາທິບໍດີ ແຫ່ງສະຫະພັນລັດເຊຍ ໄດ້ໃຫ້ກຽດເຂົ້າຮ່ວມ ແລະກ່າວສູນທອນພົດ ເປີດກອງປະຊຸມຕໍ່ຜູ້ນຳ ແລະຕົວແທນລັດຖະສະພາ ທີ່ມາຈາກ 173 ປະເທດ ທົ່ວໂລກ ຊຶ່ງມີຜູ້ເຂົ້າຮ່ວມ 2400 ຄົນ, ນັບວ່າມີຈຳນວນຜູ້ເຂົ້າຮ່ວມ ຫລາຍ ທີ່ສຸດໃນປະຫວັດສາດ ຂອງການຈັດກອງປະຊຸມໄອພີຢູນັບແຕ່ໄດ້ສ້າງຕັ້ງມາໃນ 1889. ໃນນີ້ ລະດັບປະທານລັດຖະສະພາ ມີ 96 ປະເທດ, ຊຶ່ງໃນນັ້ນ ຄະນະຜູ້ແທນຈາກສະພາແຫ່ງຊາດລາວ ນໍາໂດຍ ທ່ານ ປຸນປອນ ບຸດຕະນະວົງ, ກຳມະການສູນກາງພັກ, ຮອງປະທານສະພາແຫ່ງຊາດ ກໍໄດ້ເຂົ້າຮ່ວມ.
ກອງປະຊຸມໃຫຍ່ໄອພີຢູຄັ້ງທີ 137ນີ້, ຈະໄດ້ດໍາເນີນໄປຈົນຮອດວັນທີ 18 ຕຸລາ 2017 ໂດຍຈະໄດ້ຄົ້ນຄວ້າພິຈາລະນາຫລາຍບັນຫາທີ່ສຳຄັນຂອງໂລກ ແລະພາກພື້ນ. ໃນການເຂົ້າຮ່ວມກອງປະຊຸມຄັ້ງນີ້, ທ່ານ ບຸນປອນ ບຸດຕະນະວົງ ຫົວໜ້າຄະນະຜູ້ແທນລາວ ຈະໄດ້ກ່າວຄຳປາໃສ ໃນຫົວຂໍ້: “ ສົ່ງເສີມສັນຕິພາບ ແລະຄວາມຫຼາກຫຼາຍທາງດ້ານວັດທະນະທຳ ໂດຍຜ່ານການປຶກສາຫາລືກັນ ລະຫວ່າງເຜົ່າພັນ ແລະ ສາສະໜາຕ່າງໆ ” (Promoting cultural pluralism and peace through inter-faith and inter-ethnic dialogue), ຊຶ່ງຖືວ່າເປັນຫົວຂໍ້ ທີ່ມີຄວາມ ໝາຍສໍາຄັນຍິ່ງ ຕໍ່ສັນຕິພາບ ແລະ ຄວາມໝັ້ນຄົງຂອງພາກພື້ນ ແລະ ສາກົນ.
ພ້ອມກັນນີ້, ຄະນະຜູ້ແທນລາວຍັງຈະໄດ້ ເຂົ້າຮ່ວມກອງປະຊຸມຄະນະກຳມະການປະຈຳຕ່າງໆ ຂອງ ໄອພີຢູ ເຊັ່ນ: ກຳມາທິການປະຈໍາກ່ຽວກັບບັນຫາສັນຕິພາບ ແລະຄວາມໝັ້ນຄົງຂອງໂລກ, ກຳມາທິການປະຈໍາກ່ຽວກັບການພັດທະນາແບບຍືນຍົງ ການເງິນ ແລະການຄ້າ, ກຳມາທິການກ່ຽວກັບບັນຫາປະຊາທິປະໄຕ ແລະສິດທິມະນຸດ, ກໍາມາທິການປະຈໍາກ່ຽວກັບກິດຈະການຂອງອົງການສະຫະປະຊາຊາດ, ເວທີປຶກສາຫາລືຂອງສະມາຊິກລັດຖະສະພາເພດຍິງ, ເວທີປຶກສາຫາລືຂອງສະມາຊິກລັດຖະສະພາໜຸ່ມ ແລະເຂົ້າຮ່ວມກອງປະຊຸມຂອງກຸ່ມລັດຖະສະພາຈາກບັນດາປະເທດອາຊຽນບວກ 3 ແລະກອງປະຊຸມກຸ່ມລັດຖະສະພາພາກພື້ນອາຊີ ແລະປາຊີຟິກ.
ໃນກອງປະຊຸມໄອພີຢູຄັ້ງນີ້, ຄະນະຜູ້ແທນລາວ ຈະໄດ້ຮ່ວມພິຈາລະນາ ແລະໃຊ້ສິດລົງຄະນະຮັບຮອງເອົາຍັດຕິກ່ຽວກັບບັນຫາຮີບດ່ວນຂອງໂລກ ແລະພາກພື້ນ ທີ່ສະເໜີໂດຍປະເທດສະມາຊິກ ເປັນຕົ້ນ: ຍັດຕິກ່ຽວກັບການຍົກສູງບົດບາດການມີສ່ວນຮ່ວມ ແລະຄວາມມຸ້ງໝັ້ນຂອງລັດຖະສະພາໃນການປົກປັກຮັກສາສັນຕິພາບ ແລະຄວາມໝັ້ນຄົງຂອງໂລກ, ຍັດຕິກ່ຽວກັບບົດບາດຂອງໄອພີຢູໃນການແກ້ໄຂບັນຫາທາງການເມືອງໃນປະເທດສະມາຊິກ ເຊັ່ນ: ບັນຫາການ ເມືອງໃນປະເທດເວເນຊູເອລາ, ບັນຫາດ້ານມະນຸດສະທໍາຂອງຊາວໂຣຮິນຢາໃນປະເທດມຽນມາ, ບັນຫາຄວາມປອດໄພ ແລະການຄຸ້ມຄອງຊາວອົບພະຍົບ, ຕ້ານການກໍ່ການຮ້າຍ ແລະບັນຫາໄພຂົ່ມຂູ່ຈາກການທົດລອງອາວຸດນີວເຄຼີຍໃນແຫລມເກົາຫຼີ ແລະອື່ນໆ. ພ້ອມນີ້, ຄະນະຜູ້ແທນລາວ ຍັງຈະໄດ້ພົບປະສອງຝ່າຍກັບຮອງປະທານສະພາສູງ ແລະສະພາຕໍ່າຂອງສະຫະພັນລັດເຊຍເພື່ອປຶກສາຫາລືກ່ຽວກັບການຮ່ວມມືລະຫວ່າງອົງການນິຕິບັນຍັດຂອງສອງປະເທດລາວ-ລັດເຊຍ.
ນອກຈາກນີ້, ຄະນະຜູ້ແທນລາວ ຍັງຈະໄດ້ໃຊ້ສິດລົງຄະນະເລືອກຕັ້ງເອົາປະທານສະຫະພັນລັດຖະສະພາສາຄົນໃໝ່ເພື່ອປ່ຽນແທນທ່ານ ຊາເບີ ໂຊດາຣີ ຊາວບັງກາລາເດັດ ຊຶ່ງທ່ານ ໄດ້ຮັບການເລືອກຕັ້ງໃຫ້ດໍາລົງຕໍາແໜ່ງເປັນປະທານໄອພີຢູໃນກອງປະຊຸມໃຫຍ່ໄອພີຢູຄັ້ງທີ 131 ໃນວັນທີ 16 ຕຸລາ 2014 ໃນກຳນົດເວລາ 3 ປີ ແລະຈະໝົດວາລະລົງໃນກອງປະຊຸມໄອພີຢູຄັ້ງທີ 137 ນີ້. ໃນການເລືອກຕັ້ງປະທານໄອພີຢູ ຄັ້ງນີ້ ມີຜູ້ສະມັກເປັນ 2 ທ່ານ ທີ່ເປັນເພດຍິງ ຊຶ່ງມາຈາກປະເທດເມັກຊິກໂກ ແລະປະເທດອູຣາກວາຍ ຊຶ່ງທັງສອງທ່ານດັ່ງກ່າວ ກຳລັງຂຸ້ນຂ້ຽວຫາສຽງສະໜັບສະໜູນຈາກປະເທດສະມັກຊິກຢ່າງຄຶກຄື້ນ ແລະຈະມີການລົງຄະແນນສຽງປ່ອນບັດເອົາໃນວັນທີ 16 ຕຸລາ 2017 ນີ້./.


text:
ຕາມທັດສະນະແນວທາງການປ່ຽນແປງ ໃໝ່ ຂອງພັກປະຊາຊົນປະຕິວັດລາວ ແມ່ນ ສ້າງລັດແຫ່ງ ສປປ ລາວ ໃຫ້ກາຍເປັນ ການປົກຄອງລັດດ້ວຍກົດໝາຍເທື່ອລະ ກ້າວ ເພື່ອຮັບປະກັນການເສີມຂະຫຍາຍສິດ ເປັນເຈົ້າຂອງປະເທດຊາດ ຂອງປະຊາຊົນ ລາວບັນດາເຜົ່າ ສິດທິຂອງພົນລະເມືອງ ຜົນປະໂຫຍດຂອງເດັກ ຄວາມສະເໝີພາບ ລະຫວ່າງ ຍິງ-ຊາຍ ຊົນເຜົ່າ ເພີ່ມທະວີ ໃນການຄຸ້ມຄອງລັດ ຄຸ້ມຄອງເສດຖະກິດ-ສັງຄົມ ດ້ວຍລັດຖະທຳມະນູນ ແລະ ກົດ ໝາຍ ແລະ ເພື່ອນຳພາປະເທດຊາດ ກ້າວ ຂຶ້ນສູ່ສັງຄົມນິຍົມ ຊຶ່ງເລີ່ມແຕ່ມະຕິກອງປະ ຊຸມໃຫຍ່ ຄັ້ງທີ VIII ຂອງພັກ (1986) ເປັນ ຕົ້ນມາ ໂດຍແມ່ນທັດສະນະຂອງປະທານ ໄກສອນ ພົມວິຫານ ແລ້ວທ່ານຍັງໄດ້ໃຫ້ ທັດສະນະວ່າ “ລັດແຫ່ງກົດໝາຍ ແມ່ນລັດທີ່ຖືກົດໝາຍສູງກວ່າສິ່ງໃດໆ”.
ໃນການປົກຄອງລັດດ້ວຍກົດໝາຍ ຕ້ອງ ອີງໃສ່ສະພາບແວດລ້ອມ ເງື່ອນໄຂ ແລະ ສິ່ງອຳນວຍຄວາມສະດວກຕ່າງໆ ຂອງປະ ເທດເຮົາ ຊຶ່ງມີອົງປະກອບດັ່ງນີ້:
1) ສ້າງລະບົບກົດໝາຍຂອງ ສປປ ລາວ ໃຫ້ເປັນລະບົບຄົບຊຸດ ແລະ ມີຄວາມຮັດກຸມ.
2) ສ້າງບັນດາອົງການຈັດຕັ້ງປະຕິບັດກົດໝາຍ ຢູ່ ສປປ ລາວ ໃຫ້ມີຄວາມໜັກແໜ້ນ ເຂັ້ມແຂງ ໂປ່ງໃສ ແລະ ປັບປຸງລະບອບ ລະບຽບ ວິທີການເຮັດວຽກ.
3) ສ້າງບຸຄະລາກອນ ໃນຂົງເຂດກົດໝາຍ ແລະ ຍຸຕິທຳ ໃຫ້ມີຄວາມເຂັ້ມແຂງ ແລະ ເຂັ້ມງວດ.
4) ສ້າງສູນຂໍ້ມູນ-ຂ່າວສານດ້ານກົດໝາຍ ການມີສ່ວນຮ່ວມຂອງປະຊາຊົນ ໃນວຽກ ງານກົດໝາຍ ແລະ ຍຸຕິທຳ ໃຫ້ປະຊາຊົນ ເຂົ້າເຖິງຂະບວນການຍຸຕິທຳ.
5) ສ້າງລະບົບພື້ນຖານໂຄງລ່າງຂອງບັນ ດາອົງການຈັດຕັ້ງປະຕິບັດກົດໝາຍ ແລະ ຍຸຕິທຳ ໃຫ້ມີຄວາມທັນສະໄໝ.
ສະນັ້ນ “ການປົກຄອງລັດດ້ວຍກົດໝາຍ” ແມ່ນມີຄວາມໝາຍຄວາມສຳຄັນທີ່ສຸດໃນ ການຄົງຕົວຂອງລັດໃດໜຶ່ງ ການສ້າງລັດ ແຫ່ງ ສປປ ລາວ ໃຫ້ກາຍເປັນການປົກ ຄອງລັດດ້ວຍກົດໝາຍ ເປັນບັນຫາທີ່ທ້າ ທາຍ ແລະ ໃຊ້ເວລາຍາວນານພໍສົມຄວນ ໂດຍຜ່ານຂະບວນວິວັດຕ່າງໆ ເພື່ອກ້າວໄປ ເຖິງຈຸດໝາຍບັນລຸຕາມຈຸດປະສົງ ແລະ ລະດັບຄາດໝາຍ ສ້າງສະພາບແວດລ້ອມ ເງື່ອນໄຂ ແລະ ສິ່ງອຳນວຍຄວາມສະດວກ ຕ່າງໆ ຂອງປະເທດເຮົາໃຫ້ມີຄວາມສຸກງອມ ເທື່ອລະກ້າວ ສະນັ້ນ ເພື່ອຢາກໃຫ້ລັດແຫ່ງ ສປປ ລາວ ເປັນການປົກຄອງລັດດ້ວຍກົດ ໝາຍ ແລະ ນຳພາປະເທດຊາດໃຫ້ກ້າວຂຶ້ນສູ່ສັງຄົມນິຍົມເທື່ອລະກ້າວນັ້ນ ພະນັກງານ ທະຫານ ຕຳຫຼວດ ນັກຮຽນຮູ້ ປັນຍາຊົນ ແລະ ພົນລະເມືອງລາວທຸກຄົນ ຕ້ອງເປັນ ເຈົ້າການຍົກສູງສະຕິການເຄົາລົບ ແລະ ປະຕິບັດ ລັດຖະທຳມະນູນ ກົດໝາຍ ລະ ບຽບການ ຫຼື ນິຕິກຳ ຂັ້ນຕ່າງໆວາງອອກ ຢ່າງເຂັ້ມງວດ.
ໂດຍ: ສ. ສາຍນ້ຳຊຳ


text:
ນັບແຕ່ເລີ່ມການຮັກສາມາດຕະການປ້ອງກັນການແຜ່ລະບາດຂອງພະຍາດໂຄວິດ ຄັ້ງທີ 2 ຢູ່ ສປປ ລາວ ໃນວັນທີ 22 ເດືອນ ເມສາ 2021 ທີ່ຜ່ານມາ, ທີມງານຂອງແຜນງານບີຄວາ (BEQUAL) ຈາກບໍລິສັດເທດທຣາເທັກ ໃນ ສປປ ລາວ ໄດ້ສືບຕໍ່ຄວາມພະຍາຍາມຂອງພວກເຂົາເພື່ອຊອກຫາວິທີທາງໃນການຈັດຕັ້ງກິດຈະກຳໂດຍການເຮັດວຽກຜ່ານທາງອອນລາຍ ເພື່ອໃຫ້ສອດຄ່ອງກັບການຮັກສາມາດຕະການພ້ອມທັງສົ່ງເສີມການຈັດຕັ້ງປະຕິບັດວຽກງານໃນບ່ອນເຮັດວຽກທີ່ປອດໄພ.
ແຜນງານບີຄວາ ໄດ້ມີປະສົບການ ແລະ ບົດຮຽນທີ່ຖອດຖອນ ຈາກຫົກອາທິດຂອງການຮັກສາມາດຕະການປ້ອງກັນການແຜ່ລະບາດຂອງພະຍາດໂຄວິດ ໃນປີ 2020 ທີ່່ຜ່ານມາ, ຊຶ່ງເຮັດໃຫ້ມີຫຼາຍກິດຈະກຳລິເລີ່ມຈັດຕັ້ງປະຕິບັດ ເຊັ່ນ: ໂຄງການທົດລອງການຮຽນແບບປະສົມປະສານໂດຍໄດ້ຈັດຕັ້ງການຝຶກອົບຮົມຄູ ຫຼື ຄູຝຶກ, ພ້ອມທັງສະໜອງອຸປະກອນສຳລັບການປະຊຸມວິດີໂອທາງໄກ ໃຫ້ກັບກະຊວງສຶກສາທິການ ແລະ ກິລາ ແລະ ວິທະຍາໄລຄູ ຈຳນວນ 8 ແຫ່ງ (TTCs) ໃນຕ່າງແຂວງ, ແລະ ຮັບປະກັນການສືບຕໍ່ຮ່ວມມືກັບກະຊວງໃນຂັ້ນສູນກາງຈົນເຖິງຂັ້ນທ້ອງຖິ່ນທີ່ເຮັດວຽກໃນເຂດຫ່າງໄກຊອກຫຼີກ. ສຳລັບບົດຮຽນທີ່ຖອດຖອນໄດ້ຈາກໂຄງການທົດລອງການຮຽນແບບປະສົມປະສານໃນປັດຈຸບັນນີ້ ແມ່ນໄດ້ຮັບການອອກແບບເພື່ອຈະໄດ້ຈັດຕັ້ງການຝຶກອົບຮົມໃຫ້ຄູຝຶກຫຼັກແຫຼ່ງ ປະມານ 60 ຄົນ ໂດຍການນຳໃຊ້ວິທີແບບປະສົມປະສານຜ່ານທາງອອນລາຍ ແລະ ແບບໜ້າເຊີງໜ້າ, ຊຶ່ງການຝຶກອົບຮົມແບບປະສົມປະສານດັ່ງກ່າວ ແມ່ນຄູຝຶກທີ່ຢູ່ນະຄອນຫຼວງວຽງຈັນ ຈະສາມາດເຂົ້າຮ່ວມຝຶກອົບຮົມແບບໜ້າເຊີ່ງໜ້າ, ສ່ວນຄູຝຶກທີ່ຢູຂັ້ນແຂວງແມ່ນໃຊ້ລະບົບປະຊຸມວິດີໂອທາງໄກອອນລາຍ.
ພາຍຫຼັງການຮັກສາມາດຕະການປ້ອງກັນການແຜ່ລະບາດຂອງພະຍາດໂຄວິດ ຈົນເກືອບຮອດ 7 ອາທິດ, ທີມງານແຜນງານບີຄວາ ໄດ້ກຽມຄວາມພ້ອມເພື່ອກັບຄືືນໄປເຮັດວຽກໃນສະຖານທີ່ປອດໄພ ຫຼັງຈາກທີ່ມີການຜ່ອນຜັນມາດຕະການດັ່ງກ່າວ. ອີງຕາມຄຳແນະນຳຂອງການກັບຄືນມາເຮັດວຽກໃນຫ້ອງການ, ແຜນງານບີຄວາ ໄດ້ລວບລວມຂໍ້ມູນໃໝ່ໆກ່ຽວກັບສາເຫດຕ່າງໆກ່ຽວກັບການແຜ່ລະບາດຂອງພະຍາດທີ່ແຜ່ກະຈາຍຜ່ານທາງອາກາດ ລວມທັງວິທີປ້ອງກັນການແຜ່ລະບາດຂອງພະຍາດພາຍໃນຫ້ອງການ, ສະນັ້ນຈິ່ງໄດ້ຈັດການຝຶກອົບຮົມເພື່ອໃຫ້ຂໍ້ມູນ ແລະ ການກຽມຄວາມພ້ອມໃຫ້ກັບທີມງານຂອງແຜນງານບີຄວາມ ກໍເພື່ອຮັບປະກັນວ່າທຸກຄົນໄດ້ເຂົ້າໃຈສາເຫດການແຜ່ກະຈາຍຂອງພະຍາດ ລວມທັງວິທີປ້ອງກັນການແຜ່ລະບາດຂອງພະຍາດດ້ວຍຕົນເອງ ແລະ ເພື່ອນຮ່ວມງານຂອງພວກເຂົາ. ໃນລະຫວ່າງກອງປະຊຸມຝຶກອົບຮົມພາຍໃນຂອງແຜນງານບີຄວາ ໄດ້ໃຫ້ຂໍ້ມູນເພື່ອສ້າງຄວາມເຂົ້າໃຈກ່ຽວກັບສາເຫດການແຜ່ລະບາດຂອງພະຍາດຜ່ານທາງອາກາດ ແລະ ເຊື້ອພະຍາດໄດ້ແຜ່ກະຈາຍຜ່ານທາງອາກາດແນວໃດ ແລະ ສິ່ງທີ່ພວກເຂົາຄວນປະຕິບັດ ແລະ ບໍ່ຄວນປະຕິບັດແນວໃດໃນເວລາຢູ່ບ່ອນເຮັດວຽກຂອງພວກເຂົາ.
ການຮ່ວມມືຂອງທີມງານຝ່າຍການສື່ສານ ແລະ ທີມງານພັດທະນາຄູ ໄດ້ລວບລວມເອົາຂໍ້ມູນທີ່ສຳຄັນຕ່າງໆກ່ຽວກັບສາເຫດການແຜ່ລະບາດຂອງພະຍາດຜ່ານທາງອາກາດໃຫ້ເປັນພາສາລາວ ເພື່ອເພີ່ມເຂົ້າໃນວິດີໂອ. ແລະ ວິດີໂອດັ່ງກ່າວ ໄດ້ຖືກເປີດໃຫ້ທຸກຄົນເບີ່ງໃນລະຫວ່າງກອງປະຊຸມພາຍໃນຂອງແຜນງານບີຄວາຜ່ານທາງອອນລາຍ ຊຶ່ງສະແດງໃຫ້ເຫັນຫຼາກຫຼາຍວິທີໃນການປ້ອງກັນການແຜ່ລະບາດຂອງພະຍາດ ເຊັ່ນ: ການໃສ່ໜ້າກາກ, ການລ້າງມືດ້ວຍສະບູ ຫຼື ເຈວລ້າງມືຢ່າງປົກກະຕິ, ການລະບາຍອາກາດພາຍໃນຫ້ອງ, ການຮັກສາໄລຍະຫ່າງ ແລະ ການສັກຢາປ້ອງກັນ, ນອກຈາກນີ້ ກໍໄດ້ມີການຕັ້ງຄຳຖາມ-ຕອບ ເພື່ອເປັນການທົດສອບຄວາມເຂົ້າໃຈຂອງທຸກຄົນກ່ຽວກັບສາເຫດການແຜ່ລະບາດຂອງພະຍາດໂຄວິດ 19 ພ້ອມທັງສາທິດວິທີການໃສ່ໜ້າກາກ ຊຶ່ງເຮັດໃຫ້ທຸກຄົນມີສ່ວນຮ່ວມຕະຫຼອດເວລາໃນລະຫວ່າງການຝຶກອົບຮົມ. ສຳລັບ ວິດີໂອ ແລະ ບົດສະເໜີນີ້ ຈະໄດ້ນຳໃຊ້ເຂົ້າໃນຕອນເລີ່ມຕົ້ນຂອງການຝຶກອົບແຕ່ລະຄັ້ງກັບບັນດາຄູ່ຮ່ວມງານ ເພື່ອສ້າງຄວາມຮູ້ກ່ຽວກັບສາເຫດການແຜ່ລະບາດຂອງພະຍາດໂຄວິດ 19 ລວມທັງສົ່ງເສີມໃຫ້ຮູ້ວິທີປ້ອງກັນ ແລະ ສິ່ງທີ່ຄວນປະຕິບັດເພື່ອໃຫ້ມີຄວາມປອດໄພ.
ແລະ ເພື່ອເຮັດໃຫ້ທຸກຄົນມີຄວາມປອດໄພໃນເວລາທີ່ເຮັດວຽກຢູ່ຫ້ອງການ, ທີມງານຝ່າຍປະຕິບັດງານ ໄດ້ເຮັດວຽກຢ່າງຄຸ້ນຂ້ຽວເພື່ອຈັດຊື້ພັດລົມຕັ້ງ, ໜ້າກາກກັ້ງສອງຊັ້ນ FFP2, ນໍ້າຢາລ້າງມື, ການຈັດລະບຽບຫ້ອງການຄືນໃໝ່ເພື່ອຮັກສາໄລຍະຫ່າງເພື່ອໃຫ້ທຸກຄົນມີຄວາມປອດໄພ, ແລະ ການສ້າງຕາຕະລາງແຜນຂອງພະນັກງານໂດຍແບ່ງເປັນ 2 ທີມ ແລະ ສະຫຼັບກັນມາເຮັດວຽກຢູ່ຫ້ອງການ ເພື່ອຫຼີກລ້ຽງການພົບປະກັນ. ຫຼັງຈາກນັ້ນ ຄະນະບໍລິຫານໄດ້ອັບເດດຄຳແນະນຳກ່ຽວກັບ “ການກັບຄືນມາເຮັດວຽກໃນຫ້ອງການ” ເພື່ອຮັບປະກັນສິ່ງທີ່ຄວນປະຕິບັດໃຫ້ມີຄວາມປອດໄພ ແລະ ຄວາມຮູ້ໃໝ່ໆກ່ຽວກັບການແຜ່ລະບາດຂອງພະຍາດທາງອາກາດ.
ການສັກຢາປ້ອງກັນພະຍາດໂຄວິດ 19 ກໍເປັນສິ່ງທີ່ສຳຄັນ, ດັ່ງນັ້ນແຜນງານບີຄວາ ຈິ່ງໄດ້ສະໜັບສະໜູນແຜນໂຄສະນາການສັກຢາປ້ອງກັນພະຍາດໂຄວິດຂອງກະຊວງສຶກສາທິການ ແລະ ກິລາ ໂດຍການສະໜອງໜ້າກາກ ແລະ ນຳ້ຢາລ້າງມື ຊຶ່ງໃນລະຫວ່າງການໂຄສະນາແຜນງານດັ່ງກ່າວ ພະນັກງານຂອງກະຊວງຈຳນວນຫຼາຍຮ້ອຍຄົນແມ່ນໄດ້ຮັບການສັກຢາປ້ອງກັນ ໂດຍການຮ່ວມມືລະຫວ່າງ ກະຊວງ ສສກ ແລະ ແຜນງານບີຄວາ ເພື່ອສົ່ງເສີມການສັກຢາປ້ອງກັນ. ນອກຈາກນີ້ ຝ່າຍການສື່ສານຂອງແຜນງານບີຄວາ ໄດ້ຜະລິດເສື້ອຢືດ ທີ່ຂຽນຄຳວ່າ: “ຂ້ອຍສັກວັກຊີນໂຄວິດ 19 ຄົບແລ້ວ, ເພື່ອຂ້ອຍ, ເພື່ອເຈົ້າ, ແລະ ເພື່ອທຸກຄົນ” ຊຶ່ງຈະໄດ້ແຈກຢາຍໃຫ້ກັບພະນັກງານຂອງກະຊວງ ສສກ ແລະ ພະນັກງານແຜນງານບີຄວາ ຜູ້ທີ່ໄດ້ຮັບການສັກວັກຊີນຄົບແລ້ວ ຈຳນວນ 300 ໂຕ, ນອກຈາກນີ້ ໃນການຈັດຕັ້ງແຜນງານດັ່ງກ່າວໃຫ້ດີທີ່ສຸດເພື່ອການສົ່ງເສີມຄວາມສະເໝີພາບດ້ານບົດບາດຍິງ-ຊາຍ ແລະ ການສຶກສາຮຽນຮ່ວມ ເສື້ອຢືດທຸກໂຕແມ່ນໄດ້ຜະລິດນຳບໍລິສັດທີ່ມີເຈົ້າຂອງ ແລະ ພະນັກງານທັງໝົດເປັນຄົນພິການ.
ທີມງານແຜນງານບີຄວາທຸກຄົນ ຢູ່ຢ່າງປອດໄພ ແລະ ມີສຸຂະພາບແຂງແຮງ!


text:
ພິທີພົບປະສອງຝ່າຍ ລະຫວ່າງ ຄະນະກຳມະການສູນກາງແນວລາວສ້າງຊາດ ກັບ ຄະນະກຳມະການສູນກາງແນວໂຮມປະເທດຊາດຫວຽດນາມ ໄດ້ຈັດຂຶ້ນໃນວັນທີ 16 ພຶດສະພາ 2022 ທີ່ສູນກາງແນວລາວສ້າງຊາດ; ຝ່າຍລາວນຳໂດຍ ທ່ານ ຄຳເຜີຍ ບຸດດາວຽງ ກຳມະການສູນກາງພັກ, ຮອງປະທານສູນກາງແນວລາວສ້າງຊາດ, ຝ່າຍຫວຽດນາມນຳໂດຍ ທ່ານ ເລ ຕຽນ ເຈົາ ກຳມະການສູນກາງພັກ, ຮອງປະທານສູນກາງແນວໂຮມປະເທດຊາດຫວຽດນາມ ພ້ອມດ້ວຍພາກສ່ວນທີ່ກ່ຽວຂ້ອງຂອງທັງສອງຝ່າຍ ເຂົ້າຮ່ວມ.
ທ່ານ ຄຳເຜີຍ ບຸດດາວຽງ ໄດ້ສະແດງຄວາມຍິນດີຕ້ອນຮັບ ແລະ ຕີລາຄາສູງຕໍ່ການມາຢ້ຽມຢາມ ແລະ ເຮັດວຽກຢູ່ ສປປ ລາວ ຂອງທ່ານ ເລ ຕຽນ ເຈົາ ໃນຄັ້ງນີ້ ເຊິ່ງເປັນການປະກອບສ່ວນເສີມຂະຫຍາຍສາຍພົວພັນມິດຕະພາບ, ຄວາມສາມັກຄີແບບພິເສດ ແລະ ການຮ່ວມມືຮອບດ້ານ ລະຫວ່າງສອງປະເທດ ລາວ-ຫວຽດນາມ ເວົ້າລວມ, ເວົ້າສະເພາະແມ່ນສອງອົງການ ຄື: ແນວລາວສ້າງຊາດ ແລະ ແນວໂຮມປະເທດຊາດຫວຽດນາມ ໃຫ້ແຕກດອກອອກຜົນຍິ່ງໆຂຶ້ນ. ໂອກາດນີ້, ທ່ານ ຮອງປະທານສູນກາງແນວໂຮມປະເທດຊາດຫວຽດນາມ ໄດ້ສະແດງຄວາມຂອບໃຈ ຕໍ່ການຕ້ອນຮັບອັນອົບອຸ່ນ ຂອງທ່ານຮອງປະທານສູນກາງແນວລາວສ້າງຊາດ.
ພ້ອມກັນນັ້ນ, ທັງສອງຝ່າຍໄດ້ຕີລາຄາຄືນກ່ຽວກັບການພົວພັນຮ່ວມມືໃນໄລຍະຜ່ານມາ ແລະ ທິດທາງແຜນການໃນຕໍ່່ໜ້າ ຂອງສອງອົງການ, ໄດ້ແລກປ່ຽນກ່ຽວກັບບັນດາກິດຈະກຳທີ່ຈະໄດ້ປະສານສົມທົບກັນຈັດພິທີສະເຫຼີມສະຫອງວັນສ້າງຕັ້ງສາຍພົວພັນການທູດ ລາວ-ຫວຽດນາມ ຄົບຮອບ 60 ປີ ແລະ ວັນເຊັນສົນທິສັນຍາມິດຕະພາບ ແລະ ການຮ່ວມມື ລາວ-ຫວຽດນາມ ຄົບຮອບ 45 ປີ, ປະສານສົມທົບກັນຈັດກອງປະຊຸມເສີມສ້າງສາຍແດນສັນຕິພາບ-ພິດຕະພາບ ໃນທ້າຍປີ 2022 ນີ້, ຈັດກອງປະຊຸມສຳມະນາ ແລກປ່ຽນບົດຮຽນເຊິ່ງກັນ ແລະ ກັນ ເພື່ອຍົກລະດັບຄວາມຮູ້ຄວາມສາມາດ ໃຫ້ພະນັກງານລັດຖະກອນ ຕໍ່ກັບວຽກງານແນວໂຮມ.


text:
ກອງປະຊຸມສະຫຼຸບການຈັດຕັ້ງປະຕິບັດແຜນພັດທະນາວຽກງານກີລາ-ກາຍຍະກຳທົ່ວປະເທດ 5 ປີ (20216-2020) ແລະ ແຜນພັດທະນາ 5 ປີ (2021-2025) ແຜນວຽກຈຸດສຸມປະຈຳສົກປີ 2021-2022 ຈັດຂຶ້ນວັນທີ 29-30 ພະຈິກ 2021 ທີ່ກະຊວງສຶກສາທິການ ແລະ ກີລາ (ສສກ) ເປັນປະທານຂອງທ່ານ ພຸດ ສິມມາລາວົງ ລັດຖະມົນຕີກະຊວງສຶກສາທິການ ແລະ ກີລາ ເປັນກຽດເຂົ້າຮ່ວມຂອງທ່ານ ກິແກ້ວ ໄຂຄຳພິທູນ ຮອງນາຍົກລັດຖະມົນຕີ ຜູ້ຊີ້ນຳວຽກງານວັດທະນະທຳ ແລະ ສັງຄົມ (ໂດຍຜ່ານລະບົບກອງປະຊຸມອອນລາຍ) ມີທ່ານນາງ ແສງເດືອນ ຫຼ້າຈັນທະບູນ ປະທານຄະນະກຳມະການໂອແລມປິກແຫ່ງຊາດລາວ ພ້ອມບັນດາຫົວໜ້າກົມ ຄະນະກຳມະການ ປະທານສະຫະພັນກີລາ ແລະ ພາກສ່ວນທີ່ກ່ຽວຂ້ອງເຂົ້າຮ່ວມ.
ທ່ານ ວິລາວັນ ບຸນສຸກໄທ ຫົວໜ້າກົມກີລາມວນຊົນ ພະລະ ແລະ ສິລະປະສຶກສາ ກ່າວວ່າ:ໃນໄລ ຍະ 5 ປີຜ່ານມາ ຜູ້ບໍລິຫານການສຶກສາ ແລະ ກີລາແຕ່ລະຂັ້ນ ໄດ້ເອົາໃຈໃສ່ປະຕິບັດແຜນພັດທະນາວຽກງານກີລາ-ກາຍຍະກຳມວນຊົນ ພະລະສຶກສາ 5 ປີ 2016-2020 ມີ 7 ຄາດໝາຍ ມີ 1 ຍຸດທະສາດ 15 ວຽກຈຸດສຸມ ແລະ ທົດລອງປະເມີນຜົນໄດ້ຮັບຕາມ 41 ຕົວຊີ້ບອກ ຖືເອົາການຈັດຕັ້ງຜັນຂະຫຍາຍ ແລະ ເຜີຍແຜ່ນິຕິກຳລຸ່ມກົດໝາຍ ເປັນວຽກໜຶ່ງທີ່ສຳຄັນໃນການຄຸ້ມຄອງການເຄື່ອນໄຫວກິດຈະກຳກີລາ-ກາຍະກຳມວນຊົນ ພະລະສຶກສາ ແລະ ກີລາ ໄດ້ຮັບການສ້າງ ແລະ ພັດທະນາຢ່າງຕໍ່ເນື່ອງ ໂດຍສະເພາະແມ່ນການສ້າງຄູພະລະສຶກສາ ໄດ້ຮັບການພັດທະນາທັງດ້ານປະລິມານ ແລະ ຄຸນນະພາບ ມີການປັບປຸງຫຼັກສູດໃຫ້ສອດຄ່ອງກັບສາຍສາມັນ ສາຍອະຊີວະສຶກສາ ການສຶກສາຊັ້ນສູງແຕ່ລະໄລຍະ ການກໍ່ສ້າງປັບປຸງພື້ນຖານໂຄງລ່າງ ສະໜອງອຸປະກອນຮັບໃຊ້ການຮຽນ-ການສອນໃຫ້ພຽງພໍ ສາມາດສ້າງຄູສະໜອງໃຫ້ແກ່ໂຮງຮຽນສາມັນສຶກສາເພີ່ມຂຶ້ນໃນແຕ່ລະປີ ໄດ້ມີການສົ່ງເສີມໃຫ້ໂຮງຮຽນແຫ່ງຕ່າງໆຈັດຕັ້ງການຮຽນ-ການສອນຕາມຫຼັກສູດ ການເຝິກອົບຮົມຄູພະລະສຶກສາ ສະໜອງອຸປະກອນການຮຽນ-ການສອນ ແລະ ສະຖານທີ່ເຝິກອົບແອບແຂ່ງຂັນໃຫ້ບັນດາໂຮງຮຽນທີ່ໄດ້ປະຕິບັດຫຼັກສູດພະລະສຶກສາ ສ້າງໂຮງຮຽນເປົ້າໝາຍ ຕົວແບບດ້ານພະລະສຶກສາ ຈັດຕັ້ງກອງທຶນສະຫະພັນກີລານັກຮຽນສາມັນພາຍໃນໂຮງຮຽນ ສ້າງພັດທະນາຫຼັກສູດ ແລະ ຊຸກຍູ້ສົ່ງເສີມການຮຽນ-ການສອນວິຊາພະລະສຶກສາ ຈັດກິດຈະກຳທັກສະຊີວິດ ເພື່ອຫຼີກເວັ້ນຄວາມສ່ຽງຕໍ່ອັນຕະລາຍຂອງຢາເສບຕິດ ແລະ ປາກົດການຫຍໍ້ທໍ້ໃນໂຮງຮຽນ ໂດຍສ້າງເປັນໂຮງຮຽນປອດຢາເສບຕິດ ໃນຊັ້ນປະຖົມສຶກສາ ຊັ້ນມັດທະຍົມສຶກສາ ແລະ ວິທະຍາໄລຄູ.
.
# ຂ່າວ – ພາບ : ຊິລິການດາ


text:
ທີ່ວາລະປະຊຸມ, ທ່ານນາຍົກລັດຖະມົນຕີ ຟ້າມມິງຈິງ ຢັ້ງຢືນວ່າ ລັດຖະບານ ຍາມໃດກໍກຳນົດການສ້າງລັດຖະບານດີຈີຕອນແມ່ນໜຶ່ງໃນບັນດາໜ້າທີ່ສຳຄັນແຖວໜ້າ. ນີ້ກໍແມ່ນທ່າອ່ຽງທີ່ຈຳເປັນ, ທັງຍົກສູງລັກສະນະເປີດເຜີຍ, ໂປ່ງໃສ ແລະ ການອະພິປາຍຂອງລັດຖະບານ, ຍູ້ຖອຍການສໍ້ລາດບັງຫຼວງ; ການຟຸມເຟືອຍ; ປະກອບສ່ວນຊຸກຍູ້ເສດຖະກິດ - ສັງຄົມ, ປັບປຸງສະພາບແວດລ້ອມດຳເນີນທຸລະກິດ, ຍົກສູງກຳລັງຄວາມສາມາດແກ້ງແຍ້ງ.
ໂຄງການຫັນເປັນດີຈີຕອນແຫ່ງຊາດ, ຍຸດທະສາດພັດທະນາລັດຖະບານເອເລັກໂຕນິກ ມຸ່ງໄປເຖິງລັດຖະບານດີຈີຕອນ, ຮ່າງຍຸດທະສາດພັດທະນາເສດຖະກິດດີຈີຕອນ, ສັງຄົມດີຈີຕອນ ໄດ້ວາງອອກ 53 ຄາດໝາຍຮອດປີ 2025.
vovworld.vn


text: ໃນຕອນເຊົ້າ ວັນທີ 11 ສິງຫາ 2022 ກອງປະຊຸມສະໄໝສາມັນເທື່ອທີ 3 ຂອງສະພາປະຊາຊົນແຂວງວຽງຈັນ ຊຸດທີ II ໂດຍການເປັນປະທານຂອງ ທ່ານ ບຸນສອນ ເພັດລາວັນ ຮອງເລຂາພັກແຂວງ, ປະທານຄະນະສະມາຊິກສະພາແຫ່ງຊາດ ຊຸດທີ IX ປະຈໍາເຂດເລືອກຕັ້ງທີ 10 ແຂວງວຽງ ຈັນ ມີບັນດາການນໍາຂອງແຂວງ, ສະມາຊິກສະພາແຫ່ງຊາດ ຊຸດທີ IX , ສະມາຊິກສະພາປະຊາຊົນແຂວງວຽງຈັນ ຊຸດທີ II ແລະ ພະນັກງານທີ່ກ່ຽວຂ້ອງເຂົ້າຮ່ວມ,ທ່ານ ພັທ ບຸນນໍາ ຈັນທອງສີ ຄະນະປະຈໍາ, ສະມາຊິກສະພາແຫ່ງຊາດປະຈໍາເຂດເລືອກຕັ້ງທີ 10 ແຂວງວຽງຈັນ, ທັງເປັນປະທານຄະນະກໍາມະການຍຸຕິທໍາ ປກຊ-ປກສ ຕາງ ໜ້າຄະນະປະຈໍາສະພາປະຊາຊົນແຂວງ ໄດ້ປະກອບຄໍາເຫັນຕໍ່ບົດລາຍງານ ກ່ຽວກັບຄວາມຄືບໜ້າໃນການຈັດຕັ້ງ ປະຕິບັດວະລາແຫ່ງຊາດ ວ່າດ້ວຍການແກ້ໄຂບັນຫາຢາເສບຕິດຢູ່ແຂວງ ວຽງ ຈັນ ແລະ ບົດລາຍງານການເຄື່ອນໄຫວບັນຫາພົ້ນເດັ່ນຂອງອົງການໄອຍະການປະຊາຊົນແຂວງ,ສານປະຊາຊົນແຂວງ ແລະ ພະແນກຍຸຕິທໍາແຂວງ ທີ່ໄດ້ຜ່ານຕໍ່ກອງປະຊຸມ ຈາກນັ້ນ ປະທານກອງປະຊຸມໄດ້ມີຄໍາເຈາະຈີ້ມ ແລະ ໃຫ້ທິດຊີ້ນໍາໃນການປະກອບຄໍາເຫັນ ຂອງບັນດາສະມາຊິກສະພາປະຊາ ຊົນແຂວງ ຢ່າງມີຈຸດສຸມ ເຊິ່ງການຄົ້ນຄວ້າປະກອບຄໍາຄິດຄໍາເຫັນດັ່ງກ່າວ ບັນດາສະມາຊິກສະ ພາປະຊາຊົນແຂວງກໍ່ໄດ້ຜັດ ປ່ຽນກັນຂຶ້ນປະກອບຄໍາເຫັນຢ່າງກົງໄປກົງມາ ແລະ ມີຫຼາກຫຼາຍເນື້ອໃນທີ່ຕິດພັນກັບການ ເຄື່ອນໄຫວຂອງພາກ ສ່ວນດັ່ງກ່າວ.


text:
Zirconia preshaded
- ຄຸນລັກສະນະ
- ອຸປະກອນ
- Tech Specs
- ຂໍ້ມູນການສອບຖາມ
ຄຸນນະສົມບັດຂອງ Zirconia Preshaded
zirconia preshaded ທີ່ກວມເອົາທັງຫມົດ 16 ຮົ່ມຂອງຄູ່ມືການຮົ່ມ VITA Classic, ດ້ວຍ zirconia pre-shaded ບໍ່ຈໍາເປັນຕ້ອງມີນັກວິຊາການຫ້ອງທົດລອງເພື່ອຮົ່ມແຕ່ລະຫນ່ວຍ, ປະຫຍັດເວລາການຜະລິດ.
Consistent VITA® Classic Shade Match
ປະຕິບັດຕາມຢ່າງເຂັ້ມງວດ VITA® Classic Shade ຈາກໄລຍະ R & D ແລະຍັງໂດຍການຜະລິດມາດຕະຖານທີ່ມີການຈັບຄູ່ຮົ່ມ.
Glazed ດ້ວຍ Bloomden CeramStar Glaze/Stain Kit
ການ ກະ ກຽມ : ຂົວ ເຮືອນ ຍອດ Multilayer ຫຼັງ ຈາກ milled ແລະ sintered ແລະ ຫຼັງ ຈາກ ນັ້ນ glazed .
Incisal Translucency ແລະຮູບລັກສະນະ
ຄວາມໂປ່ງໃສຂອງ zirconia preshaded ແລະການສະທ້ອນແສງເພີ່ມເຕີມຈາກໄລຍະ zirconia preshaded ສົ່ງຜົນໃຫ້ translucency incisal ທໍາມະຊາດ.
ອຸປະກອນເສີມສໍາລັບ Zirconia Preshaded
ເຊລາມິກStar® Glaze/Stain ເຫງືອກ ທີ່ກໍານົດໄວ້
ມັນປະກອບດ້ວຍ 4 ມະຫາຊົນດຽວເຊັ່ນດຽວກັນກັບຂອງແຫຼວພິເສດແລະອຸປະກອນເສີມ. pastes 3D ໄດ້ຖືກພັດທະນາໂດຍສະເພາະສໍາລັບການສຸດທ້າຍກ່ຽວກັບຄວາມງາມແລະລັກສະນະຂອງພາກສ່ວນ gingival ສີຂອງການຟື້ນຟູເຊລາມິກ, ເຮັດດ້ວຍ lithium disilicate ແລະ 3D Pro Multilayer. ພາກສ່ວນທັງຫມົດຂອງຊຸດແມ່ນຍັງມີຢູ່ສ່ວນບຸກຄົນ.ຮຽນຮູ້ເພີ່ມເຕີມ
ເຊລາມິກStar® Glaze/Stain Vivid Set
ມັນປະກອບດ້ວຍ 7 ມະຫາຊົນດຽວເຊັ່ນດຽວກັນກັບຂອງແຫຼວພິເສດແລະອຸປະກອນເສີມ. ແຜ່ນ 2D ໄດ້ຖືກພັດທະນາໂດຍສະເພາະສໍາລັບການສໍາເລັດຮູບດ້ານຄວາມງາມພື້ນຖານຂອງການຟື້ນຟູເຊລາມິກ, ເຮັດດ້ວຍ lithium disilicate ແລະ 3D Pro Multilayer. ພາກສ່ວນທັງຫມົດຂອງຊຸດແມ່ນຍັງມີຢູ່ສ່ວນບຸກຄົນ.ຮຽນຮູ້ເພີ່ມເຕີມ
ເຊລາມິກStar® Glaze/Stain Blossom Set
ມັນປະກອບດ້ວຍ 17 ມະຫາຊົນດຽວເຊັ່ນດຽວກັນກັບຂອງແຫຼວພິເສດແລະອຸປະກອນເສີມ. 2D ແລະ 3D pastes ແລະ stains ໄດ້ຮັບການພັດທະນາເປັນພິເສດສໍາລັບການສໍາລັບການສຸດທ້າຍຄວາມງາມເປັນມືອາຊີບຂອງການຟື້ນຟູ ceramic, ເຮັດດ້ວຍ lithium disilicate ແລະ 3D Pro Multilayer. ພາກສ່ວນທັງຫມົດຂອງຊຸດແມ່ນຍັງມີຢູ່ສ່ວນບຸກຄົນ.ຮຽນຮູ້ເພີ່ມເຕີມ
ຂໍ້ມູນຈໍາເພາະທາງດ້ານເຕັກນິກຂອງ Zirconia Preshaded


text:
ອົບຮົມຄວາມຮູ້ພື້ນຖານດ້ານການເມືອງ-ການປົກຄອງ
ການສ້າງບ້ານພັດທະນາ ແລະ ອົບຮົມປະຊາຊົນລຽບຕາມຊາຍແດນ
ໃນລະຫວ່າງ ວັນທີ 29-30/7/2020 ກົມອົບຮົມ ຄະນະໂຄສະນາອົບຮົມສູນກາງພັກ, ຄະນະໂຄສະນາອົບຮົມແຂວງຫຼວງນ້ຳທາ ແລະ ຄະນະໂຄສະນາອົບຮົມເມືອງລອງ ໄດ້ສົມທົບກັນຈັດຕັ້ງຊຸດຝຶກອົບຮົມຄວາມຮູ້ພື້ນຖານດ້ານການເມືອງ-ການປົກຄອງການສ້າງບ້ານພັດທະນາ ແລະ ອົບຮົມປະຊາຊົນລຽບຕາມຊາຍແດນ ຢູ່ສະໂມສອນກຸ່ມບ້ານຊຽງກົກ ໃຫ້ກຽດເປັນປະທານຮ່ວມຂອງທ່ານ ປອ ວັນລາຕີ ຄຳວານວົງສາ ຮອງຫົວໜ້າກົມອົບຮົມ ຄອສພ, ທ່ານ ບຸນສາງ ອິນມະນີ ຮອງຫົວໜ້າຄະນະໂຄສະນາອົບຮົມແຂວງຫຼວງນ້ຳທາ ແລະ ຫົວໜ້າຄະນະໂຄສະນາອົບຮົມເມືອງລອງ, ທ່ານ ໄມ່ຄຳມຸນ ກອງສິີລິ ຄະນະພັກຮາກຖານກຸ່ມບ້ານຊຽງກົກ ເປົ້າໝາຍເຂົ້າຮ່ວມ ປະກອບມີ 6 ບ້ານ ຄື: ບ້ານຊຽງກົກໃໝ່,ບ້ານຊຽງກົກເກົ່າ, ບ້ານປຸງຊາຍ, ບ້ານຈ່າຍີ, ບ້ານຫ້ວຍກຸ່ມ ແລະ ບ້ານຈ່າແກ້ວ.
ຊຸດອົບຮົມຄັ້ງນີ້ ມີຜູ້ເຂົ້າຮ່ວມທັງໝົດ ຈຳນວນ 37 ທ່ານ, ຍິງ 8 ທ່ານ, ໃນນັ້ນ ມີເລຂາຄະນະພັກຮາກຖານ 1 ສະຫາຍ, ເລຂາໜ່ວຍພັກ 4 ສະຫາຍ, ຊາວຫນຸ່ມບ້ານ 6 ທ່ານ, ສະຫະພັນແມ່ຍິງບ້ານ 8 ທ່ານ, ນາຍບ້ານ ແລະ ຮອງນາຍບ້ານ 11 ທ່ານ, ປກສ ຂອງ 6 ບ້ານ 7 ທ່ານ.
ຊຶ່ງນຳໃຊ້ 2 ເອກະສານ ເຂົ້າໃນການຝຶກອົບຮົມຄວາມຮູ້ພື້ນຖານດ້ານການເມືອງ-ການປົກຄອງການສ້າງບ້ານພັດທະນາ ແລະ ອົບ ຮົມປະຊາຊົນລຽບຕາມຊາຍແດນເຊິ່ງລວມມີ 6 ບົດ:
ບົດທີ 1: ຊາດລາວ ຄົນລາວ ແລະ ມູນເຊື້ອອັນສະຫງ່າລາສີຂອປະຊາຊົນລາວ.
ບົດທີ 2: ລະບົບການເມືອງ ແລະ ການປົກຄອງໃນລະບອບປະຊາທິປະໄຕ ປະຊາຊົນ.
ບົດທີ 3: ຍົກສູງຄວາມສາດນໍາພາຂອງຫນ່ວຍພັກບ້ານສ້າງຫົວຫນ່ວຍປອດໃສ, ເຂັ້ມແຂງ, ໜັກແໜ້ນ
ບົດທີ 4: ການສ້າງບ້ານເປັນຫົວຫນ່ວຍພັດທະນາ.
ບົດທີ 5: ແກ້ໄຂຄວາມທຸກຍາກ ແລະ ການຜະລິດເປັນສິນຄ້າ.
ບົດທີ 6: ເອກະສານຄວາມຮູ້ພື້ນຖານກ່ຽວກັບຊາຍແດນ (ເອກະສານອົບຮົມປະຊາຊົນບັນດາເຜົ່າທີ່ຢູ່ລຽບຕາມຊາຍແດນ) ລວມມີ 17 ຄໍາຖາມ 17 ຄໍາຕອບ.
ຊຸດອົບຮົມຄັ້ງນີ້ເປັນການຍົກລະດັບຄວາມຮັບຮູ້, ເຂົ້າໃຈຕໍ່ແນວທາງນະໂຍບາຍຂອງພັກ, ລະບຽບກົດໝາຍຂອງລັດໃຫ້ແກ່ສະມາຊິກພັກ-ພະນັກງານ, ເລຂາພັກກຸ່ມບ້ານ, ເລຂາໜ່ວຍພັກບ້ານ, ຄູ-ອາຈານ, ປກຊ-ປກສ, ກອງຫຼອນບ້ານ ແລະ ອົງການຈັດຕັ້ງມະຫາຊົນຂອງບ້ານ ໃຫ້ກາຍເປັນຜູ້ນຳທີ່ເຂັ້ມແຂງ ແລະ ເປັນນັກພັດທະນາກອນທີ່ຫ້າວຫັນ, ດີເດັ່ນສາມາດນຳເອົາບົດຮຽນດັ່ງກ່າວໄປສຶກສາອົບຮົມປະຊາຊົນຢູ່ພາຍໃນບ້ານຂອງຕົນ ພ້ອມທັງເປັນເຈົ້າການໃນການແກ້ໄຂຄວາມທຸກຍາກ ແລະພັດທະນາບ້ານຂອງຕົນໃຫ້ກາຍເປັນບ້ານພັດທະນາໃນອະນາຄົດ.
ພາຍຫຼັງສຳເລັດການຝຶກອົບຮົມແລ້ວ ໄດ້ມີພິທີມອບໃບຢັ້ງຢືນໃຫ້ນັກຝຶກອົບຮົມ ຊຶ່ງມອບໂດຍ ທ່ານ ບຸນສາງ ອິນມະນີ ຮອງຫົວໜ້າຄະນະໂຄສະນາອົບຮົມແຂວງ.


text:
ປະເທດຈີນເອົາໃຈໃສ່ຕໍ່ການຮ່ວມມືດ້ານການຫລຸດຜ່ອນຄວາມທຸກຍາກັບປະເທດລາວຕະຫລອດມາ.ຄຽງຄູ່ກັບສາຍພົວພັນລະຫວ່າງຈີນກັບລາວສືບຕໍ່ພັດທະນາໄປສູ່ທາງຫນ້າ ການແລກປ່ຽນການຮ່ວມມືດ້ານການຫລຸດພົ້ນອອກຈາກຄວາມທຸກຍາກກໍນັບມື້ນັບແຫນ້ນແຟ້ນຂຶ້ນ, ຊຶ່ງໄດ້ກໍ່ສ້າງກົນໄກວຽກງານທີ່ສົມບູນ ແລະ ສາຍພົວພັນການຮ່ວມມືທີ່ດີເດັ່ນ.
ການຮ່ວມມືຫລຸດຜ່ອນຄວາມທຸກຍາກຂອງບ້ານຊໍ້ເມືອງສັງທອງນະຄອນຫລວງວຽງຈັນປະເທດລາວ ໄດ້ຄົ້ນຫາອອກຮູບແບບການຫຼຸດພົ້ນຄວາມທຸກຍາກທີ່ເປັນ "ທົ່ວບ້ານຮ່ວມຊຸກຍູ້ກັນ" ທີ່ລັດຖະບານເປັນຜູ້ນໍາໜ້າຕົ້ນຕໍ ປະຊາຊົນເຂົ້າຮ່ວມເປັນພື້ນຖານ, ໂດຍຜ່ານການຊ່ວຍເຫຼືອໃນ 5 ດ້ານໃຫ້ແກ່ບ້ານຊໍ້ກໍຄື ການພັດທະນາກໍ່ສ້າງໂຄງລ່າງພື້ນຖານ ການບໍລິການສາທາລະນະ ການປັບປຸງວິທີການທຳມາຫາກິນຂອງຄອບຄົວຊາວນາ ການສ້າງສາຄວາມສາມາດ ແລະ ການສະໜັບສະໜູນທາງເຕັກນິກ ຊຶ່ງໄດ້ປັບປຸງເງື່ອນໄຂຊີວິດການເປັນຢູ່ ແລະ ການຜະລິດຂອງທ້ອງຖິ່ນຢ່າງມີປະສິດທິຜົນ, ຊຶ່ງມີຊາວບ້ານທີ່ຈໍານວນບໍ່ໜ້ອຍ ໄດ້ບັນລຸການຫຼຸດພົ້ນອອກຈາກຄວາມທຸກຍາກ ແລະ ສ້າງຄວາມຮັ່ງມີຂຶ້ນແລ້ວ.
ໂຄງການຮ່ວມມືຫຼຸດພົ້ນຄວາມທຸກຍາກຂອງບ້ານຊໍ້ແມ່ນຮັບຜິດຊອບ ແລະ ປະຕິບັດໂດຍສູນບໍລິຫານການຊ່ວຍເຫຼືອຄວາມທຸກຍາກທຶນຕ່າງປະເທດເຂດປົກຄອງຕົນເອງເຜົ່າຈ້ວງກວາງຊີ, ໄລຍະກໍານົດຂອງການປະຕິບັດແມ່ນເດືອນກໍລະກົດ 2017 ຫາ ເດືອນມິຖຸນາ 2020, ລວມ 3 ປີ. ໃນປັດຈຸບັນ, ບ້ານນີ້ໄດ້ກາຍເປັນໜຶ່ງໃນບ້ານຕົວແບບຂອງໂຄງການສະໜັບສະໜູນທາງເຕັກນິກໃນການຮ່ວມມືຫຼຸດຜ່ອນຄວາມທຸກຍາກທີ່ອາຊີຂອງປະເທດຈີນໄດ້ປະຕິບັດຢູ່ປະເທດລາວ. ໂດຍການແນະນໍາຂອງ ທ່ານ ທອງຢຸນ ພັນມະນີ ປະຊາຊົນບ້ານຊໍ້ທີ່ມີອາຍຸ 57 ປີ ວ່າ, ບ້ານຊໍ້ມີຄອບຄົວທັງໝົດ 407 ຄອບຄົວ ຈໍານວນ 2007 ຄົນ, ໃນນັ້ນ ຄອບຄົວທຸກຍາກກວມ 50% ຂອງທົ່ວບ້ານ. “ກ່ອນປີ 2017, ເງື່ອນໄຂໂຄງລ່າງພື້ນຖານຂອງບ່ອນນີ້ ແມ່ນຫຼ້າຫຼັງ, ການເດີນທາງຍາກ, ນໍ້າດື່ມກໍຍາກ, ຂາດເຂີນໂຄງລ່າງການຊົນລະປະທານ.” ທ່ານ ທອງຢຸນ ພັນມະນີກ່າວວ່າ: “ຫຼັງຈາກໂຄງການການຊ່ວຍເຫຼືອຄວາມທຸກຍາກ ໄດ້ປະຕິບັດຕັ້ງແຕ່ປີ 2017 ມາແລ້ວ, ບ້ານເຮົາເລີ່ມມີການປ່ຽນແປງ, ຫົນທາງໄດ້ປູຢາງແລ້ວ, ຂ້ອຍຮຽນການປູກສາລີ ແລະ ການລ້ຽງສັດກັບຄົນຈີນ, ຊຶ່ງຊີວິດການເປັນຢູ່ກໍນັບມື້ນັບດີຂຶ້ນ. ການຫຼຸດພົ້ນອອກຈາກຄວາມທຸກຍາກ ແລະ ສ້າງຄວາມຮັ່ງມີຂອງບ້ານຊໍ້ ແມ່ນຫຼີກເວັ້ນການຊ່ວຍເຫຼືອຂອງໂຄງການການຊ່ວຍເຫຼືອຄວາມທຸກຍາກບໍ່ໄດ້.”
ນອກຈາກການກໍ່ສ້າງໂຄງລ່າງພື້ນຖານ ການຝຶກອົບຮົມເຕັກນິກທາງຂະແໜງກະສິກໍາແລ້ວ, ໂຄງການຮ່ວມມືຫຼຸດພົ້ນຄວາມທຸກຍາກຍັງລວມທັງການສະໜັບສະໜູນທາງການສຶກສາໃຫ້ແກ່ບ້ານຊໍ້ອີກດ້ວຍ. ໂຄງການຮ່ວມມືຫຼຸດຜ່ອນຄວາມທຸກຍາກຈີນ-ລາວ ໄດ້ສ້າງເຮືອນກະເບື້ອງທີ່ມີນໍ້າມີໄຟຟ້າໃຫ້ແກ່ໂຮງຮຽນບ້ານຊໍ້ ເພື່ອປັບປຸງສິ່ງແວດລ້ອມການສຶກສາ ແລະ ເງື່ອນໄຂການດໍາລົງຂອງຄູອາຈານກັບນັກຮຽນ.
ໃນປັດຈຸບັນ, ຄຸນນະພາບການດໍາເນີນໂຄງການຮ່ວມມືຫຼຸດຜ່ອນຄວາມທຸກຍາກກໍດີ ແລະ ໄດ້ຮັບການຢືນຢັນຈາກຝ່າຍລາວ. ກໍເປັນດັ່ງຄວາມເວົ້າຂອງ ທ່ານ ນະລິນທອງ ຫົວໜ້າຫ້ອງການບໍລິຫານໂຄງການຮ່ວມມືລະຫວ່າງປະເທດຈີນກັບປະເທດລາວ ຂອງຝ່າຍລາວວ່າ: “ສິ່ງທີ່ແຕກຕ່າງກັນກັບໂຄງການສະໜັນສະໜູນແຕ່ກ່ອນ ແມ່ນໂຄງການນີ້ບໍ່ພຽງແຕ່ຊຸກຍູ້ສົ່ງເສີມການກໍ່ສ້າງໂຄງການໂຄງລ່າງພື້ນຖານ ແລະ ໂຄງລ່າງບໍລິການສາທາລະນະຂັ້ນບ້ານທີ່ບ້ານຕົວແບບຢ່າງຫ້າວຫັນເທົ່ານັ້ນ, ພ້ອມດຽວກັນນັ້ນ ຍັງຕ້ອງການຈັດແຈງໂຄງການການເລືອກ ແລະ ການປະຕິບັດວຽກງານການທໍາມາຫາກິນເພື່ອຮັບປະກັນຊາວບ້ານມີລາຍຮັບທີ່ໝັ້ນຄົງຍືນຍົງ ຊຶ່ງສາມາດຫຼຸດພົ້ນອອກຈາກຄວາມທຸກຍາກ.” ການຮ່ວມມືຫຼຸດຜ່ອນຄວາມທຸກຍາກທີ່ບ້ານຊໍ້ຂອງສອງຝ່າຍຈີນ ແລະ ລາວ, ທັງໄດ້ສະໜອງແບບຢ່າງ ແລະ ປະສົບການໃຫ້ແກ່ການປັບປຸງການຫຼຸດພົ້ນຄວາມທຸກຍາກຂອງປະເທດລາວ ທັງໄດ້ກໍ່ສ້າງພື້ນຖານອັນໝັ້ນແກ່ນໃຫ້ແກ່ການລົບລ້າງຄວາມທຸກຍາກໃຫ້ປະເທດລາວອີກດ້ວຍ.
ຂັ້ນຕໍ່ໄປ, ຝ່າຍຈີນຈະສືບຕໍ່ເພີ່ມທະວີການແລກປ່ຽນຮ່ວມມືກັບປະເທດລາວໃນຂົງເຂດການຫຼຸດຜ່ອນຄວາມທຸກຍາກດ້ວຍວິທີຕ່າງໆຄື ການຫຼຸດຜ່ອນຄວາມທຸກຍາກດ້ວຍຂະແໜງການ ດ້ວຍການສຶກສາ ດ້ວຍການຄ້າເອເລັກໂຕຣນິກ ດ້ວຍການຈັດຕັ້ງສັງຄົມ ດ້ວຍການທ່ອງທ່ຽວໃນຊົນນະບົດ ແລະ ຂົງເຂດອື່ນໆທີ່ຍິ່ງເລິກເຊິ່ງ ລະດັບທີ່ຍິ່ງສູງກວ່າ, ຂະຫຍາຍບໍລິເວນການຮ່ວມມືຫຼຸດພົ້ນຄວາມທຸກຍາກທີ່ຍິ່ງກວ້າງຂວາງກວ່າເກົ່າ. ການຮ່ວມມືຫຼຸດຜ່ອນຄວາມທຸກຍາກຂອງຈີນ ແລະ ລາວ ຈະຄົ້ນຫາບັນລຸຮູບແບບທີ່ຕ່າງຝ່າຍຕ່າງມີຜົນປະໂຫຍດທີ່ວ່າ “ການຫຼຸດພົ້ນຄວາມທຸກຍາກຢ່າງມີປະສິດທິພາບ ຕ່າງຝ່າຍຕ່າງມີຜົນປະໂຫຍດ ຮ່ວມກັນພັດທະນາ” ໃນຍຸກໃໝ່, ນໍາເອົາຜົນປະໂຫຍດຂອງການປະຕິຮູບການພັດທະນາເສດຖະກິດຈີນ ແລະ ລາວ ມາຍັງປະຊາຊົນສອງຊາດ, ປະກອບສ່ວນເຂົ້າໃນການເລັ່ງກໍ່ສ້າງຄູ່ຮ່ວມຊາຕາກໍາລາວ-ຈີນ.
ນັກສັງເກດການທີ່ນັດໝາຍພິເສດສຳລັບວາລະສານນີ້:ຊີຈີລຽງ ສູນຄົນຄວ້າປະເທດລາວຂອງສະຖາບັນຄົ້ນຄວ້າອາຊີໃຕ້-ອາຊີຕາເວັນອອກສ່ຽງໃຕ້(ຄຸນໝິງ)ຈີນ


text:
ທີ່ການຕ້ອນຮັບ, ທ່ານ Saud F.M. Al Suwelim ໄດ້ແຈ້ງໃຫ້ຊາບກ່ຽວກັບສະພາບການຮ່ວມມືລະຫວ່າງ ຫວຽດນາມ ແລະ ອາຣັບບີ ຊາອຸດີ. ທ່ານປາດຖະໜາວ່າ ແຂວງແຄງຮ່ວາ ຈະກະກຽມເງື່ອນໄຂ ແລະ ຜະລິດຕະພັນການທ່ອງທ່ຽວ ເພື່ອຕ້ອນຮັບ ແລະ ຮັບໃຊ້ນັກທ່ອງທ່ຽວ ຊາອຸດີ; ໜູນຊ່ວຍບັນດາຫົວໜ່ວຍ, ອົງການຈັດຕັ້ງຂອງ ອາຣັບບີ ຊາອຸດີ ໃນການປະຕິບັດບັນດາໂຄງການ ແລະ ການຊ່ວຍເຫຼືອດ້ານມະນຸດສະທຳຢູ່ ແຂວງ ແຄງຮ່ວາ; ເພີ່ມທະວີການຮ່ວມມືດ້ານການສຶກສາ, ແລກປ່ຽນນັກສຶກສາມາຮ່ຳຮຽນ ແລະ ຄົ້ນຄວ້າລະຫວ່າງສອງຝ່າຍ...
ສ່ວນທ່ານ ຫງວຽນເຕີນຕວນ ປາດຖະໜາວ່າ ທ່ານເອກອັກຄະລັດຖະທູດ ຈະເອົາໃຈໃສ່ ແລະ ໜູນຊ່ວຍຊຸກຍູ້ການພົວພັນຮ່ວມມືລະຫວ່າງ 2 ຝ່າຍໃນບັນດາຂົງເຂດທີ່ມີທ່າແຮງຄື: ການທ່ອງທ່ຽວ, ການລົງທຶນ, ການຄ້າ, ການແລກປ່ຽນວັດທະນະທຳ… ພ້ອມທັງສະໜັບສະໜູນການເຊື່ອມຕໍ່ເພື່ອໃຫ້ ແຂວງ ແຄງຮ່ວາ ເຂົ້າເຖິງແຫຼ່ງເງິນກູ້ຢືມຈາກກອງທຶນພັດທະນາ ອາຣາບີ ຊາອຸດິ ເພື່ອພັດທະນາເສດຖະກິດ-ສັງຄົມຢູ່ເຂດຊົນນະບົດ...
ກ່ອນໜ້ານັ້ນ, ຕອນບ່າຍວັນທີ 29 ມີນາ, ຄະນະປະຕິບັດງານຂອງທ່ານເອກອັກຄະລັດຖະທູດ ອາຣັບບິ ຊາອຸດີ ປະຈຳ ຫວຽດນາມ ໂດຍທ່ານ FMAL Suwelim, ເອກອັກຄະລັດຖະທູດ Saudi Arabia ປະຈຳ ຫວຽດນາມ ໄດ້ນຳໜ້າເຂົ້າຢ້ຽມຂ່ຳນັບທ່ານປະທານສະຫະພັນບັນດາອົງການຈັດຕັ້ງມິດຕະພາບແຂວງ ແຄງຮ່ວາ.
ບຸນຄົງ


text:
ວັນທີ 31 ມີນາ 2022 ທີ່ສະຖານເອກອັກຄະລັດຖະທູດແຫ່ງສປປ ລາວ ປະຈຳ ສສ ຫວຽດນາມ, ສະ ຫາຍ ແສງເພັດ ຮຸ່ງບຸນຍວງ, ເອກອັກຄະລັດຖະທູດວິສາມັນຜູ້ມີອຳນາດເຕັມແຫ່ງ ສປປ ລາວ ປະຈຳ ສສ ຫວຽດນາມ ພ້ອມຄະນະໄດ້ຕ້ອນຮັບຮອງຜູ້ອຳ ນວຍການໃຫຍ່ທະນາຄານຮຸ້ນສ່ວນລົງທຶນ ແລະ ພັດທະນາຫວຽດນາມ (BIDV) ມາອວຍ ພອນປີໃໝ່ລາວ ປີ ພສ. 2565.
ໂອກາດນີ້, ສະຫາຍ ແກວກ ຮູ່ງ ຫຽບ ຮອງຜູ້ອໍານວຍການໃຫຍ່ຂອງທະນາຄານຮຸ້ນສ່ວນລົງທຶນ ແລະ ພັດທະນາຫວຽດນາມ ກໍໄດ້ແຈ້ງໂດຍຫຍໍ້ ກ່ຽວກັບການດຳ ເນີນທຸລະກິດຂອງທະນາຄານຮຸ້ນສ່ວນລົງທຶນ ແລະ ພັດທະ ນາຫວຽດນາມ (BIDV) ໃນໄລຍະຜ່ານມາ. ສະຫາຍ ໄດ້ຕາງໜ້າຄະນະນຳທະນາຄານຮຸ້ນສ່ວນລົງທຶນ ແລະ ພັດທະນາຫວຽດ ນາມ (BIDV) ອວຍພອນ ທ່ານເອກອັກຄະລັດຖະທູດ ພ້ອມຄະນະນຳ ແລະ ພະນັກງານສະ ຖານທູດ ເນື່ອງໃນໂອກາດປີໃໝ່ລາວ ທີ່ຈະໝູນວຽນມາເຖີ່ງນີ້, ອວຍພອນໃຫ້ ສປປ ລາວ ນັບມື້ນັບຈະເລີນກ້າວໜ້າ ແລະ ນັບມື້ນັບພັດທະນາຢ່າງບໍ່ຢຸດຢັ້ງ, ອວຍ ພອນໃຫ້ສາຍພົວພັນມິດຕະພາບລາວ-ຫວຽດນາມຈົ່ງໝັ້ນຄົງຂະ ນົງແກ່ນຕະຫຼອດໄປ.
ສະຫາຍ ແສງເພັດ ຮຸ່ງບຸນຍວງ ໄດ້ສະແດງຄວາມຂອບໃຈຢ່າງຈິງໃຈມາຍັງ ສະຫາຍ ແກວກ ຮູ່ງ ຫຽບ ພ້ອມຄະນະນຳທະນາຄານ BIDV ທີ່ໄດ້ນຳພາຄະນະມາອວຍ ພອນ ປີໃໝ່ລາວ ປີ ພສ. 2565, ການມາອວຍພອນໃນຄັ້ງນີ້ແມ່ນການນຳເອົາໄມຕີຈິດມິດຕະພາບອັນອົບອຸ່ນລະຫວ່າງລາວ-ຫວຽດ ນາມ, ທະນາຄານຮຸ້ນສ່ວນລົງທຶນ ແລະ ພັດທະ ນາຫວຽດ ນາມ (BIDV) ຍາມໃດກໍໄດ້ຢູ່ຄຽງບ່າຄຽງໃຫຼ່ລັດຖະບານ ແລະ ປະຊາ ຊົນລາວຕະຫຼອດມາ, ພ້ອມນັ້ນຍັງໄດ້ປະກອບສ່ວນເຂົ້າໃນການພັດທະນາເສດຖະກິດ-ສັງຄົມຂອງລາວ, ຫວັງວ່າໃນອານາຄົດທະນາຄານ BIDV ກໍຄືທະນາຄານລາວ-ຫວຽດຈະນັບມື້ນັບພັດທະ ນາ ແລະ ມີຜູ້ຊົມໃຊ້ນັບມື້ຫຼາຍຂື້ນ, ພ້ອມດຽວກັນນັ້ນ ສະຫາຍເອກອັກຄະລັດຖະທູດ ຍັງໄດ້ອວຍພອນໃຫ້ທະນາຄານ BIDV ກໍຄືທະນາຄານລາວ-ຫວຽດ ໃຫ້ນັບມື້ໄດ້ຮັບການພັດທະນາຍິ່ງໆຂື້ນ. ອວຍພອນໃຫ້ສາຍພົວພັນມິດຕະພາບ ອັນຍິ່ງໃຫຍ່, ຄວາມສາມັກຄີພິເສດ ແລະ ການຮ່ວມມືຮອບດ້ານລະຫວ່າງ ສອງພັກ, ສອງລັດ ແລະ ປະຊາຊົນຂອງສອງປະເທດລາວ – ຫວຽດນາມ, ຫວຽດນາມ – ລາວ ຈົ່ງຂຽວສົດງົດງາມຕະຫຼອດກາລະນານ.
ຂ່າວ,ພາບ: ໂອລຳ ຈັນທະວິໄລ


text:
ແຜ່ນຢາງຢາງພາຍໃນ Levlay lay
ລາຍລະອຽດຜະລິດຕະພັນ
ປ້າຍຜະລິດຕະພັນ
LevlayTM ເຮັດດ້ວຍຢາງ ທຳ ມະຊາດທີ່ມີປະສິດທິພາບສູງໃນການສນວນກັນສຽງລົບກວນ. ມັນມີຄວາມຊ່ຽວຊານສໍາລັບພື້ນພື້ນໃນຫ້ອງທີ່ມີຄວາມຮູ້ສຶກສະບາຍຕີນແລະການສນວນຄວາມຮ້ອນ. Levlay ຍັງສາມາດຜະລິດໄດ້ດ້ວຍການຈັດອັນດັບຕ່ ຳ ສໍາລັບໃຊ້ກັບຄວາມຮ້ອນໃຕ້ພື້ນ. ການຈັດອັນດັບຕ່ ຳ ກວ່າຫຼຸດຜ່ອນຄວາມສາມາດໃນການສນວນຄວາມຮ້ອນ, ສະນັ້ນຄວາມຮ້ອນສາມາດຜ່ານໄປໄດ້ໂດຍບໍ່ກໍ່ໃຫ້ເກີດຄວາມຮ້ອນເກີນໄປ. ການປູພື້ນຢາງແມ່ນຮູບແບບພື້ນເມືອງທີ່ສຸດ. ເຂົາເຈົ້າມີຄວາມສະດວກສະບາຍທີ່ສຸດ; ບໍ່ມີຊັ້ນໃຕ້ດິນອັນອື່ນສ້າງຄວາມຮູ້ສຶກອັນດຽວກັນຢູ່ໃຕ້ພື້ນຕີນ. ພວກມັນຍັງດີເປັນພິເສດໃນການຫຼຸດຜ່ອນທັງຜົນກະທົບແລະສຽງທາງອາກາດລະຫວ່າງຫ້ອງ. ຢາງເປັນວັດສະດຸທີ່ດີທີ່ສຸດສໍາລັບໃຊ້ເປັນແຜ່ນຮອງພື້ນເນື່ອງຈາກວັດສະດຸນີ້ຖືກຜະລິດມາຈາກຢາງທີ່ທົນທານຕໍ່ກັບແມ່ພິມແລະທົນທານຕໍ່ພະຍາດໄດ້ຫຼາຍ. ແຜ່ນຮອງຢາງ waffle ຢາງແມ່ນເsuitableາະສົມກັບການຕິດຕັ້ງພົມປູພື້ນ, ມີຢູ່ໃນ 6mm, 7mm, 8mm, 9mm ແລະ 10mm. ພື້ນຮາບພຽງແມ່ນແຜ່ນຮອງຢາງ ສຳ ລັບປູພື້ນເປັນແຜ່ນ. ພວກມັນທັງສອງມີຢາງຢາງຮອງພື້ນແລະຊັ້ນຢາງບໍ່ເປັນແຜ່ນກັນ. ແຜ່ນຢາງເຮັດໃຫ້ມີການສນວນກັນສຽງໄດ້ດີກວ່າຈາກການເວົ້າລົມກັນ, ດົນຕີແລະໂທລະທັດພ້ອມທັງວັດຖຸທີ່ຕີພື້ນ. ມີຫຍັງເພີ່ມເຕີມ, ຊັ້ນຢາງເຮັດໃຫ້ມີການກັນຄວາມຮ້ອນຕໍ່ກັບຊັ້ນໃຕ້ດິນເຢັນ. ແຜ່ນຢາງທີ່ວາງຢູ່ພື້ນຮາບພຽງແລະບໍ່ເປັນຄື້ນ. ມັນເປັນຜະລິດຕະພັນອັນດັບຕົ້ນຂອງການປູພື້ນ.


text:
ຮອງປະທານກໍາມາທິການ ປ້ອງກັນຊາດ-ປ້ອງກັນຄວາມສະຫງົບ ສະພາແຫ່ງຊາດ ພ້ອມຄະນະ ເຄື່ອນໄຫວຕິດຕາມກວດກາ ເຮັດວຽກຢູ່ແຂວງຈໍາປາສັກ
by Champasak Khet 15 | ມ.ຖ. 2, 2022 | ເຂດ 15 ຈຳປາສັກ |
ໃນຕອນເຊົ້າຂອງວັນທີ 2 ມີນາ 2022 ນີ້ ທ່ານ ພົຈວ ປອ ມາລາ ວິລະຈິດ ຮອງປະທານກໍາມາທິການປ້ອງກັນຊາດ-ປ້ອງກັນຄວາມສະຫງົບ ສະພາແຫ່ງຊາດ ພ້ອມຄະນະ ເຄື່ອນໄຫວຕິດຕາມກວດກາ ເຮັດວຽກຢູ່ແຂວງຈໍາປາສັກ ການເຄື່ອນໄຫວ ໄດ້ພົບປະກັບ ທ່ານ ສາຍທອງ ໄຊຍະວົງ ຮອງເລຂາພັກແຂວງ ປະທານສະພາປະຊາຊົນແຂວງ ຢູ່ຫ້ອງຮັບຮອງຂອງສະພາປະຊາຊົນແຂວງ.
ພ້ອມທັງ, ໄດ້ເປີດກອງປະຊຸມເຮັດເຮັດວຽກຮ່ວມກັບ ຄະນະກໍາມະການຍຸຕິທໍາ ແລະ ປ້ອງກັນຊາດ-ປ້ອງກັນຄວາມສະຫງົບ ສະພາປະຊາຊົນແຂວງ, ຄະນະກອງບັນຊາການທະຫານແຂວງ, ຄະນະກອງບັນຊາການປ້ອງກັນຄວາມສະຫງົບແຂວງ, ຄະນະສະຫະພັນນັກຮົບເກົ່າແຂວງ, ຂະແໜງນິຕິກໍາ-ຍຸຕິທໍາ, ຂະແໜງ ປ້ອງກັນຊາດ-ປ້ອງກັນຄວາມສະຫງົບ ຢູ່ທີຫ້ອງປະຊຸມຂອງສະພາປະຊາຊົນແຂວງ ໂດຍໄດ້ຮັບຟັັງການລາຍງານຈາກພາກສ່ວນທີ່ກ່ຽວຂອງ ເຊິ່ງເຫັນໄດ້ສະພາບລວມຈຸດພິເສດຂໍ້ສະດວກ ແລະ ຄວາມຫຍຸ້ງຍາກ ໃນການຈັດຕັ້ງປະຕິບັດວຽກງານຂອງແຕ່ລພາກສ່ວນ ທີ່ຈະຕ້ອງໄດ້ສຸມໃສ່ໃນການຈັດຕັ້ງປະຕິບັດໃຫ້ສໍາເລັດໃນຕໍ່ໜ້າ.
ໃນຕອນທ້າຍ, ທ່ານ ພົຈວ.ປອ ມາລາ ວິລະຈິດ ຮອງປະທານກໍາມາທິການປ້ອງກັນຊາດ-ປ້ອງກັນຄວາມສະຫງົບ ສະພາແຫ່ງຊາດ ໄດ້ມີຄໍາເຫັນໂອ້ລົມ ໂດຍໄດ້ສະຫຼຸບຕີລາຄາສູງຕໍ່ໝາກຜົນຜົນງານທີ່ທຸກພາກສ່ວນຍາດມາໄດ້ ເຊິ່ງການລົງເຄື່ອນໄຫວຕິດຕາມກວດກາ ຂອງກໍາມາທິການປ້ອງກັນຊາດ-ປ້ອງກັນຄວາມສະຫງົບ ໃນຄັ້ງນີ້ ຈະເປັນການລົງເກັບຂໍ້ມູນອັນສໍາຄັນໃນການນໍາໄປຄົ້ນຄວ້າປຶກສາຫາລື ແລະ ນໍາສະເໜີຕໍ່ຄະນະປະຈໍາສະພາແຫ່ງຊາດ.
ຈາກນັ້ນ, ໃນຕອນບ່າຍຂອງວັນດຽວກັນ ຄະນະຂອງທ່ານຮອງປະທານກໍາມາທິການປ້ອງກັນຊາດ-ປ້ອງກັນຄວາມສະຫງົບ ສະພາແຫ່ງຊາດ ຍັງໄດ້ເຄື່ອນໄຫວເຮັດວຽກຮ່ວມກັບຄະນະກອງພົນທະຫານລາບທີ 5 ແລະ ມີແຜນເຄື່ອນໄຫວລົງພື້ນທີ່ຕົວຈິງຄ້າຍຄຸມຂັງ-ດັດສ້າງ ແຂວງຈໍາປາສັກ, ຄ້າຍຄຸມຂັງ-ດັດສ້າງ ພາກໃຕ້, ເຮັດວຽກຮ່ວມກັບກອງບັນຊາການທະຫານເມືອງໂພນທອງ, ແລະ ດ່ານສາກົນວັງເຕົ່າ ເຊິ່ງຄາດວ່າຈະເຄື່ອນໄຫວສໍາເລັດໃນທ້າຍອາທິດນີ້.
(ພາບ-ຂ່າວ: ພຸດທະສອນ ແສງພອນ ແລະ ສົມວິຈິດ ໄຊມົນຕີ)


text:
ພິທີແຫ່ຮູບຫຼໍ່ເໝືອນ ແລະ ສູດປະຣິຕະມຸງຄຸນ ຍາປູ່ ບຸນທາ ຈັນທະລາດ (ອະວຸທະປັນໂຍ) ອະດີດເຈົ້າອະທິການວັດແກ້ວປ່າສາມັກຄີທໍາ ບ້ານຊຽງຄວນ ເມືອງຫາດຊາຍຟອງ ນະຄອນຫຼວງວຽງຈັນ ເພື່ອມາສະຖິດໄວ້ທີ່ພຸດທະສິມມາວັດດັ່ງກ່າວ ໃນວັນທີ 13 ພຶດສະພາ 2022 ໂດຍມີພະເຖລານຸເຖລະ ທ່ານ ມົນຕຣີ ຊົມສະໝຸດ + ທ່ານ ນາງ ອິນແປງ ຊາມຸນຕີ ອໍານວຍການບໍລິສັດປາກຊ່ອງພັດທະນາຂາເຂົ້າ-ຂາອອກ ຈໍາກັດ ພ້ອມດ້ວຍລູກຫຼານ ຍາດຕິພີ່ນ້ອງ ແລະ ພໍ່ແມ່ປະຊາຊົນເຂົ້າຮ່ວມ.
ຍາປູ່ ບຸນທາ ຈັນທະລາດ (ອະວຸທະປັນໂຍ) ອະດີດເຈົ້າອະທິການວັດແກ້ວປ່າສາມັກຄີທໍາ ບ້ານຊຽງຄວນ ເມືອງຫາດຊາຍຟອງ ນະຄອນຫຼວງວຽງຈັນ ໄດ້ມໍລະນະພາບແຕ່ວັນທີ 26 ກັນຍາ 2022 ເວລາ 10:09 ນາທີ ລວມສິຣິໄດ້ 104 ປີ 25 ພັນສາ ເຊິ່ງຕະຫຼອດໄລຍະການບໍາເພັນກຸສົນ ຢາປູ່ເປັນຜູ້ໜຶ່ງທີ່ໄດ້ຮັກສາສິນພາວັນນານໍາພາອອກຕົນຍາດໂຍມ ກໍຄືພໍ່ແມ່ປະຊາຊົນ ສືບສານປະເພນີອັນດີງາມຂອງຊາດລາວເຮົາຕະຫຼອດມາ ພ້ອມນັ້ນ ຍັງໄດ້ນໍາພາພໍ່ແມ່ປະຊາຊົນສ້າງ ແລະ ບູລະນະວັດແກ້ວປ່າສາມັກຄີທໍາ ເພື່ອເປັນບ່ອນເຕົ້າໂຮມຄວາມສາມັກຄີຂອງປະຊາຊົນຈໍານວນຫຼາຍໃຫ້ມີຈິດໃຈເຫຼື້ອມໃສສັດທາໃນພະພຸດທະສາສະໜາ ພ້ອມກັນຮັກສາວັດທະນະທໍາ ຮີດຄອງປະເພນີອັນດີງາມຂອງຊາດລາວໃຫ້ມີຄວາມຍືນຍົງ ດັ່ງນັ້ນ ເພື່ອເປັນການຈາລຶກຄຸນງາມຄວາມດີຂອງຍ່າປູ່ໄວ້ໃຫ້ລູກຫຼານໄດ້ເຫັນ ແລະ ສືບທອດ ພາຍຫຼັງທີ່ຍ່າປູ່ໄດ້ມໍລະນະພາບແລ້ວ ຄອບຄົວລູກຫຼານເຈົ້າສັດທາ ປະກອບມີ ພະອາຈານເພັດ ພຸດທະປັນຍາ ພໍ່ມົນຕຣີ ຊົມສະໝຸດ ແລະ ແມ່ອິນແປງ ຊາມຸນຕີ ຄອບຄົວຈັນທະລາດ ຄອບຄົວ ຊາມຸນຕີ ຄອບຄົວສີຫາລາດ ຄອບຄົວວົງໄຊ ຄອບຄົວວັນນາສີ ຄອບຄົວແສງສຸລິເດດ ແລະ ຄອບຄົວທ່ານ ສິງທະວອນ ດາລາວົງ ໄດ້ພ້ອມກັນສ້າງຮູບເໝືອນຂອງຍາປູ່ ບຸນທາ ຈັນທະລາດ (ອະວຸທະປັນໂຍ) ມາສະຖິດໄວ້ ພຸດທະສິມມາວັດປ່າສາມັກຄີທໍາ ບ້ານຊຽງຄວນ ເມືອງຫາດຊາຍຟອງ ນະຄອນຫຼວງວຽງຈັນ ເພື່ອໃຫ້ລູກຫຼານ ແລະ ພໍ່ແມ່ປະຊາຊົນທີ່ເຄົາລົບນັບຖືໄດ້ສັກກາລະບູຊາ.
# ຂ່າວ – ພາບ : ຂັນທະວີ


text:
ໃນວັນທີ 28 ກັນຍາ 2021, ໂຮງຮຽນການທະຫານທ້ອງຖີ່ນແຂວງຫຼວງນໍ້າທາ ໄດ້ສຳເລັດບັ້ນອົບຮົມ-ຫັດແອບການເຄື່ອນທັບ ຊ້ອມຮົບ ຂອງນັກຮຽນນາຍສິບ ຊຸດທີ 3 ສົກຮຽນ 2020-2021. ໂດຍເປັນກຽດເຂົ້າຮ່ວມຂອງສະຫາຍ ພົນຈັດຕະວາ ອີ່ນແກ້ວ ມະນີຈັນ ຫົວໜ້າການທະຫານ ກອງບັນຊາການທະຫານແຂວງຫຼວງນໍ້າທາ, ມີຄະນະພັກ-ຄະນະບັນຊາ ອົງການ 5 ຫ້ອງ ຕະຫຼອດຮອດ ຄູ-ອາຈານ ແລະ ນັກຮຽນເຂົ້າຮ່ວມ.
ໃນພິທີ ຄະນະຮັບຜິດຊອບການເຄື່ອນທັບຊ້ອມຮົບຕົວຈິງ ໄດ້ສະຫຼຸບຕີລາຄາຄືນຜ່ານການອົບຮົມ-ຫັດແອບ ເຄື່ອນທັບພາກສະໜາມຕະຫຼອດໄລຍະ 4 ວັນ, ມີນັກຮຽນເຂົ້າຮ່ວມຫັດແອບ ຈຳນວນ 85 ສະຫາຍ, ແບ່ງອອກ ເປັນ 3 ໝວດ ເຊິ່ງປະຕິບັດຕາມແຜນການຮຽນ-ການສອນ ກໍຄືເນື້ອໃນຫັດແອບສັງລວມຂັ້ນໝວດ ມີ 5 ເນື້ອໃນຫັດແອບ: ອາແລັກປ່າວເຫດອອກຈາກກົມກອງເຂົ້າຫາເຂດເຕົ້າໂຮມປິດລັບ, ໝວດເຄື່ອນທັບ-ປະທະກັບສັດຕູໂດຍບັງເອີນ, ໝວດເຮັດໜ້າທີ່ປິດລັບຫຼອນຕີສັດຕູພັກທັບຊົ່ວຄາວ, ໝວດບຸກຕີສັດຕູຈັ້ງທ່າ ແລະ ໝວດເຮັດໜ້າທີ່ຈັ້ງທ່າຢູ່ພູຜາປ່າດົງ.
ຜ່ານການປະຕິບັດຕົວຈິງເຫັນວ່າ: ນັກຮຽນມີຄວາມຮັບຜິດຊອບສູງໃນການຊີ້ນຳ-ບັນຊາຕາມພາລະບົດບາດຂອງຕົນ ແລະ ຖືກຕ້ອງຕາມແຜນການເນື້ອໃນການອົບຮົມ-ຫັດແອບທີ່ກຳນົດໄວ້, ຮັກສາໄດ້ດ້ານກຳລັງ ແລະ ຈຳນວນພົນ, ປະຕິບັດບັນດາຂໍ້ກຳນົດ, ກົດ ລະບຽບຂອງການຫັດແອບໄດ້ດີ, ທຸກສະຫາຍມີຄວາມອົດທົນຜ່ານຜ່າຕໍ່ກັບສະພາບສິ່ງແວດລ້ອມດິນຟ້າອາກາດ, ພູມມີປະເທດອັນສະຫຼັບຊອບຊ້ອນ, ເຖິງວ່າຈະພົບອຸປະສັກຕະຫຼອດການຫັດແອບ ແຕ່ກໍຍັງຮັກສາໄດ້ຄວາມສາມັກຄີພາຍໃນ ແລະ ກຳໄດ້ບົດຮຽນທາງພາກທິດສະດີຫຼັກການ ສາມາດນຳມາໝູນໃຊ້ເຂົ້າໃນພາກປະຕິບັດຕົວຈິງໄດ້ເປັນຢ່າງດີ, ພ້ອມທັງຮັກສາໄດ້ຄວາມປອດໄພໄດ້ 100% ຕີລາຄາຜົນໄດ້ຮັບຂອງບັ້ນເຄື່ອນທັບຊ້ອມຮົບໃນຄັ້ງນີ້ ບັນລຸໄດ້ 90% ຂອງແຜນການອົບຮົມ-ຫັດແອບ.
ໂດຍ: ບຸນມີ, Lao people’s Army News


text:
(ສພຊ) ໃນຕອນເຊົ້າຂອງວັນທີ 8 ກັນຍາ 2022 ທີ່ສະພາແຫ່ງຊາດ ທ່ານ ເກດແກ້ວ ສີຫາລາດ ຮອງປະທານກໍາມາທິການເສດຖະກິດ, ເຕັກໂນໂລຊີ ແລະ ສິ່ງແວດລ້ອມ, ປະທານຄະນະມິດຕະພາບລັດຖະສະພາ ລາວ-ໂອເຊອານີ ໄດ້ຕ້ອນຮັບການເຂົ້າຢ້ຽມຂໍ່ານັບຂອງທ່ານ ໂພລ ເຄລີ (Paul Kelly) ເອກອັກຄະລັດຖະທູດ ແຫ່ງ ອົດສະຕາລີ ປະຈໍາ ສປປລາວ ເພື່ອປຶກສາຫາລື ກ່ຽວກັບການຊຸກຍູ້ ແລະ ເສີມຂະຫຍາຍສາຍພົວພັນມິດຕະພາບ ແລະ ການຮ່ວມມືອັນດີງາມ ລະຫວ່າງ ສປປລາວ ແລະ ອົດສະຕາລີ ກໍຄືລະຫວ່າງ ສອງອົງການນິຕິບັນຍັດ ໃຫ້ໄດ້ຮັບການພັດທະນາ ແລະ ຂະຫຍາຍຕົວຍິ່ງໆຂຶ້ນ.
ໂອກາດດັ່ງກ່າວ ທ່ານ ເກດແກ້ວ ສີຫາລາດ ໄດ້ກ່າວສະແດງຄວາມຕ້ອນຮັນອັນອົບອຸ່ນຕໍ່ທ່ານ ໂພລ ເຄລີ ເອກອັກຄະລັດຖະທູດ ແຫ່ງ ອົດສະຕາລີ ປະຈໍາ ສປປລາວ ທີ່ໄດ້ເຂົ້າຢ້ຽມຂໍ່ານັບໃນຄັ້ງນີ້ ພ້ອມແຈ້ງໃຫ້ຮູ້ກ່ຽວກັບສະພາບການລວມຂອງ ສປປລາວ ໃນປັດຈຸບັນ; ແຈ້ງໃຫ້ຮູ້ກ່ຽວກັບການເຄື່ອນໄຫວຂອງສະພາແຫ່ງຊາດລາວ ເປັນຕົ້ນ ໄດ້ສຳເລັດການດຳເນີນກອງປະຊຸມສະໄໝສາມັນເທື່ອທີ 3 ຂອງສະພາແຫ່ງຊາດລາວ ຊຸດທີ IX; ຕີລາຄາສູງຕໍ່ການພົວພັນຮ່ວມມື ລະຫວ່າງ ສອງປະເທດ ລາວ ແລະ ອົດສະຕາລີ ຕະຫຼອດໄລຍະ 70 ປີທີ່ຜ່ານມາ, ເຊິ່ງໄດ້ຮັບການພັດທະນາ ແລະ ຂະຫຍາຍຕົວເປັນກ້າວໆ, ເຫັນໄດ້ຈາກການແລກປ່ຽນການຢ້ຽມຢາມຢ່າງເປັນປົກກະຕິ ລະຫວ່າງ ການນຳຂັ້ນສູງ ແລະ ລະດັບຕ່າງໆ ຂອງສອງປະເທດ, ການຮ່ວມມືທາງດ້ານການເມືອງ, ການປ້ອງກັນຊາດ-ປ້ອງກັນຄວາມສະຫງົບ, ເສດຖະກິດ-ການຄ້າ, ການລົງທຶນ, ການສຶກສາ ແລະ ອື່ນໆ ໄດ້ມີການຂະຫຍາຍຕົວ. ໃນໄລຍະຜ່ານມາ ອົດສະຕາລີ ໄດ້ໃຫ້ການຊ່ວຍເຫຼືອລາວ ທາງດ້ານພັດທະນາຊັບພະຍາກອນມະນຸດຕະຫຼອດມາ ສະແດງຄວາມຊົມເຊີຍ ແລະ ຂອບໃຈ ຕໍ່ທ່ານທູດ ທີ່ໄດ້ເປັນຂົວຕໍ່ໃຫ້ແກ່ການພົວພັນຮ່ວມມື ລະຫວ່າງ ສອງປະເທດ ກໍຄືການຊ່ວຍເຫຼືອດ້ານຕ່າງໆ ໃຫ້ແກ່ລາວ ໃນໄລຍະຜ່ານມາ ໂດຍສະເພາະແມ່ນໃຫ້ການຊ່ວຍເຫຼືອເຫດການນ້ຳຖ້ວມຢູ່ແຂວງອັດຕະປື ແລະ ອົດສະຕາລີ ຍັງໄດ້ປະກາດໃຫ້ການຊ່ວຍເຫຼືອ ສປປລາວ ໃນການເຂົ້າເຖິງວັກຊີນປ້ອງກັນພະຍາດໂຄວິດ-19 ແລະ ຊ່ວຍເຫຼືອອຸປະກອນທາງການແພດ, ເປັນມູນຄ່າ 19,7 ລ້ານ ໂດລາອົດສະຕາລີ ແລະ ຕີລາຄາສູງຕໍ່ການພົວພັນຮ່ວມມື ລະຫວ່າງ ສະພາແຫ່ງຊາດລາວ ແລະ ລັດຖະສະພາອົດສະຕາລີ ທີ່ໄດ້ມີ ການພົວພັນ ແລະ ການຮ່ວມມືນຳກັນເປັນຢ່າງດີ ແລະ ຕໍ່ເນື່ອງໃນຫຼາຍລະດັບ ອັນໄດ້ປະກອບສ່ວນເຂົ້າໃນການເສີມສ້າງສາຍພົວພັນມິດຕະພາບ ແລະ ການຮ່ວມມືທີ່ມີມາແຕ່ດົນນານ ລະຫວ່າງ ສອງປະເທດ ແລະ ທັງປະກອບສ່ວນສົ່ງເສີມສັນຕິພາບ, ສະຖຽນລະພາບ ແລະ ການຮ່ວມມືເພື່ອການພັດທະນາຢູ່ໃນພາກພື້ນ ແລະ ສາກົນ. ສອງຝ່າຍໄດ້ມີການແລກປ່ຽນການຢ້ຽມຢາມ ເຊິ່ງກັນ ແລະ ກັນຢ່າງເປັນປົກກະຕິ ແລະ ມີຫຼາຍລະດັບ ເຊິ່ງມີທັງຄະນະຜູ້ແທນຂັ້ນສູງ ນຳໂດຍ ປະທານສະພາແຫ່ງຊາດ, ກຳມາທິການ ແລະ ພ້ອມທັງສະເໜີໃຫ້ມີການແລກປ່ຽນຄະນະຜູ້ແທນນຳກັນ ໃນລະດັບຕ່າງໆ ເປັນຕົ້ນຄະນະປະທານສະພາແຫ່ງຊາດ, ຄະນະປະທານກຳມາທິການ, ຄະນະມິດຕະພາບລັດຖະສະພາລາວ-ອົດສະຕາລີ ແລະ ຄະນະອື່ນໆ ຢ່າງເປັນປົກກະຕິ ແລະ ຕໍ່ເນື່ອງ; ການຮ່ວມມືທາງວິຊາການ, ໂດຍຮູບການຈັດສຳມະນາ, ເຝິກອົບຮົມ, ທັດສະນະສຶກສາ ແລະ ແລກປ່ຽນບົດຮຽນນຳກັນ ເພື່ອຍົກສູງຂີດຄວາມສາມາດ ແກ່ສະພາແຫ່ງຊາດ ແລະ ສະພາປະຊາຊົນຂັ້ນແຂວງ ຂອງ ສປປລາວ ແລະ ສະເໜີໃຫ້ມີການສືບຕໍ່ແລກປ່ຽນຄຳເຫັນ ແລະ ສະໜັບສະໜູນ ເຊິ່ງກັນ ແລະ ກັນ ກ່ຽວກັບບັນຫາຕ່າງໆໃນເວທີລັດຖະສະພາພາກພື້ນ ແລະ ສາກົນ.
ທ່ານ ໂພລ ເຄລີ ກໍໄດ້ກ່າວສະແດງຄວາມຂອບໃຈຕໍ່ທ່ານ ເກດແກ້ວ ສີຫາລາດ ທີ່ໄດ້ເສຍສະຫລະເວລາອັນມີຄຸນຄ່າໃຫ້ການຕ້ອນຮັບໃນຄັ້ງນີ້ ພ້ອມທັງແຈ້ງຈຸດປະສົງຂອງການເຂົ້າຢ້ຽມຂໍ່ານັບ ແລະ ເຫັນດີຈະນໍາເອົາຂໍ້ສະເໜີຕ່າງໆ ທີ່ ສປປລາວ ສະເໜີ ນໍາໄປພິຈາລະນາ ແລະ ເປັນຂົວຕໍ່ປະສານງານຕໍ່ພາກສ່ວນກ່ຽວຂ້ອງ ເພື່ອຕອບສະໜອງຕາມຄວາມເໝາະສົມ.
(ພາບ ແລະ ຂ່າວ: ສອນສັກ ວັນວິໄຊ)


text: ວັນທີ 18 ກັນຍານີ້, ທ່ານນາງໝາວໜິງ ໂຄສົກກະຊວງການຕ່າງປະເທດຈີນກ່າວວ່າ, ໂດຍຕອບສະໜອງຕາມຄຳເຊີນຂອງທ່ານຢາງເຈສື ກຳມະການກົມການເມືອງສູນກາງພັກກອມມູນິດຈີນ, ຫົວໜ້າຫ້ອງການວຽກງານພົວພັນກັບຕ່າງປະເທດຂັ້ນສູນກາງ, ແລະທ່ານໂກ່ເສີ່ງຄຸ່ນ ກຳມະການກົມການເມືອງສູນກາງພັກກອມມູນິດຈີນ,ເລຂາທິການກອງເລຂາສູນກາງພັກ, ເລຂາທິການຄະນະກຳມະການການເມືອງ ແລະ ກົດໝາຍສູນກາງພັກ, ທ່ານປາຕຣາເຊັຟ ເລຂາທິການສະພາຄວາມໝັ້ນຄົງສະຫະພັນຣັດເຊຍຈະເດີນທາງມາປະເທດຈີນເພື່ອຈັດ ການປຶກສາຫາລືຄວາມໝັ້ນຄົງຍຸດທະສາດຮອບທີ 17 ແລະ ກອງປະຊຸມກົນໄກຮ່ວມມືດ້ານການປະຕິບັດກົດໝາຍ ແລະຄວາມໝັ້ນຄົງຄັ້ງທີ 7 ລະຫວ່າງວັນທີ 18 ຫາວັນທີ 19 ກັນຍາ 2022 ນີ້.


text:
ໂດຍໄດ້ຮັບຄຳເຊື້ອເຊີນຂອງທ່ານ ທອງລຸນ ສີສຸລິດ ເລຂາທິການໃຫຍ່, ປະທານປະເທດ ສປປ ລາວ ພ້ອມກັບພັນລະຍາ, ທ່ານ ຫງວຽນຊວນຟຸກ ປະທານປະເທດ ຫວຽດນາມ ແລະ ພັນລະຍາ ໄດ້ເດີນທາງໄປຢ້ຽມຢາມສັນຖະວະໄມຕີ ສປປ ລາວ ຢ່າງເປັນທາງການໃນລະຫວ່າງວັນທີ 9 – 10 ສິງຫາ 2021. ນີ້ແມ່ນການຢ້ຽມຢາມຕ່າງປະເທດເປັນຄັ້ງທຳອິດ ຢ່າງເປັນທາງການ ຂອງການນຳຂັ້ນສູງພັກ, ລັດ ຫວຽດນາມ ພາຍຫຼັງກອງປະຊຸມໃຫຍ່ຄັ້ງທີ XIII ຂອງພັກ.
ຄາດວ່າພາຍໃນຂອບການຢ້ຽມຢາມ, ທ່ານ ຫງວຽນຊວນຟຸກ ປະທານປະເທດຫວຽດນາມ ຈະມີການໂອ້ລົມເຈລະຈາກັບ ທ່ານ ທອງລຸນ ສີສຸລິດ ເລຂາທິການໃຫຍ່, ປະທານປະເທດ ສປປ ລາວ, ພົບປະກັບ ທ່ານ ພັນຄຳ ວິພາວັນ ນາຍົກລັດຖະມົນຕີ ສປປ ລາວ ແລະ ທ່ານ ໄຊສົມພອນ ພົມວິຫານ ປະທານສະພາແຫ່ງຊາດລາວ... ໃນການໂອ້ລົມເຈລະຈາ, ການພົບປະໃນຄັ້ງນີ້, ສອງຝ່າຍຈະແລກປ່ຽນປຶກສາຫາລືບັນດາມາດຕະການ ເພື່ອນຳການພົວພັນມິດຕະພາບອັນຍິ່ງໃຫຍ່, ຄວາມສາມັກຄີແບບພິເສດ ແລະ ການຮ່ວມມືຮອບດ້ານລະຫວ່າງສອງປະເທດຫວຽດນາມ - ລາວ ໃຫ້ນັບມື້ນັບເຂົ້າສູ່ລວງເລິກ, ມີປະສິດທິຜົນ, ແທ້ຈິງ, ນຳມາເຊິ່ງຜົນປະໂຫຍດອັນແທດຈິງໃຫ້ແກ່ປະຊາຊົນຂອງສອງປະເທດ.
ເມື່ອຕອບສຳພາດຕໍ່ນັກຂ່າວສຳນັກຂ່າວສານຫວຽດນາມ, ທ່ານ ຫງວຽນບາຮຸ່ງ ເອກອັກຄະລັດຖະທູດຫວຽດນາມ ປະຈຳ ລາວ ຖືວ່າ ສາຍພົວພັນລະຫວ່າງ ຫວຽດນາມ - ລາວ ນັບມື້ນັບໄດ້ຮັບການພັດທະນາໃນສະໄໝໃໝ່. ຫວຽດນາມຄວນສືບຕໍ່ປະຕິບັດການເພີ່ມທະວີການພົວພັນໃຫ້ດີກ່ວາອີກ ແລະ ການຮ່ວມມືຢ່າງສະໜິດຕິດພັນ, ຄວາມໄວ້ເນື້ອເຊື່ອໃຈດ້ານການເມືອງ, ພິເສດແມ່ນລະຫວ່າງ ພັກກອມມູນິດ ຫວຽດນາມ ກັບພັກປະຊາຊົນປະຕິວັດ ລາວ, ການພົວພັນໃນການປ້ອງກັນຊາດ, ປ້ອງກັນຄວາມສະຫງົບ ເພື່ອປັບປຸງໃຫ້ກາຍເປັນເສົາຄ້ຳໝັ້ນແກ່ນກ່ວາອີກ.
ພ້ອມທັງສອງຝ່າຍສຸມໃສ່ຢ່າງແຮງກ່ວາອີກເຂົ້າໃນສອງບັນຫາໃຫຍ່. ນັ້ນແມ່ນຍົກລະດັບການພົວພັນເສດຖະກິດ - ການຄ້າ - ການລົງທຶນ ທີ່ເໝາະສົມກັບການພົວພັນດ້ານການເມືອງ - ການຕ່າງປະເທດ, ການປ້ອງກັນຊາດ - ປ້ອງກັນຄວາມສະຫງົບ, ຍູ້ແຮງວຽກງານການສຶກສາ, ເຜີຍແຜ່ໂຄສະນາ ໃຫ້ແກ່ປະຊາຊົນສອງປະເທດ, ພິເສດແມ່ນລຸ້ນໜຸ່ມ, ກ່ຽວກັບມູນເຊື້ອ, ຄວາມໝາຍຍຸດທະສາດ ແລະ ຄວາມສຳຄັນພິເສດຂອງການພົວພັນ ລະຫວ່າງ ຫວຽດນາມ - ລາວ.
ໄຊພອນ


text:
ຕາມສຳນັກຂ່າວສານຫວຽດນາມແລ້ວ, ເມື່ອກ່າວຄຳເຫັນທີ່ການຕ້ອນຮັບທ່ານ ຫວຸຮົ່ງນາມ ເອກອັກຄະລັດ ຖະທູດຫວຽດນາມປະຈຳຍີ່ປຸນຢູ່ສຳນັກງານສະພາແຫ່ງຊາດ ຍີ່ປຸ່ນ ຢູ່ນະຄອນຫຼວງ ໂຕກຽວ, ທ່ານນາງ Santo Akiko ໄດ້ຝາກຄຳຂອບໃຈຂອງສະພາແຫ່ງຊາດຍີ່ປຸ່ນ (ລວມມີ ສະພາສູງ ແລະ ສະພາຕ່ຳ) ໄປຍັງສະພາແຫ່ງຊາດ ຫວຽດນາມ ແລະ ທ່ານນາງ ຫງວຽນທິກິມເງິນ ປະທານສະພາແຫ່ງຊາດຫວຽດນາມ ກ່ຽວກັບຂອງຂວັນຜ້າອັດປາກ - ດັງ 20.000 ອັນ ໃຫ້ແກ່ສະພາແຫ່ງຊາດຍີ່ປຸ່ນ ພາຍຫຼັງການແຜ່ລາມຂອງ ໂລກລະບາດ Covid – 19 ຢູ່ຍີ່ປຸ່ນ, ພ້ອມທັງໃຫ້ຮູ້ວ່າ ສະພາແຫ່ງຊາດຍີ່ປຸ່ນໄດ້ສົ່ງຈຳນວນຜ້າອັດປາກ - ດັງດັ່ງກ່າວໄປຍັງບັນດາຮາກຖານ ແລະ ພະນັກງານການແພດຍີ່ປຸ່ນຢ່າງທັນທີ ທີ່ພວມຢູ່ແນວໜ້າ ຂອງການປ້ອງກັນ, ສະກັດກັ້ນໂລກລະບາດ.
ຄຽງຄູ່ກັນນັ້ນ, ທ່ານນາງ ປະທານສະພາສູງກໍ່ແບ່ງປັນກ່ຽວກັບບັນດາໝາກຜົນຢ່າງຕັ້ງໜ້າ ໃນວຽກງານປ້ອງກັນ, ສະກັດກັ້ນໂລກລະບາດ Covid – 19 ຂອງຍີ່ປຸ່ນ, ພິເສດແມ່ນເລື່ອງລັດຖະບານຍີ່ປຸ່ນໄດ້ຍົກເລີກສະພາບການສຸກເສີນໃນທົ່ວປະເທດ ໃນວັນທີ 25 ພຶດສະພາ, ຟື້ນຟູການເຄື່ອນໄຫວເສດຖະກິດ - ສັງຄົມ ແລະ ສະຖຽນລະພາບໃນການດຳລົງຊີວິດຂອງປະຊາຊົນເທື່ອລະກ້າວ.
ສຳລັບການພົວພັນລະຫວ່າງສອງປະເທດ ຍີ່ປຸ່ນ - ຫວຽດນາມ, ທ່ານນາງ Santo Akiko ປະທານສະພາສູງຍີ່ປຸ່ນ ໄດ້ຕີລາຄາສູງການພັດທະນາອັນດີງາມໃນການພົວພັນລະຫວ່າງສອງປະເທດ, ພິເສດແມ່ນການພັດທະນາຢ່າງຕັ້ງໜ້າໃນການພົວພັນຄູ່ຮ່ວມມືລະຫວ່າງສະພາແຫ່ງຊາດຍີ່ປຸ່ນ ແລະ ສະພາແຫ່ງຊາດຫວຽດນາມ. ທ່ານນາງ Santo Akiko ໄດ້ສົ່ງຄຳຢ້ຽມຢາມຖາມຂ່າວໄປຍັງທ່ານນາງ ຫງວຽນທິກິມເງິນ, ພ້ອມທັງສະແດງຄວາມຫວັງຢາກການພົວພັນຮ່ວມມືລະຫວ່າງສະພາແຫ່ງຊາດສອງປະເທດນັບມື້ນັບພັດທະນາຢ່າງຕັ້ງໜ້າ, ບັນລຸໄດ້ຜົນງານໃໝ່ຢ່າງຫຼວງຫຼາຍ.
ສ່ວນທ່ານ ຫວູຮົ່ງນາມ ໄດ້ສະແດງຄວາມນັບຖືຢ່າງສູງຕໍ່ຄຳຂອບໃຈຂອງທ່ານນາງ Santo Akiko ແລະ ບັນດາສະມາຊິກໃນສະພາແຫ່ງຊາດ ຍີ່ປຸ່ນ ທີ່ຍາມໃດກໍ່ສະຫງວນອາລົມຈິດ ຄວາມຮັກແພງທີ່ດີງາມ ແລະ ຄວາມມານະພະຍາຍາມໃນການຊຸກຍູ້ການພົວພັນມິດຕະພາບ ແລະ ການຮ່ວມມືລະຫວ່າງສະພາແຫ່ງຊາດສອງປະເທດ.
ທ່ານ ຫວູຮົ່ງນາມ ກໍ່ສະແດງຄວາມຊົມເຊີຍ ແລະ ຕີລາຄາສູງຕໍ່ຜົນສຳເລັດຂອງ ຍີ່ປຸ່ນໃນການຄວບຄຸມໂລກລະບາດ Covid – 19, ພ້ອມທັງຢັ້ງຢືນວ່າ ນີ້ແມ່ນປະຖົມປັດໄຈສຳຄັນເພື່ອ ລັດຖະບານຍີ່ປຸ່ນຕັດສິນໃຈຍົກເລີກສະພາບການສຸກເສີນໃນທົ່ວປະເທດໂດຍໄວ, ມານະພະຍາຍາມນຳບັນດາການເຄື່ອນໄຫວເສດຖະກິດ, ສັງຄົມ ແລະ ການດຳລົງຊີວິດຂອງປະຊາຊົນກັບຄືນສູ່ສະພາບທີ່ເປັນປົກກະຕິໂດຍໄວ.
ບຸນຄົງ


text:
ເມື່ອບັດ ATM ຖືກຕູ້ກືນທ່ານຈະມີວິທີແກ້ໄຂບັນຫາໃນເບື້ອງຕົ້ນແນວໃດ? 💳 ໃນກໍລະນີທີ່ບັດ ATM ຂອງທ່ານ ຖືກຕູ້ກືນ ທ່ານຄວນປະຕິບັດ ຕາມຂັ້ນຕອນລຸ່ມນີ້: 1⃣ ໂທຫາພະນັກງານ ຕາມເບີສາຍດ່ວນທີ່ຕິດໜ້າຕູ້ ATM: ແຈ້ງຊື່-ນາມສະກຸນ ແລະ ເບີໂທລະສັບ ຂອງເຈົ້າຂອງບັດ;ເລກລະຫັດຕູ້ ATM;ວັນທີ ທີ່ໃຊ້ຕູ້ ATM. 2⃣ ລໍຖ້າພະນັກງານ ຕິດຕໍ່ຫາທ່ານ: ເພື່ອນັດໝາຍວັນເວລາ ໃຫ້ລູກຄ້າມາຮັບເອົາບັດ ATM ຄືນ. 3⃣ ຫຼັງຈາກທ່ານໄດ້ຮັບແຈ້ງຈາກ ທພລ ທ່ານສາມາດໄປຮັບບັດ ATM ທີ່ຈຸດບໍລິການທີ່ທ່ານໄດ້ໂທແຈ້ງໄປເບື້ອງຕົ້ນ: ພ້ອມດ້ວຍເອກະສານຢັ້ງຢືນຕົວຕົນ ເຊັ່ນ: ບັດປະຈຳຕົວ ຫຼື ພາສປອດ ຫຼື ສຳມະໂນຄົວ.Read More »
ຂ່າວເສດຖະກິດ
ການເຂົ້າຫາແຫຼ່ງທຶນ SME ໃນຍຸກໂຄວິດ-19 ລະບາດ.
ໃນວັນທີ 17 ກັນຍາ 2021 ທີ່ຜ່ານມາ ສະມາຄົມ ນັກທຸລະກິດແມ່ຍິງ ໄດ້ຈັດກອງປະຊຸມ ຄົບຄະນະບໍລິຫານທົ່ວປະເທດ ຜ່ານທາງອອນລາຍ ຜ່ານ Zoom ພາຍໃຕ້ຫົວຂໍ້: “ການເຂົ້າຫາແຫຼ່ງທຶນ SME ໃນຍຸກໂຄວິດ-19 ລະບາດ” ໂດຍການເປັນປະທານ ຂອງ ທ່ານນາງ ຈັນທະຈອນ ວົງໄຊ ປະທານສະມາຄົມ ນັກທຸລະກິດແມ່ຍິງ , ມີ ທ່ານ ນາງ ລັດທະນາ ດວງບຸບຜາ ຮອງຫົວໜ້າກົມ,ອຳນວຍການກອງທຶນ SME ກະຊວງອຸດສາຫະກຳ ແລະ ການຄ້າ, ທ່ານ ບຸນ ໄຊຍະລາດ ຫົວໜ້າຄຸ້ມຄອງຝ່າຍຂາຍ ທະນາຄານມາຣູຮານ ເຈແປນລາວ ພ້ອມດ້ວຍບັນດາປະທານ, ຮອງປະທານສະຫະພັນແມ່ຍິງຂັ້ນແຂວງ 4 ແຂວງ ມີ: ແຂວງຫຼວງພະບາງ, ແຂວງໄຊສົມບູນ, ແຂວງວຽງຈັນ ແລະ …Read More »
ທະນາຄານລາວ – ຝຣັ່ງ ຈໍາກັດ (ທລຝ) ໄດ້ເຊັນບົດບັນທຶກຄວາມເຂົ້າໃຈ ຮ່ວມກັບຄະນະສະເພາະກິດສົ່ງເສີມການຜະລິດພາຍໃນ ເພື່ອສະໜອງທຶນຈໍານວນ 2,1ຕື້ ກັບ ເພື່ອພັດທະນາຍຸດທະສາດການເຂົ້າຫາແຫຼ່ງທຶນຢູ່ໃນຂະແໜງການກະສິກໍາ ຢູ່ໃນ ສປປ ລາວ.
ເພື່ອສະໜອງທຶນຈໍານວນ 2,1ຕື້ ກັບ ເພື່ອພັດທະນາຍຸດທະສາດການເຂົ້າຫາແຫຼ່ງທຶນຢູ່ໃນຂະແໜງການກະສິກໍາ ຢູ່ໃນ ສປປ ລາວ ໃນຕອນບ່າຍຂອງວັນທີ 19 ມີນາ 2021 ທະນາຄານລາວ – ຝຣັ່ງ ຈໍາກັດ (ທລຝ) ໄດ້ເຊັນບົດບັນທຶກຄວາມເຂົ້າໃຈ ຮ່ວມກັບຄະນະສະເພາະກິດສົ່ງເສີມການຜະລິດພາຍໃນ ຢູ່ທີ່ໂຮງແຮມ Lao Plaza, ນະຄອນຫຼວງວຽງຈັນ, ໂດຍການເປັນປະທານຂອງ ທ່ານ ປອ ອາດສະພັງທອງ ສີພັນດອນ, ຮອງເຈົ້າຄອງນະຄອນຫຼວງວຽງຈັນ ພ້ອມດ້ວຍ ທ່ານ ບຸນເຫຼືອ ສິນໄຊວໍຣະວົງ, ຮອງລັດຖະມົນຕີກະຊວງການເງິນ ແລະ ທ່ານ ຫຼ້າສາຍ ນວນທາສິງ, ຫົວໜ້າພະແນກ ກະສິກໍາ ແລະ ປ່າໄມ້ ນະຄອນຫຼວງວຽງຈັນ. ສໍາລັບການຮ່ວມມືໂຄງການສະໜອງທຶນໃນຄັ້ງນີ້ ເພື່ອຢາກຊຸກຍູ້ການສົ່ງເສີມການຜະລິດພາຍໃນໃຫ້ມີປະສິດທິພາບ ແລະ ປະສິດທິຜົນ, ເພື່ອຮັບປະກັນການເຕີບໃຫຍ່ຂະຫຍາຍຕົວ ແລະ ການຜະລິດແບບຍືນຍົງ, ເພື່ອສາມາດແຂ່ງຂັນກັບການນໍາເຂົ້າສິນຄ້າກະສິກໍາ. …Read More »
ທ່ານເຄີຍສັງເກດເບິ່ງຂໍ້ມູນທາງດ້ານໂພຊະນາການຂອງສິນຄ້າທີ່ທ່ານເລືອກຈະບໍລິໂພກ ຫຼືບໍ່?
ທ່ານເຄີຍສັງເກດເບິ່ງຂໍ້ມູນທາງດ້ານໂພຊະນາການຂອງສິນຄ້າທີ່ທ່ານເລືອກຈະບໍລິໂພກ ຫຼືບໍ່? ເມື່ອບໍ່ດົນມານີ້, ທາງບໍລິສັດ ເບຍລາວ ຈຳກັດ ໄດ້ສົ່ງຕົວຢ່າງກຸ່ມຜະລິດຕະພັນເບຍລາວ ໄປຍັງຫ້ອງແລັບວິໄຈ Campden BRI Food and drinks Innovation ທີ່ເປັນຫ້ອງວິໄຈເອກະລາດ ດ້ານອາຫານ ແລະ ເຄື່ອງດື່ມ ຢູ່ກຸງລອນດອນ, ປະເທດອັງກິດ ເຊິ່ງເປັນອົງກອນທີ່ໄດ້ມາດຕະຖານການວິໄຈລະດັບສາກົນທີ່ຖືກຮັບຮອງໂດຍສະຖາບັນທີ່ໃຫ້ບໍລິການຮັບຮອງແຫ່ງຊາດຂອງປະເທດອັງກິດ United Kingdom Accreditation Service (UKAS). ພາຍຫຼັງໄດ້ຮັບຂໍ້ມູນຜົນຂອງການວິໄຈ, ບໍລິສັດ ເບຍລາວ ຈຳກັດ ໄດ້ເພີ່ມຂໍ້ມູນທາງໂພຊະນາການທີ່ສອດຄອງກັບມາດຕະຖານສາກົນ ເຂົ້າໃນທຸກໆຜະລິດຕະພັນຂອງເບຍລາວ. ຜູ້ບໍລິໂພກສາມາດສຶກສາຂໍ້ມູນທາງດ້ານໂພຊະນາການເຊັ່ນ: ພະລັງງານ, ໄຂມັນ, ທາດແປ້ງ, ນໍ້າຕານ, ໂປຣຕີນ ແລະ ເກືອ ທີ່ລະບຸຢູ່ໃນກາຫຼັງຂອງທຸກໆ ແກ້ວ ແລະ ກະປ໋ອງ ຂອງຜະລິດຕະພັນເບຍລາວ ທີ່ໄດ້ເລີ່ມອອກສູ່ຕະຫຼາດຕັ້ງແຕ່ ວັນທີ 15 ທັນວາ 2020 …Read More »
ອາລິສ ຫລຸຍ ວອລຕັນ (Alice Louise Walton) ແມ່ຍິງທີ່ຕິດອັນດັບມະຫາເສດຖີທີ່ລວຍສຸດໃນໂລກ
ອາລິສ ຫລຸຍ ວອລຕັນ ເປັນເຈົ້າຂອງຫຸ້ນ Walmart ໂດຍມີຊັບສິນຫຼາຍກວ່າ 11 ພັນລ້ານໂດລາສະຫະລັດ ໃນປີ 2016, ຫຼ້າສຸດ ໃນເດືອນ ກັນຍາ 2020 ວອລຕັນ ມີມູນຄ່າຊັບສິນທັງໝົດ 68,8 ພັນລ້ານໂດລາສະຫະລັດ ທີ່ເຮັດໃຫ້ລາວຕິດອັນດັບທີ ອັນດັບທີ 9 ບຸກຄົນທີ່ລວຍທີ່ສຸດໃນໂລກ ແລະ ກາຍເປັນຜູ້ຍິງລວຍທີ່ສຸດໃນໂລກ. ວອລຕັນ ເປັນຄົນສະຫະລັດອາເມລິກາ ເກີດວັນທີ 7 ພະຈິກ 1949 ປັດຈຸບັນ ອາຍຸ 70 ປີ, ຈົບຈາກມະຫາວິທະຍາໄລ Trinity ໃນ San Antonio, Texas, ໃນຄະນະວິຊາເສດຖະສາດ. ວອລຕັນແມ່ນຄົນທຳອິດ ທີ່ເປັນປະທານສະພາ ເຂດຕາເວັນຕົກສຽງເໜືອຂອງ Arkansas ແລະ ມີບົດບາດ ສຳຄັນໃນການພັດທະນາສະໜາມບິນຂອງພາກພື້ນ ຕາເວັນຕົກສຽງເໜືອ Arkansas. …Read More »


text:
ທ່ານ ສີປະເສີດ ແສນສະຫວັດ ຄະນະພັກ, ຮອງຫົວໜ້າາຄະນະໂຄສະນາອົບຮົມສູນກາງພັກ, ພ້ອມຄະນະ ລົງຢ້ຽມຢາມ ແລະ ເຮັດວຽກຢູ່ແຂວງຈຳປາສັກ.
ໃນວັນທີ 12-15 ຕຸລາ 2019 ທ່ານ ສີປະເສີດ ແສນສະຫວັດ ຄະນະພັກ, ຮອງຫົວໜ້າຄະນະໂຄສະນາອົບຮົມສູນກາງພັກ ພ້ອມດ້ວຍຄະນະໄດ້ລົງເຮັດວຽກ
ພົບປະໂອ້ລົມກັບພະນັກງານການນຳຂັ້ນຕ່າງໆຂອງຄະນະໂຄສະນາອົບຮົມແຂວງ, ໂດຍມີທ່ານ ບົວໄລ ຊາພັກດີກຳມະການພັກແຂວງ, ຫົວໜ້າຄະນະໂຄສະນາອົບຮົມແຂວງໃຫ້ການຕ້ອນຮັບ ແລະ ລາຍງານສະພາບລວມຂອງ ວຽກງານ ການເມືອງ-ແນວຄິດ, ການປົກປັກຮັກສາ ແລະ ສ້າງສາພັດທະນາ, ສະຖຽນລະພາບທາງດ້ານການເມືອງ, ແລະ ຄວາມເປັນລະບຽບຮຽບຮ້ອຍທາງດ້ານສັງຄົມ ຂອງແຂວງ ພ້ອມນັ້ນ ທ່ານ ສີປະເສີດ ແສນສະຫວັດ ຄະນະພັກ, ຮອງຫົວໜ້າໂຄສະນາອົບຮົມສູນກາງພັກ ພ້ອມຄະນະກໍ່ໄດ້ເຂົ້າພົບປະເຮັດວຽກນຳ ທ່ານ ສົມສະໜິດ ບຸດຕິວົງ ຮອງເຈົ້າແຂວງຈຳປາສັກ ແລະ ຕອນບ່າຍຂອງວັນດຽວກັນນີ້ກໍ່ໄດ້ເຂົ້າຮ່ວມເປັນປະທານ ກອງປະຊຸມແລກປ່ຽນບົດຮຽນກ່ຽວກັບການຍົກສູງຄຸນນະພາບຂອງວຽກງານການເມືອງ-ແນວຄິດ ໃນໄລຍະໃໝ່.
ເປັນກຽດເຂົ້າຮ່ວມຂອງທ່ານ ນິພອນ ວຽງປະເສິດ ຮອງເລຂາຄະນະບໍລິຫານງານພັກແຂວງ, ຫົວໜ້າຄະນະຈັດຕັ້ງແຂວງຈຳປາສັກມີບັນດາຄະນະປະຈໍາແຂວງ, ກໍາມະການພັກແຂວງ, ຫົວໜ້າພະແນກຫ້ອງການອ້ອມຂ້າງແຂວງ ແລະ ພະນັກງານນໍາພາຄຸ້ມຄອງພາຍໃນແຂວງຈຳປາສັກ ເຂົ້າຮ່ວມຮັບຟັງທັງໝົດ 480 ທ່ານ, ຍິງ 178 ທ່ານ. ໃນກອງປະຊຸມ ທ່ານ ສີປະເສິດ ແສນສະຫວັດ ຮອງຫົວໜ້າຄະນະໂຄສະນາອົບຮົມສູນກາງພັກ ໄດ້ມີຄໍາເຫັນໂອ້ລົມ ແລະ ແລກປ່ຽນຄຳຄິດຄຳເຫັນກັບບັນດາສະຫາຍ ຜູ້ທີ່ເຮັດວຽກງານ ການເມືອງ-ແນວຄິດ ພາຍໃນແຂວງເພື່ອພ້ອມກັນ ຍົກສູງຄຸນນະພາບຂອງວຽກງານການເມືອງແນວຄິດໃນໄລຍະໃໝ່ ເຊິ່ງ ທ່ານ ໄດ້ຍົກໃຫ້ເຫັນເຖິງການເຕີບໃຫຍ່ຂະຫຍາຍຕົວຂອງການນຳພາພັກປະຊາຊົນປະຕິວັດລາວ ໃນໄລຍະຜ່ານມາ ນັບແຕ່ມື້ກຳເນີດເກີດຂຶ້ນມາແມ່ນໄດ້ຖືເອົາວຽກງານ ການເມືອງ-ແນວຄິດ ເປັນກົກ ແລະ ເປັນວຽກງານແຖວໜ້າໃນການເຄື່ອນໄຫວເຮັດວຽກງານການເມືອງ-ແນວຄິດ ເພື່ອເຊີດຊູ ລັກສະນະນຳໜ້າ ແລະ ຄວາມເປັນແບບຢ່າງຂອງພັກ ເວົ້າລວມເວົ້າສະເພາະ ກໍ່ແມ່ນວຽກງານໂຄສະນາອົບຮົມຂອງພວກເຮົາເຊິ່ງ ຍາມໃດພັກເຮົາກໍ່ຖືເປັນບັນຫາສຳຄັນໂດຍເລັ່ງໃສ່ການກໍ່ສ້າງພັກ-ພະນັກງານ ທາງດ້ານແນວຄິດ, ທິດສະດີ, ແນວທາງນະໂຍບາຍຂອງພັກ, ລະບຽບກົດໝາຍຂອງລັດ ເພື່ອເປັນຄວາມຮູ້ພື້ນຖານໃຫ້ແກ່ຖັນແຖວພະນັກງານ, ສະມາຊິກພັກ ໄດ້ຄົ້ນຄວ້າເຊື່ອມຊືມ ແລະ ກຳແໜ້ນ ສາມາດຈັດຕັ້ງປະຕິບັດ ແລະ ຜັນຂະຫຍາຍໃຫ້ເປັນຮູບປະທຳຕົວຈິງ ໃນຂະບວນການເຮັດວຽກງານການເມືອງ-ແນວຄິດ ທີ່ເຕັມໄປດ້ວຍຫຼາຍຮູບ, ຫຼາຍສີ, ຫຼາຍວິທີທັງສອດຫ້ອຍໄປທຸກຂົງເຂດວຽກງານຂອງພັກເຮົາ.
ໃນຕອນທ້າຍກອງປະຊຸມ ຄະນະນໍາຈາກສູນກາງ ໄດ້ມອບເຄື່ອງຄອມພີວເຕີ 1 ຊຸດ ແລະ ປິ່ນເຕີ ໃຫ້ແກ່ຄະນະໂຄສະນາອົບຮົມແຂວງ ກອງປະຊຸມໃນຄັ້ງນີ້ ໄດ້ດໍາເນີນໄປເປັນເວລາ ໜື່ງຄາບຈຶ່ງອັດລົງດ້ວຍຜົນສໍາເລັດຢ່າງຈົບງາມ.


text:
ນັກສຶກສາຈາກມະຫາວິທະຍາໄລ ຈໍາປາສັກ ເຂົ້າທັດສະນະສຶກສາຢູ່ໃນ ຂພສ ນິຄົມອຸດສາຫະກໍາສະເພາະ ປາກເຊ-ຍີ່ປຸ່ນ.
ວັນທີ 11 ທັນວາ 2018, ຂະບວນນັກສຶກສາຈາກມະຫາວິທະຍາໄລຈໍາປາສັກໄດ້ເຂົ້າມາທັດສະນະສຶກສາຢູ່ໃນ ຂພສ ນິຄົມອຸດສາຫະກໍາຂະໜາດນ້ອຍຫາກາງ ປາກເຊ-ຍີ່ປຸ່ນໂດຍການສະໜັບສະໜູນຂອງອົງການ AOTS ເຊີ່ງມີຈໍານວນນັກສຶກສາທັງໝົດ 26 ຄົນ ແລະ ຜູ້ອຸປະທໍາ 6 ຄົນກໍ່ໄດ້ເຂົ້າຊົມຖານການຜະລິດຂອງບັນດາບໍລິສັດທີ່ພວມດໍາເນີນກິດຈະກໍາພາຍໃນເຂດ. ນອກຈາກນັ້ນ, ພວກເຂົາຍັງໄດ້ຮັບຟັງການບັນຍາຍກ່ຽວກັບສະພາບການພັດທະນາ ແລະ ລະບົບການເຮັດວຽກຢູ່ພາຍໃນເຂດ PJSEZ ອີກດ້ວຍ.
ພວກເຮົາຂໍສະແດງຄວາມຂອບໃຈມາຍັງທີມງານ ແລະ ຂະບວນນັກສຶກສາທີ່ໄດ້ເຂົ້າມາຢ້ຽມຢາມເຂດພິເສດຂອງພວກເຮົາ.


text:
Ningbo Yinzhou Qishan Nylon Rod ການຜະລິດຈໍາກັດ, ສ້າງຕັ້ງຂຶ້ນໃນປີ 2002, ເປັນວິສາຫະກິດຊ່ຽວຊານຮ່ວມໃນ R ໃນໄລຍະຍາວແລະການ D ແລະການຜະລິດຂອງປະສິດທິພາບສູງຢາງເຄິ່ງສໍາເລັດຮູບ products.With ຄຸນະພາບທີ່ດີເລີດຂອງຕົນ, ຍີ່ຫໍ້ຕົນເອງສ້າງເວັບ JINGGU ໄດ້ຊະນະການເຄົາລົບ ແລະຄວາມໄວ້ວາງໃຈຂອງຕະຫຼາດທັງພາຍໃນແລະຕ່າງປະເທດ, ແລະໄດ້ກາຍເປັນຜູ້ນໍາໃນການຜະລິດຂອງປະສິດທິພາບສູງຜະລິດຕະພັນຢາງວິສະວະກໍາໃນປະເທດຈີນໄດ້. ຈົນກ່ວາໃນປັດຈຸບັນ, ພວກເຮົາໄດ້ຮັບຜິດຊອບຫຼາຍກ່ວາ 30 ອຸດສາຫະກໍາແລະຫຼາຍກ່ວາ 1000 ດີທີ່ຮູ້ຈັກດັດຊະນີຄຸນນະພາບ enterprises.The ຂອງຜະລິດຕະພັນຂອງພວກເຮົາໄດ້ບັນລຸໄດ້ໃນລະດັບລະຫວ່າງປະເທດຂອງທີ່ຄ້າຍຄືກັນ products.And ຈຸດປະສົງຂອງພວກເຮົາແມ່ນສະເຫມີກັນ. ສະຫນອງຜະລິດຕະພັນຢາງມີຄຸນນະພາບສູງ, ສ້າງຄຸນຄ່າຫຼາຍສໍາລັບການລູກຄ້າ ...
ອຸປະກອນການຜະລິດແມ່ນຍໍາສູງ, ການຄວບຄຸມຄວາມກົດດັນຄົງທີ່, ຜະລິດຕະພັນຢາງຄຸນນະພາບສູງ
ລະດັບຜະລິດຕະພັນຂອງພວກເຮົາກວມເອົາ nylon, polyoxymethylene, polyethylene, polypropylene, polyvinyl chloride, ABS, ຜະລິດຕະພັນເຄື່ອງ, ແລະອື່ນໆມັນໄດ້ເຮັດຫນ້າທີ່ຫຼາຍກ່ວາ 30 ອຸດສາຫະກໍາແລະຫຼາຍກ່ວາ 1,000 ວິສາຫະກິດດີທີ່ຮູ້ຈັກ, ການນໍາໃຊ້ຢ່າງກວ້າງຂວາງໃນເຄື່ອງຈັກ, ເຄມີ, ຮາດແວ, ພາກເຫນືອຂອງແຫຼມ, ເຈ້ຍ , ຊີມັງ, ເຫຼັກກ້າ, ລົດຍົນ, ເຄື່ອງໃຊ້ໄຟຟ້າ, ອາຫານ, ຢາ, aerospace ແລະອຸດສາຫະກໍາອື່ນໆ.
ທ່ານມີຄໍາຖາມໃດໆ? ກະລຸນາບໍ່ລັ່ງເລທີ່ຈະຕິດຕໍ່ຫາ us.We ແມ່ນສະເຫມີໄປທີ່ບໍລິການຂອງທ່ານ.


text:
ກອງປະຊຸມຄັ້ງທີ 22 ຂອງສະພາປະມຸກລັດປະເທດສະມາຊິກອົງການຮ່ວມມືຊຽງໄຮ້ (SCO) ຈັດຂຶ້ນຢູ່ສູນປະຊຸມສາກົນຊາມາຄານ, ປະເທດອຸດສະເບກິສຖານ.
ບັນດາຜູ້ນໍາທີ່ເຂົ້າຮ່ວມກອງປະຊຸມ ໄດ້ແລກປ່ຽນຄວາມຄິດຄວາມເຫັນກ່ຽວກັບການພັດທະນາຂອງ SCO, ລວມເຖີງບັນຫາຂອງສາກົນ ແລະ ພາກພື້ນທີ່ພົວພັນກ່ຽວກັບສະຖານະການທາງການເມືອງ ແລະ ເສດຖະກິດ.
ທ່ານ ສີ ຈິ້ນຜິງ, ປະທານປະເທດຈີນ ໄດ້ກ່າວປາໄສຕໍ່ກອງປະຊຸມວ່າ: ການສ້າງຄວາມໄວ້ເນື້ອເຊື່ອໃນທາງການເມືອງເປັນສິ່ງສໍາຄັນ, ດ້ວຍວິໄສທັດໃນການສ້າງສັນມິດຕະພາບ ແລະສັນຕິພາບທີ່ຍືນຍົງໃນບັນດາປະເທດສະມາຊິກ SCO, ປະເທດສະມາຊິກທັງໝົດຕ້ອງເຄົາລົບຜົນປະໂຫຍດຫລັກຂອງກັນ ແລະ ກັນໃນການເລືອກແນວທາງການພັດທະນາແລະສະຫນັບສະຫນູນເຊິ່ງກັນແລະກັນໃນການບັນລຸສັນຕິພາບ, ຄວາມຫມັ້ນຄົງ, ການພັດທະນາ ແລະ ການຟື້ນຟູ. ພ້ອມນີ້ ທ່ານກ່າວເນັ້ນໜັກວ່າ: ການຮ່ວມມືຕ່າງຝ່າຍຕ່າງມີຜົນປະໂຫຍດຮ່ວມກັນເປັນສິ່ງສໍາຄັນ, ບັນດາປະເທດສະມາຊິກ SCO ຮອງຮັບຜົນປະໂຫຍດເຊິ່ງກັນແລະກັນ, ຢຶດໝັ້ນໃນຫລັກ ການປຶກສາຫາລື ແລະ ການຮ່ວມມືເພື່ອຜົນປະໂຫຍດຮ່ວມກັນ, ສືບຕໍ່ຮັກສາການຮ່ວມມືຕ່າງຝ່າຍຕ່າງມີຜົນປະໂຫຍດຮ່ວມກັນເພື່ອກ້າວໄປສູ່ຄວາມຈະເລີນຮຸ່ງເຮືອງໃນຕໍ່ໜ້າ.
ໃນກອງປະຊຸມຄັ້ງນີ້, ບັນດາປະມຸກລັດປະເທດສະ ມາຊິກອົງການຮ່ວມມືຊຽງໄຮ້ ໄດ້ກັນລົງນາມແລະອອກ “ຖະແຫຼງການຊາມາຄານ ສະພາປະມຸກລັດປະເທດສະມາ ຊິກອົງການຮ່ວມມືຊຽງໄຮ້”. ພ້ອມທັງໄດ້ອອກຖະແຫຼງການແລະ ເອກະສານຫຼາຍສະບັບກ່ຽວກັບການປົກປັກຮັກສາຄວາມປອດໄພດ້ານສະບຽງອາຫານສາກົນ, ຄວາມປອດໄພດ້ານພະລັງງານສາກົນ, ການຮັບມືກັບການປ່ຽນແປງຂອງດິນຟ້າອາກາດ, ການປົກປັກຮັກສາຄວາມປອດໄພ, ຄວາມໝັ້ນທ່ຽງ ແລະ ຄວາມຫຼາກຫຼາຍຂອງຕ່ອງໂສ້ການສະໜອງ.
ນອກຈາກນີ້ ໄດ້ລົງນາມໃນບົດບັນທຶກຄວາມເຂົ້າໃຈດ້ານພາລະໜ້າທີ່ໃນການເຂົ້າຮ່ວມອົງການຮ່ວມມືຊຽງໄຮ້ຂອງອີຣານ, ເລີ່ມດຳເນີນລະບຽບການຮັບເອົາເບລາຣຸດຊີ ເປັນປະເທດສະມາຊິກ, ອະນຸມັດໃຫ້ເອຢິບ, ອາຣັບບີຊາອຸດິດ, ກາຕາ ແລະ ເຫັນດີໃຫ້ບາເຣນ, ມານດີບ, ສະຫະລັດອາຣັບເອມີເລດ, ກຸເວດ ແລະມຽນມາເປັນຄູ່ສົນທະນາໃໝ່, ພ້ອມນີ້ ໄດ້ອະນຸມັດໂຄງຮ່າງປະຕິບັດສົນທິສັນຍາວ່າດ້ວຍການຮ່ວມມືຍາວນານທີ່ມີໄມຕີຈິດມິດຕະພາບຖານບ້ານໃກ້ເຮືອນຄຽງລະຫວ່າງບັນດາປະເທດສະມາຊິກໃນ 5 ປີຂ້າງໜ້າ ແລະ ມະຕິຕົກລົງອີກຫຼາຍສະບັບ.
Source: Xinhua


text:
ວັນທີ 22 ພຶດສະພາປີ 2022, ທ່ານວາງຢີ້ ທີ່ປຶກສາແຫ່ງລັດ ທັງເປັນລັດຖະມົນຕີກະຊວງການຕ່າງປະເທດຈີນໄດ້ເຈລະຈາກັບທ່ານບິລາວາ ບູໂຕ ຊາດາຣີ ລັດຖະມົນຕີກະຊວງການຕ່າງປະເທດປາກີສະຖານທີ່ກຳລັງຢ້ຽມຢາມຈີນຢູ່ນະຄອນກວາງໂຈ່ວ.
ທ່ານວາງຢີ້ກ່າວວ່າ: ຈີນຈະເຮັດຄືແຕ່ເກົ່າເມືອຫຼັງເດັດດ່ຽວສະໜັບສະໜູນປາກີສະຖານປົກປັກຮັກສາອະທິປະໄຕ ເອກະລາດ ແລະຜືນແຜ່ນດິນອັນຄົບຖ້ວນແຫ່ງຊາດ, ເດັດດ່ຽວສະໜັບສະໜູນປາກີສະຖານຮັກສາຄວາມສາມັກຄີແລະສະຖຽນລະພາບ, ເດັດດ່ຽວສະໜັບສະໜູນປາກີສະຖານເດີນຕາມເສັ້ນທາງການພັດທະນາທີ່ສອດຄ່ອງກັບສະພາບຕົວຈິງຂອງປະເທດຕົນ. ພາຍໃຕ້ສະພາບເບື້ອງຫຼັງທີ່ສະຖານະການຕ້ານການກໍ່ການຮ້າຍນັບມື້ນັບຂ້ຽວຂາດ, ສອງຝ່າຍຄວນເພີ່ມທະວີການຮ່ວມມື, ນຳໃຊ້ທຸກມາດຕະການທີ່ຈຳເປັນ, ເດັດດ່ຽວປ້ອງກັນບໍ່ໃຫ້ເກີດເຫດການທຳລາຍຄວາມປອດໄພຂອງຊາວຈີນ ອົງການຈີນ ແລະໂຄງການຈີນທີ່ຢູ່ປາກີສະຖານອີກ.
ທ່ານບິລາວາກ່າວວ່າ: ຈີນແມ່ນປະເທດທຳອິດທີ່ຂ້າພະເຈົ້າໄປຢ້ຽມຢາມພາຍຫຼັງດຳລົງຕຳແໜ່ງລັດຖະມົນຕີກະຊວງການຕ່າງປະເທດ. ມິດຕະພາບລະຫວ່າງປາກີສະຖານແລະຈີນແມ່ນພື້ນຖານຂອງການພົວພັນກັບຕ່າງປະເທດຂອງປາກີສະຖານ. ປາກີສະຖານເດັດດ່ຽວປະຕິບັດຕາມນະໂຍບາຍປະເທດຈີນດຽວ, ເດັດດ່ຽວສະໜັບສະໜູນຈີນປົກປັກຮັກສາຜົນປະໂຫຍດໃຈກາງທັງໝົດຂອງຕົນ, ປາກີສະຖານຍິນດີພະຍາຍາມຮ່ວມກັນກັບຈີນ, ເຮັດໃຫ້ມິດຕະພາບລະຫວ່າງສອງປະເທດສືບທອດໄປທຸກເຊັ່ນຄົນ.


text:
- ສຶກສາ,ຄົ້ນຄວ້າ, ທົດລອງ, ດັດແປງ, ນຳໃຊ້ ເຕັກໂນໂລຊີ ພະລັງງານທົດແທນ ປະເພດຕ່າງໆ ເປັນຕົ້ນ ພະລັງງານແກັສຊີວະພາບ, ຊີວະມວນ, ເຊື້ອໄຟຊີວະພາບ ທີ່ເໝາະສົມຈາກສາກົນ ເຂົ້າມານຳໃຊ້ພາຍໃນປະເທດ;
- ສ້າງລາຍຮັບວິຊາການກ່ຽວກັບການຄົ້ນຄວ້າ, ພັດທະນາ, ຖ່າຍທອດ, ສົ່ງເສີມ, ນຳໃຊ້ ແລະ ບໍລິການໃນເຂດ ເຕັກໂນໂລຊີ ພະລັງງານຊີວະພາບ ເພື່ອແນໃສ່ກະຕຸຊຸກຍູ້ ຫົວຄິດປະດິດສ້າງ, ທ່າແຮງທີ່ບົ່ມຊ້ອນ, ຄວາມກະຕືລືລົ້ນ ແລະ ແກ້ໄຂຊີວິດການເປັນຢູ່ ຂອງວິຊາການ;
- ປະສານສົມທົບກັບບັນດາສະຖາບັນ, ມະຫາວິໄລ ແລະ ອົງການຈັດຕັ້ງພາຍໃນປະເທດ ເພື່ອດຳເນີນ ການຄົ້ນຄວ້າ, ວິໄຈ, ຕິດຕາມ, ກວດສອບ, ປະເມີນຜົນ, ຢັ້ງຢືນ ການນຳເຂົ້າ ແລະ ການນຳໃຊ້ເຕັກໂນໂລຊີ ພະລັງງານຊີວະພາບ
ຂ່າວ ການເຄື່ອນໄຫວ ສພບ
ພິທີມອບ-ຮັບ ແລະ ເປີດນໍາໃຊ້ໂຄງການທົດລອງນໍາ ໃຊ້ພະລັງງານແສງຕາເວັນຜະລິດໄຟຟ້າ ໃສ່ຫຼັງຄາບ່ອນຈອດລົດ ໄດ້ຈັດຂຶ້ນໃນຕອນແລງວັນທີ 7ພະຈິກ2019 ທີ່ສະຖາບັນພະລັງງານທົດແທນ ແລະ ວັດສະດຸໃໝ່ (ດົງໝາກຄາຍ), ກະຊວງວິທະຍາສາດ ແລະ ເຕັກໂນໂລຊີ ໂດຍການເຊັນມອບຂອງ ທ່ານ ໝ່າ ໝິນຊຽງ, ຫົວໜ້າສະພາບັນດິດ ເຕັກນິກຂໍ້ມູນຂ່າວສານ ແລະ ວິທະຍາສາດ ແຂວງຢຸນນານ, ສປ ຈີນ ແລະ ເຊັນຮັບ ໂດຍທ່ານ ນາງ ໄມຕີ ວົງຄໍາຊາວ, ຫົວໜ້າສະຖາບັນ ພະລັງງານທົດແທນ ແລະ ວັດສະດຸໃໝ່ ໂດຍມີທ່ານ ບັນດິດ ສຈ. ບໍ່ວຽງຄໍາ ວົງດາລາ, ລັດຖະມົນຕີ ກະຊວງວິທະຍາສາດ ແລະ ເຕັກໂນໂລຊີ ສປປ ລາວ, ບັນດາທ່ານ ຮອງລັດຖະມົນຕີ, ທ່ານ ຝູ ຕິ່ງເຫວິ່ນ, ຜູ້ຈັດການບໍລິສັດ ເຕັກໂນໂລຊີ ພະລັງງານສະອາດ ແຂວງ ຢຸນນານ ສປ ຈີນ ແລະ ພາກສ່ວນກ່ຽວຂ້ອງເຂົ້າຮ່ວມ.
ທ່ານນາງ ໄມຕີ ວົງຄໍາຊາວ ກ່າວວ່າ: ໂຄງການທົດລອງນໍາໃຊ້ພະລັງງານແສງຕາເວັນຜະລິດໄຟຟ້າ ໃສ່ບ່ອນຈອດລົດພາຍໃຕ້ໂຄງການ ສ້າງສູນຮ່ວມມືດ້ານສ້າງສູນຮ່ວມມືດ້ານວິທະຍາສາດ, ເຕັກໂນໂລຊີ ແລະ ນະວັດຕະກໍາ ພະລັງງານແສງຕາເວັນ ລາວ-ຈີນ ແມ່ນການ ຮ່ວມມື ລະຫວ່າງ ກະຊວງວິທະຍາສາດ ແລະ ເຕັກໂນໂລຊີ ສປປ ລາວ ແລະ ກະຊວງວິທະຍາສາດ ແລະ ເຕັກໂນໂລຊີ ສປ ຈີນ ໂດຍແມ່ນກົມແຜນການ ແລະ ຮ່ວມມື, ສະຖາບັນພະລັງງານທົດແທນ ແລະ ວັດສະດຸໃໝ່ ແລະ ສະພາບັນດິດ ເຕັກນິກຂໍ້ມູນຂ່າວສານ ແລະ ວິທະຍາສາດ ແຂວງຢຸນນານ ສປ ຈີນ ທີ່ທັງສອງຝ່າຍ ໄດ້ເຊັນບົດບັນທຶກຮ່ວມມື ວັນທີ 24 ສິງຫາ 2018 ທີ່ຜ່ານມາ ແລະ ປັດຈຸບັນໄດ້ສຳເລັດການຕິດຕັ້ງ ລະບົບໃສ່ຫຼັງຄາບ່ອນຈອດລົດຂອງ ສະຖາບັນພະລັງງານທົດແທນ ແລະ ວັດສະດຸໃໝ່ ຊຶ່ງເປັນຈຸດສາທິດທົດລອງທີ່ກຳນົດໄວ້ໃນເບື້ອງຕົ້ນ.
ທ່ານ ກ່າວຕື່ມວ່າ: ລະບົບດັ່ງກ່າວ ແມ່ນນຳໃຊ້ລະບົບພະລັງງານແສງຕາເວັນ ປະເພດ Polycrytalise ຂະໜາດ 270 w ລວມທັງໝົດ 120 ແຜ່ນ ແລະ ໄດ້ແບ່ງອອກເປັນ 6 ກຸ່ມ (ກຸ່ມລະ 20 ແຜ່ນ) ດ້ວຍລະບົບຕໍ່ລຽນ, ກຳລັງການຜະລິດໄຟຟ້າສູງສຸດປະມານ 32,40 ກິໂລວັດ ລວມເປັນມູນຄ່າທັງໝົດ 423,00,000 ກວ່າກີບ. ຊຶ່ງລະບົບດັ່ງກ່າວ ກໍ່ໄດ້ເປີດທົດລອງນໍາໃຊ້ລະບົບເພື່ອທົດສອບ, ກວດກາເບິ່ງການເຮັດວຽກຂອງລະບົບອຸປະກອນຕ່າງໆຂອງລະບົບ ແລະ ໄດ້ເຊື່ອມຕໍ່ເຂົ້າກັບ ລະບົບຕິດຕັ້ງຕາຂ່າຍໄຟຟ້າຂອງອາຄານພາຍໃນສະຖາບັນພະລັງງານທົດແທນ ແລະ ວັດສະດຸໃໝ່ ເຫັນໄດ້ວ່າລະບົບດັ່ງກ່າວແມ່ນສາມາດຜະລິດໄຟຟ້າດ້ວຍລະບົບ ໄຟຟ້າ 3 ເຟສ (3 Phase) ເປັນປົກກະຕິ, ສາມາດຜະລິດໄຟຟ້າສາມາດຜະລິດໄຟຟ້າ ປ້ອນເຂົ້າຕາຂ່າຍຕາມຄວາມສາມາດການຜະລິດໄຟຟ້າ ແລະ ປະລິມານແສງແດດ ຂອງແຕ່ລະມື້ ໂດຍສາມາດຫຼຸດຜ່ອນການຊົມໃຊ້ໄຟຟ້າຕາຂ່າຍ ລົງປະມານ 20-30 % ໃນຕອນກາງເວັນ.
ໃນວັນດຽວກັນ, ໂອກາດທີ່ທ່ານ ໝ່າ ໝິນຊຽງ, ຫົວໜ້າສະພາບັນດິດ ເຕັກນິກຂໍ້ມູນຂ່າວສານ ແລະ ວິທະຍາສາດ ແຂວງຢຸນນານ, ສປຈີນ ພ້ອມດ້ວຍຄະນະ ໄດ້ເດີນທາງມາເຮັດວຽກຢູ່ ສປປ ລາວ ຄັ້ງນີ້ຍັງໄດ້ເຂົ້າຢ້ຽມຂຳ່ນັບ ແລະ ປຶກສາຫາລືການຮ່ວມມືສອງຝ່າຍກັບ ທ່ານ ບັນດິດ ສຈ.ບໍ່ວຽງຄໍາ ວົງດາລາ, ລັດຖະມົນຕີ ກະຊວງວິທະຍາສາດ ແລະ ເຕັກໂນໂລຊີ ຢູ່ທີ່ຫ້ອງຮັບແຂກ ສະຖາບັນການຄຸ້ມຄອງວິທະຍາສາດ ແລະ ເຕັກໂນໂລຊີ ນຳອີກ.
ຫ້ອງການ, ກະຊວງວິທະຍາສາດ ແລະ ເຕັກໂນໂລຊີ (ກວຕ) ຮ່ວມກັບ ສະຖາບັນພະລັງງານທົດແທນ ແລະ ວັດສະດຸໃໝ່ (ສພວ) ຈັດກິດຈະກໍາແຂ່ງຂັນກິລາບານເຕະມິດຕະພາບຂຶ້ນ ໃນຕອນແລງຂອງວັນທີ 3 ກໍລະກົດ 2019 ທີ່ສະໜາມກິລາບານເຕະ ເຟີເລີລີ ຊຶ່ງໃຫ້ກຽດເຂົ້າຮ່ວມກິດຈະກຳແຂ່ງຂັນກິລາຄັ້ງນີ້ ມີທ່ານ ພຸດທະສັກ ວິຈິດ ຕຣາ, ຫົວໜ້າຫ້ອງການ ແລະ ທ່ານ ຮອງຫົວໜ້າ ສະຖາບັນພະລັງງານທົດແທນ ແລະ ວັດສະດຸໃໝ່, ກວຕ.
ການຈັດກິດຈະກຳຄັ້ງນີ້ ແມ່ນເພື່ອສ້າງຂະບວນການຂໍ່ານັບຮັບຕ້ອນກອງປະຊຸມໃຫຍ່ ຄັ້ງທີ II ຂອງ ອົງ ຄະນະພັກ ກວຕ, ກອງປະຊຸມໃຫຍ່ ຄັ້ງທີ II ຂອງບັນດາໜ່ວຍພັກ ຫ້ອງການ, ກົມ, ສະຖາບັນ, ກອງປະຊຸມ ໃຫຍ່ ຄັ້ງທີ II ຂອງສາມອົງການຈັດຕັ້ງມະຫາຊົນ, ຊາວໜຸ່ມ, ກຳມະບານ ແລະ ແມ່ຍິງ ທົ່ວ ກວຕ ແລະ ເພື່ອເປັນ ການຮັດແໜ້ມຄວາມສາມັກຄີ, ການພົວພັນ ແລະ ຮ່ວມມື ລະຫວ່າງ ອ້າຍນ້ອງພະນັກງານ ຫ້ອງການ ແລະ ສະຖາ ບັນພະລັງງານທົດແທນ ແລະ ວັດສະດຸໃໝ່.
ການແຂ່ງຂັນຄັ້ງນີ້ ເປັນການພົບກັນ ລະຫວ່າງ ຄະນະບານເຕະຊາຍຫ້ອງການ ພົບກັບ ຄະນະບານເຕະ ຊາຍສະຖາບັນພະລັງງານທົດແທນ ແລະ ວັດສະດຸໃໝ່. ຜົນການແຂ່ງຂັນ, ຫ້ອງການ ຊະນະ ສະຖາບັນພະລັງງານທົດແທນ ແລະ ວັດສະດຸໃໝ່ ດ້ວຍຄະແນນ 6:0 ປະຕູ.
ເຂົ້າຮ່ວມຮັບຊົມການແຂ່ງຂັນຄັ້ງນີ້ ມີບັນດາ ຫົວໜ້າພະແນກ, ຮອງພະແນກ ແລະ ພະນັກງານວິ ຊາການທັງສອງພາກສ່ວນ.
ໃນລະຫວ່າງວັນທີ 23-28 ກັນຍາ 2018 ທີ່ຜ່ານມາ, ສະຖາບັນພະລັງງານທົດແທນ ແລະ ວັດສະດຸໃໝ່ ໄດ້ຕ້ອນຮັບ ແລະ ເຮັດວຽກຮ່ວມກັບ ຄະນະມະຫາວິທະຍາໄລສ້າງຄູຢູນນານ, ສປ ຈີນ ເພື່ອປຶກສາຫາລືແຜນການຈັດຕັ້ງ ປະຕິບັດ ໂຄງການຮ່ວມມືສ້າງຫ້ອງທົດລອງ ລາວ-ຈີນ ເພຶ່ອການພັດທະນາ ແລະ ນຳໃຊ້ພະລັງງານທົດແທນ ໃນໄລ ຍະສອງ ລະຫວ່າງ ສະຖາບັນພະລັງງານທົດແທນ ແລະ ວັດສະດຸໃໝ່, ກະຊວງວິທະຍາສາດ ແລະ ເຕັກໂນໂລຊີ (ກວຕ), ສປປ ລາວ ແລະ ມະຫາວິທະຍາໄລສ້າງຄູຢູນນານ, ສປ ຈີນ ຢູ່ສະຖາບັນພະລັງງານທົດແທນ ແລະ ວັດສະດຸໃໝ່.
ເພື່ອປະຕິບັດຕາມແຜນການຮ່ວມມືໃນໄລຍະສອງ ໃຫ້ເປັນໄປຕາມແຜນທີ່ວາງໄວ້, ທັງສອງຝ່າຍ ໄດ້ ຢ້ຽມຢາມ, ຕິດຕາມ ແລະ ກວດກາຈຸດສາທິດລະບົບແກັສຊີວະພາບ, ລະບົບນ້ຳຮ້ອນ ພະລັງ ງານແສງຕາເວັນ, ລະບົບເຄື່ອງປ້ຳນ້ຳພະລັງງານແສງຕາເວັນ ແລະ ລະບົບໄຟເຍືອງທາງພະລັງງານແສງຕາເວັນພາຍໃນນະຄອນຫຼວງ ວຽງຈັນ ແລະ ແຂວງວຽງຈັນ. ຜ່ານການລົງສຳຫຼວດ ແລະ ຕິດຕາມການ ນຳໃຊ້ນະວັດຕະກໍາດັ່ງກ່າວທີ່ໄດ້ຕິດຕັ້ງ ຢູ່ແຕ່ລະຈຸດສາທິດຕ່າງໆ ເຫັນໄດ້ວ່າ ເປັນປະໂຫຍດຫລາຍ ແກ່ສັງຄົມຊື່ງເປັນການປົກປັກຮັກສາສິ່ງແວດລ້ອມໄປ ຕາມແນວທາງການພັດທະນາພະລັງງານສີຂຽວ.
ໃນຕອນແລງວັນທີ 27 ກັນຍາ 2018 ທີ່ຫ້ອງປະຊຸມ ກວຕ ໄດ້ມີພິທີລົງນາມບົດບັນທຶກການຮ່ວມມືເພື່ອເປັນການຢັ້ງຢືນເຖິງຜົນສຳເລັດຂອງການຮ່ວມມື ໃນໄລຍະໜື່ງ ແລະ ສຶບຕໍ່ການຮ່ວມມື ໃນໄລຍະສອງ ລະຫວ່າງ ສະຖາບັນພະລັງງານທົດແທນ ແລະ ວັດສະດຸໃໝ່, ກວຕ, ສປປ ລາວ ແລະ ມະຫາວິທະຍາໄລສ້າງຄູ ຢູນນານ, ສປ ຈີນ.
ຕາງໜ້າຝ່າຍລາວ ລົງນາມໂດຍ ທ່ານ ນາງ ໄມຕີ ວົງຄຳຊາວ, ຫົວໜ້າສະຖາບັນພະລັງງານທົດແທນ ແລະ ວັດສະດຸໃໝ່, ກວຕ ແລະ ຕາງໜ້າຝ່າຍຈີນ ລົງນາມໂດຍ ທ່ານ ຫວາງສຽງ (WANG QIANG), ເລຂາພັກ ສະຖາບັນຄົ້ນຄວ້າພະລັງງານແສງຕາເວັນ, ມະຫາວິທະຍາໄລສ້າງຄູຢູນນານ, ສປ ຈີນ.
ໃຫ້ກຽດເຂົ້າຮ່ວມເປັນສັກຂີພິຍານການລົງນາມດ່ັ່ງກ່າວ ມີ ທ່ານ ສຈ. ຫວາດ ເວີ່ຍ, ເລຂາຄະນະພັກ ມະຫາວິທະຍາໄລສ້າງຄູຢູນນານ, ສປ ຈີນ ແລະ ບັນດາ ທ່ານຮອງຫົວໜ້າ ສະຖາບັນພະລັງງານທົດແທນ ແລະ ວັດສະດຸໃໝ່, ກວຕ, ສປປ ລາວ ພ້ອມດ້ວຍຫົວໜ້າພະແນກ, ຮອງພະແນກ ແລະ ພະນັກງານວິຊາການຂອງ ສອງຝ່າຍ.
ອີງຕາມການລົງນາມໃນບົດບັນທຶກດ່ັ່ງກ່າວ, ຝ່າຍຈີນຈະສຶບຕໍ່ຮ່ວມມືກັບຝ່າຍລາວ ຄື: ໃຫ້ທຶນ ຝຶກອົບຮົມໄລຍະສັ້ນ ດ້ານການພັດທະນາ ແລະ ການນຳໃຊ້ພະ ລັງງານທົດແທນໄລຍະ 20 ວັນ ທີ່ຄຸນມີງ, ສປ ຈີນ ແກ່ພະນັກງານສະຖາບັນ ຈຳນວນ 06 ຄົນ; ສະໜອງອຸປະກອນຕິດຕັ້ງລະບົບນ້ຳ ຮ້ອນພະລັງ ງານແສງຕາເວັນ ຂະໜາດ 4 ແມັດກ້ອນ ແລະ ລະບົບໄຟເຍືອງທາງພະລັງງານແສງຕາເວັນ ຈຳນວນ 10 ຊຸດ ໃຫ້ແກ່ໂຮງຮຽນວັດທະນາທຳຊົນເຜົ່າເດັກກຳພ້າ ແຂວງ ຫຼວງພະບາງ; ສະໜອງ ລະບົບປ້ຳນ້ຳພະລັງ ງານແສງຕາເວັນ ຈຳນວນ 1 ເຄື່ອງ ແລະ ລະບົບໄຟເຍືອງທາງພະລັງງານແສງຕາເວັນ ຈຳນວນ 10 ຊຸດ ໃຫ້ແກ່ໂຮງຮຽນວັດທະນາທຳຊົນເຜົ່າ ເດັກກຳພ້າ ຫຼັກ 67; ສະໜອງລະບົບໄຟຟ້າພະ ລັງງານແສງຕາເວັນ ໃຫ້ແກ່ໂຮງໝໍ ເມືອງສັງທອງ ຂະໜາດ 2 KW; ສະເໜີຮ່ວມມືກັນກໍ່ສ້າງສູນ ວີທະຍາສາດ, ເຕັກໂນໂລຊີ ແລະ ນະວັດຕະກຳ ຄຸນມິງ-ວຽງຈັນ ລະຫວ່າງ ສະຖາບັນພະລັງງານທົດແທນ ແລະ ວັດສະດຸໃໝ່, ກວຕ, ສປປ ລາວ, ພະແນກວິທະຍາສາດ ແລະ ເຕັກໂນໂລຊີ, ແຂວງຢູນນານ ແລະ ມະຫາວິທະຍາໄລສ້າງຄູຢູນນານ, ສປ ຈີນ.
ເພື່ອເປັນການສ້າງຂະບວນການຂ່ຳນັບຮັບຕ້ອນກອງ ປະຊຸມໃຫຍ່ສາມຂັ້ນຂອງ 3 ອົງການຈັດຕັ້ງມະຫາຊົນ ກະຊວງວິທະຍາສາດ ແລະ ເຕັກໂນໂລຊີ ແລະ ສ້າງຄວາມສາມັກຄີຮັກແພງ ເຊິ່ງກັນ ແລະ ກັນ, ພ້ອມກັນນັ້ນກໍ ທັງເປັນການສະ ເຫຼີມສະຫຼອງວັນສ້າງຕັ້ງສະຫະພັນກຳມະບານລາວ ຄົບຮອບ 63 ປີ (1/2/1956-1/2/2019).ໃນ ວັນທີ 5 ກຸມພາ 2019ທີ່ຜ່ານມາ, ສະຖາບັນພະລັງງານທົດແທນ ແລະ ວັດສະດຸໃໝ່ ແລະ ຫ້ອງການສະພາວິທະ ຍາສາດແຫ່ງຊາດ, ກະຊວງວິທະຍາສາດ ແລະ ເຕັກໂນໂລຊີ ໄດ້ຈັດກິດຈະກຳເຕະບານມິດຕະພາບຂຶ້ນ ເດີ່ນ ເຕະບານ VKS.
ກິດຈະກຳບານເຕະມິດຕະພາບໃນຄັ້ງນີ້ເຕັມໄປດວ້ຍບັນຍາກາດທີ່ຟົດຟື້ນມ່ວນຊື່ນ ແລະ ຜົນການ ແຂ່ງ ຂັນເຕະບານຍິງ ແມ່ນ ຫ້ອງການສະພາວິທະຍາສາດ ແຫ່ງຊາດສາມາດເອົາຊະນະສະຖາບັນ ພະລັງງານທົດແທນ ແລະ ວັດສະດຸໃໝ່ ດ້ວຍຄະແນນ 2:0 ປະຕູ ແລະ ຜົນແຂ່ງຂັນເຕະບານຊາຍ ແມ່ນສະຖາບັນພະລັງງານທົດ ແທນ ແລະ ວັດສະດຸໃໝ່ ເອົາຊະນະ ຫ້ອງການ ສະພາວິທະຍາສາດ ແຫ່ງຊາດດ້ວຍຄະແນນ 5:3 ປະຕູ.
ໃຫ້ກຽດເຂົ້າຮ່ວມຊົມ ແລະ ເຊຍການແຂ່ງຂັນບານເຕະໃນຄັ້ງນີ້ມີ ທ່ານ ນາງ ໄມຕີ ວົງຄຳຊາວ, ຄະນະພັກກະ ຊວງ, ຫົວໜ້າຖາບັນພະລັງງານທົດແທນ ແລະ ວັດສະດຸໃໝ່, ທ່ານ ນາງ ແກ້ວໄພວັນ ດວງສະຫວັນ, ຫົວໜ້າຫ້ອງການສະພາວິທະຍາສາດແຫ່ງຊາດ ແລະ ພະນັກງານວິຊາການ ທັງສອງພາກສ່ວນເຂົ້າຮ່ວມ.